അസമയത്ത് പോയതെന്തിന്, മൈസൂര് കൂട്ടബലാത്സംഗത്തില് പരാമര്‍ശവുമായി ആഭ്യന്തരമന്ത്രി - Pathram Online\nഅസമയത്ത് പോയതെന്തിന്, മൈസൂര് കൂട്ടബലാത്സംഗത്തില് പരാമര്‍ശവുമായി ആഭ്യന്തരമന്ത്രി\nന്യൂഡല്‍ഹി: മൈസൂരില് പെണ്‍കുട്ടി കൂട്ട ബലാത്സംഗത്തിന് ഇരയായ സംഭവം അന്വേഷിക്കാന് പ്രത്യേക അന്വേഷണ സംഘത്തെ നിയോഗിക്കുമെന്ന് കര്‍ണാടക മുഖ്യമന്ത്രി ബസവരാജ്.എസ്. ബൊമ്മൈ. കുറ്റവാളികളെ ഉടന് നിയമത്തിന് മുന്നില് കൊണ്ടുവരുമെന്നും കര്‍ണാടക മുഖ്യമന്ത്രി അറിയിച്ചു.\nദ്വദിന സന്ദര്‍ശനത്തിനായി ഡല്‍ഹിയിലെത്തിയ മുഖ്യമന്ത്രി ബെംഗളൂരുവില് തിരിച്ചെത്തിയാലുടന് ഡിജിപിയുമായി യോഗം ചേര്‍ന്ന് അന്വേഷണ സംഘം രൂപീകരിക്കും. അന്വേഷണത്തില് വിട്ടു വീഴ്ച ഉണ്ടാകില്ലെന്നും മുഖ്യമന്ത്രി പറഞ്ഞു\nസംഭവത്തെ കുറിച്ച് കര്‍ണാടക ആഭ്യന്തരമന്ത്രിയുടെ പരാമര്‍ശത്തേയും മുഖ്യമന്ത്രി തള്ളിപ്പറഞ്ഞു. പെണ്‍കുട്ടിയും സുഹൃത്തും അസമയത്ത് അവിടെ പോകരുതായിരുന്നെന്നായിരുന്നു ആഭ്യന്തരമന്ത്രിയുടെ പരാമര്‍ശം. ഇതിനെ പിന്തുണക്കുന്നില്ലെന്നും ഈ പരാമര്‍ശത്തില് വ്യക്തത നല്‍കാന് മന്ത്രിയോട് ആവശ്യപ്പെട്ടിട്ടുണ്ടെന്നും മുഖ്യമന്ത്രി ഡല്‍ഹിയില് പറഞ്ഞു.\nആഭ്യന്തരമന്ത്രിയുടെ പ്രതികരണത്തിനെതിരെ പ്രതിപക്ഷം വലിയ വിമര്‍ശനം ഉന്നയിക്കുന്നതിനിടെയാണ് മുഖ്യമന്ത്രി ബസവരാജ്.എസ്. ബൊമ്മൈ നിലപാട് വ്യക്തമാക്കിയത്.\nചൊവ്വാഴ്ചയാണ് മൈസൂരിലെ ചാമൂണ്ഡി ഹില്ലില് വെച്ച്5പേര് ചേര്‍ന്ന് പെണ്‍കുട്ടിയെ ബലാത്സംഗം ചെയ്തത്. കൂടെയുണ്ടായിരുന്ന ആണ് സുഹൃത്തിനേയും പ്രതികള് ആക്രമിച്ചിരുന്നു. ഇരുവരും ആശുപത്രിയില് ചികിത്സയിലാണ്.\nവിവാഹ വാഗ്ദാനം നൽകി യുവതിയെ പീഡിപ്പിച്ച കേസിൽ ടിക് ടോക് താരം അറസ്റ്റിൽ


ഓര്‍മ്മയിലെന്നും സച്ചി: ട്രിബ്യൂട്ടുമായി അയ്യപ്പനും കോശിയും ടീം » Newsthen\nഒരാളുടെ വിയോഗത്തില് ഒന്നാകെ മലയാളിയുടെ കണ്ണ് നിറയുന്നത് വളരെ അപൂര്‍വ്വമായി സംഭവിക്കുന്ന കാര്യമാണ്. ഈയടുത്ത് ഒരാളുടെ മരണവാര്‍ത്ത കേരളം ഒന്നാകെ കണ്ണീരോടെ കേട്ടിട്ടുണ്ടെങ്കില് അത് സച്ചിയുടെയാണ്. വളരെ ചുരുങ്ങിയ കാലം കൊണ്ട് മലയാള സിനിമയില് തന്റേതായ സ്ഥാനം നേടിയെടുത്ത മറ്റൊരു എഴുത്തുകാരന് ഉണ്ടോ എന്നുള്ള കാര്യം സംശയമാണ്. എഴുതിയ തിരക്കഥകള് കൊണ്ട്, സംവിധാനം ചെയ്ത രണ്ട് ചിത്രങ്ങള് കൊണ്ട് അദ്ദേഹം മലയാളിയുടെ മനസില് സ്വന്തമായി ഒരു ഇരിപ്പിടം നേടിയിരുന്നു.\nഇപ്പോള് സച്ചിയെന്ന മനുഷ്യന് ആദരവര്‍പ്പിച്ച് ട്രിബ്യൂട്ട് വീഡിയോ പുറത്തിറക്കിയിരിക്കുന്നത് അയ്യപ്പനും കോശിയും എന്ന ചിത്രത്തിന്റെ അണിയറ പ്രവര്‍ത്തകരാണ്. ചിത്രത്തിന്റെ മേക്കിംഗ് വീഡിയോയിലെ സച്ചിയുടെ രംഗങ്ങള് ചേര്‍ത്താണ് വീഡിയോ വന്നിരിക്കുന്നത്. സച്ചി മലയാളത്തിന് സമ്മാനിച്ച നഞ്ചിയമ്മയുടെ കണ്ണീരില് പൊതിഞ്ഞ പാട്ടാണ് വീഡിയോയുടെ പശ്ചാത്തല സംഗീതമായി ഉപയോഗിച്ചിരിക്കുന്നത്.\nചോക്ലേറ്റ് എന്ന ചിത്രത്തിന്റെ തിരക്കഥയൊരുക്കിയാണ് സച്ചി സേതുവിനൊപ്പം മലയാള സിനിമയിലേക്ക് കടന്നു വന്നത്. പിന്നീട് ഇതേ കൂട്ടുകെട്ടില് പുറത്തിറങ്ങിയ റോബിന്‍ഹുഡ്, മേക്കപ്പ്മാന്, സീനിയേഴ്‌സ് തുടങ്ങിയ ചിത്രങ്ങളെല്ലാം വാണിജ്യ വിജയങ്ങളായിരുന്നു. പിന്നീട് സേതുവുമായി പിരിഞ്ഞ് സച്ചി ആജ്യമായി സ്വതന്ത്ര തിരക്കഥാകൃത്തായ റണ് ബേബി റണ് എന്ന ചിത്രം ആ വര്‍ഷത്തെ ഏറ്റവും വലിയ പണം വാരി ചിത്രമായിരുന്നു. പിന്നീട് സ്വതന്ത്ര തിരക്കഥാകൃത്തായപ്പോഴും സച്ചിയെ വിജയം പിന്തുടര്‍ന്നിരുന്നു. അനാര്‍ക്കലിയെന്ന ചിത്രം സംവിധാനം ചെയ്ത് സച്ചി സംവിധാന രംഗത്തേക്കും കടന്നു വന്നു. പിന്നീട് രാമലീല, ഡ്രൈവിംഗ് ലൈസന്‍സ് എന്നീ ചിത്രങ്ങള്‍ക്ക് കൂടി തിരക്കഥയൊരുക്കിയ ശേഷമാണ് സച്ചി പൃഥ്വിരാജിനേയും ബിജുമേനോനെയും മുഖ്യകഥാപാത്രങ്ങളാക്കി അയ്യപ്പനും കോശിയും എന്ന ചിത്രം സംവിധാനം ചെയ്തത്. ചിത്രം കലാപരമായും വാണിജ്യപരമായും വലിയ വിജയമായിരുന്നു.\nayyappanum koshiyum malayalam movie sachy director team tribute


കോണ്‍ഗ്രസ് വിട്ടുവന്ന എംഎല്‍എമാര് ത്യാഗം ചെയ്തവരാണ്, അവര്‍ക്ക് സീറ്റ് നല്‍കും-മധ്യപ്രദേശ് ബിജെപി | MLAs who 'sacrificed' to remove Congress govt will be contenders for tickets in by-polls-BJP\nMay 20, 2020, 02:33 PM IST\nന്യൂഡല്‍ഹി: കോണ്‍ഗ്രസ് സര്‍ക്കാരിനെ താഴെയിറക്കാന് സഹായിച്ച മുന് കോണ്‍ഗ്രസ് എംഎല്‍എമാര്‍ക്ക് മധ്യപ്രദേശ് നിയമസഭാ ഉപതിരഞ്ഞെടുപ്പില് ബിജെപി സീറ്റ് നല്‍കിയേക്കും. ബിജെപി സംസ്ഥാന അധ്യക്ഷന് വി.ഡി.ശര്‍മയാണ് ഇക്കാര്യം അറിയിച്ചത്.\nരാജിവെച്ച എംഎല്‍എമാര് കരുത്തരായ സ്ഥാനാര്‍ഥികളാണ്. അവര് കമല്‍നാഥ് സര്‍ക്കാരിനെ താഴെയിറക്കാന് ഏറെ ത്യാഗം സഹിച്ചവരാണെന്നും വി.ഡി.ശര്‍മ പറഞ്ഞു.\n'മധ്യപ്രദേശിനെ അഴിമതിയില് നിന്നും മോശം ഭരണത്തില് നിന്നും രക്ഷിക്കാന് മന്ത്രിസ്ഥാനവും എംഎല്‍എ പദവിയും ഉപേക്ഷിച്ചവരാണവര്. സംസ്ഥാനത്തിനായി തങ്ങളേയും തങ്ങളുടെ പദവികളേയും ത്യജിച്ചവരാണ് അവരെന്ന് പറയുന്നതില് തെറ്റില്ല. അതുകൊണ്ട് തന്നെ അവരെല്ലാവരും സ്ഥാനാര്‍ത്ഥിത്വത്തിന് പരിഗണനയിലാണ്' ബിജെപി സംസ്ഥാന അധ്യക്ഷന് വാര്‍ത്താ ഏജന്‍സിയോട് പറഞ്ഞു.\nജ്യോതിരാദിത്യ സിന്ധ്യക്കൊപ്പം രാജിവെച്ച് ബിജെപിയില് ചേര്‍ന്നതാണ് 24 കോണ്‍ഗ്രസ് എംഎല്‍എമാര്. ഇവര് രാജിവെച്ചതോടെയാണ് കമല്‍നാഥ് സര്‍ക്കാര് താഴെ വീണത്. 24 മണ്ഡലങ്ങളിലും നിര്‍ണായകമായ ഉപതിരഞ്ഞെടുപ്പിന് ബിജെപി ഇതിനോടകം തന്നെ ഒരുങ്ങികഴിഞ്ഞു. ഉപതിരഞ്ഞെടുപ്പിനുള്ള സ്ഥാനാര്‍ഥി പട്ടികയ്ക്ക് കേന്ദ്ര നേതൃത്വം അംഗീകാരം നല്‍കുമെന്നും വി.ഡി.ശര്‍മ പറഞ്ഞു.\nബിജെപിക്ക് അധികാരം നിലനിര്‍ത്താന് നിര്‍ണായകമാണ് ഉപതിരഞ്ഞെടുപ്പിലെ വിജയം. ലോക്ക്ഡൗണിനിടയിലും തിരഞ്ഞെടുപ്പിനുള്ള ഒരുക്കങ്ങള് നടത്തുകയാണവര്. എല്ലാ മണ്ഡലങ്ങളിലും ഓണ്‍ലൈന് യോഗങ്ങള് ചേരുന്നുണ്ടെന്ന് ശര്‍മ പറഞ്ഞു.\nബൂത്തുതല യോഗങ്ങളും ചേര്‍ന്നു. സാമൂഹിക അകലം പാലിച്ച് ഉടന് തന്നെ വീടുകള് കയറിയുള്ള പ്രചാരണം ആരംഭിക്കും. സെപ്റ്റംബറില് ഉപതിരഞ്ഞെടുപ്പ് പ്രതീക്ഷിക്കുന്നതായും അദ്ദേഹം വ്യക്തമാക്കി.\nContent Highlights: MLAs who 'sacrificed' to remove Congress govt will be contenders for tickets in by-polls-BJP


Tuesday, July 05, 2022 13:20:10 PM\nസ്വന്തം ലേഖകൻ: നൂറ്റാണ്ടുകള്‍മുമ്പ് വന് സ്വര്‍ണശേഖരവുമായി മുങ്ങിയ സ്പാനിഷ് കപ്പലിന് സമീപം രണ്ട് കപ്പലുകള്‍കൂടി കണ്ടെത്തിയതായി കൊളംബിയന് അധികൃതര്. 1708-ലെ യുദ്ധകാലത്ത് സ്‌പെയിനിന്റെ സാന് ജോസ് എന്ന കപ്പല് ബ്രിട്ടീഷ് പട കടലില് മുക്കി. ഇത് പിന്നീട് കണ്ടെത്തിയത് 2015-ലാണ്.\nകപ്പലില്‍നിന്ന് കിട്ടിയ സ്വര്‍ണശേഖരത്തിന് ഇന്ന് 1.3 ലക്ഷം കോടി രൂപയോളം മൂല്യമുണ്ട്. ഈ കപ്പലിന് സമീപത്തായാണ് ഇപ്പോള് വേറെ രണ്ട് കപ്പലുകള്‍കൂടി കണ്ടെത്തിയിരിക്കുന്നത്. ഇതോടെ കൂടുതല് നിധിയുണ്ടോ എന്ന ആകാംക്ഷയിലാണ് ലോകം.\nകൊളംബിയന് നാവികസേന ആധുനിക സാങ്കേതിക വിദ്യ ഉപയോഗിച്ച് നടത്തിയ തിരച്ചിലിലാണ് കൂടുതല് വിവരങ്ങള് ലഭിച്ചതെന്ന് പ്രസിഡന്റ് ഇവാന് ഡ്യൂക്ക് പറഞ്ഞു. സ്വര്‍ണക്കട്ടികള്, ആയുധങ്ങള്, നാണയങ്ങള് എന്നിവയും അടിത്തട്ടില് ചിതറിക്കിടക്കുന്നുണ്ട്. പുതുതായി കണ്ടെത്തിയ കപ്പലുകള്‍ക്ക് ഏകദേശം 200 വര്‍ഷം പഴക്കമുണ്ടാകുമെന്നാണ് അനുമാനം.


കഴിഞ്ഞ സർക്കാരിന്റെ അവസാന നാളിൽ ജയിൽ ഉപദേശക സമിതി ശുപാർശ ചെയ്ത 41 തടവുകാരെ ഉടൻ വിട്ടയയ്ക്കും; 25 വർഷം ശിക്ഷ പൂർത്തിയാക്കിയ, 70 വയസ്സ് കഴിഞ്ഞ തടവുകാരെ മോചിപ്പിക്കാനും3അംഗ സമിതിയുടെ ശിപാർശ - Media Malayalam (മീഡിയ മലയാളം)\nകഴിഞ്ഞ സർക്കാരിന്റെ അവസാന നാളിൽ ജയിൽ ഉപദേശക സമിതി ശുപാർശ ചെയ്ത 41 തടവുകാരെ ഉടൻ വിട്ടയയ്ക്കും; 25 വർഷം ശിക്ഷ പൂർത്തിയാക്കിയ, 70 വയസ്സ് കഴിഞ്ഞ തടവുകാരെ മോചിപ്പിക്കാനും3അംഗ സമിതിയുടെ ശിപാർശ\nതിരുവനന്തപുരം: കഴിഞ്ഞ സർക്കാരിന്റെ അവസാന നാളിൽ ജയിൽ ഉപദേശക സമിതി ശുപാർശ ചെയ്ത 41 തടവുകാരെ ഉടൻ വിട്ടയയ്ക്കും.\nഇതിനൊപ്പം 25 വർഷം ശിക്ഷ പൂർത്തിയാക്കിയ, 70 വയസ്സ് കഴിഞ്ഞ തടവുകാരെ മോചിപ്പിക്കാനും3അംഗ സമിതിയുടെ ശുപാർശയുണ്ട്. ആകെ\nനൂറിലേറെ പേർക്ക് ഗുണം ലഭിക്കും.\nമന്ത്രിസഭ ശുപാർശ ചെയ്താൽ ഗവർണറാണ് ഉത്തരവു പുറപ്പെടുവിക്കേണ്ടത്.\nജയിൽ ഉപദേശക സമിതികൾ തള്ളിയവർ ഉൾപ്പെടെ ആദ്യ പട്ടികയിൽ 242 പേർ. പിന്നീടത് 169 പേരായി. ആഭ്യന്തര സെക്രട്ടറി, നിയമ സെക്രട്ടറി, ജയിൽ ഡിജിപി എന്നിവരുടെ സമിതി വീണ്ടും പരിശോധിച്ചു. പട്ടിക 60 പേരുടേതായി ചുരുങ്ങി.\nഎന്നാൽ വധശിക്ഷയ്ക്കു വിധിക്കപ്പെട്ടവർ, ക്വട്ടേഷൻ സംഘങ്ങൾ, സ്ഥിരം കൊലപാതകികൾ, കള്ളക്കടത്തുകാർ, മാനഭംഗം, കുട്ടികൾക്കെതിരായ ലൈംഗികാതിക്രമം, ലഹരി കേസുകൾ, സ്ത്രീധന പീഡനം എന്നിവയിൽ ശിക്ഷിക്കപ്പെട്ടവർ പട്ടികയിൽ പെടാൻ പാടില്ലെന്ന നിർദേശം സർക്കാർ നൽകിയിരുന്നു. തുടർന്നാണ് ഉന്നത സമിതി പട്ടിക വീണ്ടും പരിശോധിച്ചു ചുരുക്കിയത്.\nപ്രായാധിക്യമുള്ള രോഗബാധിതരായ തടവുകാരെ മോചിപ്പിക്കണമെന്ന നിലപാടാണു മുഖ്യമന്ത്രിക്കും സർക്കാരിനുമുള്ളത്. കോവിഡ് പടർന്നതോടെ പലരുടെയും അവസ്ഥ ദുരിതപൂർണമായി. ഇതോടെ മാനദണ്ഡം അടിസ്ഥാനമാക്കി ജയിൽ വകുപ്പ് പട്ടിക തയാറാക്കി.\n14 വർഷം ജീവപര്യന്തം ശിക്ഷ പൂർത്തിയാക്കിയവരെ വിട്ടയയ്ക്കണമെന്നു സുപ്രീം കോടതിയും ദേശീയ മനുഷ്യാവകാശ കമ്മിഷനും നിർദേശിച്ചിരുന്നു. അതിന്റെ അടിസ്ഥാനത്തിൽ കണ്ണൂർ, തിരുവനന്തപുരം സെൻട്രൽ ജയിലുകൾ, ചീമേനി തുറന്ന ജയിൽ, തിരുവനന്തപുരം വനിതാ ജയിൽ എന്നിവിടങ്ങളിലെ ജയിൽ ഉപദേശക സമിതികൾ മോചിപ്പിക്കേണ്ടവരുടെ പട്ടിക തയാറാക്കി. ഇതിൽ 65 വയസ്സായ വനിതയും ഉൾപ്പെടും.\nഒന്നുകിൽ 70 വയസ്സ് കഴിഞ്ഞിരിക്കണം. അല്ലെങ്കിൽ ഇളവുകൾ സഹിതം 25 വർഷം ശിക്ഷ പൂർത്തിയാക്കിയിരിക്കണമെന്നതാണ് പ്രധാന മാനദണ്ഡം. ഇളവുകൾ ഇല്ലാതെ 23 വർഷം ശിക്ഷ പൂർത്തിയാക്കണം. 75 കഴിഞ്ഞവരാണെങ്കിൽ 14 വർഷം തടവു പൂർത്തിയാക്കണം.\nby the prison advisory committee on the last day\nof the previous government\nover the age of 70 who have completed\nThe 41 inmates recommended\nwill be released soon; The three-member panel also recommended the release of prisoners\nPrevious articleഅനർഹമായി കൈവശം വെച്ചിരിക്കുന്ന ഏഏവൈ, മുൻഗണനാ വിഭാഗത്തിലെ\nNext articleവിവാഹ ആഭരണങ്ങൾ വാങ്ങാൻ പുറത്തിറങ്ങണമെെങ്കിൽ ക്ഷണക്കത്ത് കാണിക്കണം. ക്ഷണക്കത്ത് അച്ചടിക്കണമെങ്കിൽ എവിടെ പോകും? സ്റ്റേഷനറി കടകൾ തുറക്കാൻ പാടില്ല, അപ്പോൾ പല വ്യഞ്ജന കടകൾക്കൊപ്പം സ്റ്റേഷനറി സാധനങ്ങൾ ഉണ്ടെങ്കിലോ? സർവത്ര ആശയക്കുഴപ്പം


സ്വര്‍ണവില പവന് 120 രൂപകൂടി 38,080 രൂപയായി | PravasiExpress\nHome India സ്വര്‍ണവില പവന് 120 രൂപകൂടി 38,080 രൂപയായി\nസംസ്ഥാനത്ത് വെള്ളിയാഴ്ച പവന് 120 രൂപകൂടി 38,080 രൂപയായി. 4760 രൂപയാണ് ഗ്രാമിന്റെ വില. കഴിഞ്ഞ ദിവസം 37,960 രൂപയായിരുന്നു പവന്റെ വില. കഴിഞ്ഞ ദിവസം 37,960 രൂപയായിരുന്നു പവന്റെ വില. കഴിഞ്ഞ ദിവസം 37,960 രൂപയായിരുന്നു പവന്റെ വില.\nആഗോള വിപണിയില് സ്‌പോട്ട് ഗോള്‍ഡ് വില ഔണ്‍സിന് 1,951.13 ഡോളര് നിലവാരത്തിലേയ്ക്ക് ഉയര്‍ന്നു. കോവിഡ് വ്യാപനത്തോത് ഉയരുന്നതാണ് വിലയെ സ്വാധീനിച്ചത്. ഡോളറിന്റെ തളര്‍ച്ചയും സ്വര്‍ണവിലവര്‍ധനയ്ക്ക് കാരണമായി. ദേശീയ വിപണിയില് 10 ഗ്രാം തനിത്തങ്കത്തിന്റെ വില 51,571 രൂപയിലെത്തി.\nPrevious articleകോവിഡ് മൂലം മരിച്ചവര്‍ക്കായി ബന്ധുക്കള്‍ക്ക് അന്തിമകര്‍മം നിര്‍വഹിക്കാമെന്ന് കൊല്‍ക്കത്ത ഹൈക്കോടതി\nNext articleട്രംപ് ലൈംഗികമായി പീഡിപ്പിച്ചു; ലൈംഗിക ആരോപണവുമായി മുന് മോഡല്


ഓഹരികളുടെ(വ്യവസായസംരംഭത്തിന്റെ ഭാഗങ്ങൾ )കൈമാറ്റത്തിനായുള്ള ധനകാര്യസംവിധാനമാണ് ഓഹരി വിപണി. സ്റ്റോക്ക് എക്സ്ചേഞ്ചുകൾ ഓഹരി വിപണിയുടെ ഏറ്റവും ചലനാത്മകമായ ഭാഗമാണ്. ഓൾഡ് ഇഷ്യൂ മാർക്കറ്റ് എന്നും ഇത് അറിയപ്പെടാറുണ്ട്. ലിസ്റ്റ് ചെയ്യപ്പെട്ട കമ്പനികളുടെ ഓഹരികളും കടപ്പത്രങ്ങളും വാങ്ങുകയും വിൽക്കപ്പെടുകയും ചെയ്യപ്പെടുന്ന സംഘടിതമായ ഒരു വിപണിയാണ് ഇത്. ഓഹരി വിപണിയിൽ വിലവർദ്ധനവിനായി പ്രവർത്തിക്കുകയും ആഗ്രഹിക്കുകയും ചെയ്യുന്നവരെ കാളകൾ എന്നും, വിലയിടിവിനായി പ്രവർത്തിക്കുകയും ആഗ്രഹിക്കുകയും ചെയ്യുന്നവരെ കരടികൾ എന്നും പറയുന്നു. ഷെയർ മാർക്കറ്റിൽ പങ്കെടുക്കുന്നവരെ പ്രധാനമായി ട്രേഡേർ ,നിക്ഷേപകർ എന്നിങ്ങനെ തരം തിരിക്കാം. ഒരു നിക്ഷേപകർ ഒരു കമ്പനിയുടെ സാമ്പത്തിക ഫലവും മറ്റും അനുസരിച്ചുള്ള ഫണ്ടമെന്റൽ വിഷകളനത്തിലൂടെ നല്ല കമ്പനികളെ തിരഞ്ഞെടുക്കുകയും നിക്ഷേപിക്കുകയും ചെയ്യുമ്പോൾ ഒരു ട്രേഡേർ ടെക്നിക്കൽ അനാലിസിസ് ഉപയോഗിച്ചു സ്റ്റോക്കിന്റെ വിലയിലുള്ള വ്യതിയാനങ്ങൾ ഉപയോഗപ്പെടുത്തി ലാഭമുണ്ടാക്കുന്നു.\nഒരു പ്രധാന ബ്രോക്കർക്കുവേണ്ടി പ്രവർത്തിക്കുന്ന ഉപ-ബ്രോക്കർമാരാണ് ഇവർ. ഒരു ബ്രോക്കർക്ക് ഉപയോക്താക്കൾ വർദ്ധിക്കുമ്പോൾ അവർ തങ്ങളുടെ ജോലിയുടെ ഒരു ഭാഗം ഉപ-ബ്രോക്കർമാർക്ക് വീതിച്ചുനൽകുന്നു. തങ്ങളുൾക്ക് ലഭിക്കുന്ന കമ്മീഷന്റെ ഒരു ഭാഗം ഇവർ സബ് ബ്രോക്കർമാർക്കും നൽകുന്നു.\n"https://ml.wikipedia.org/w/index.php?title=ഓഹരി_വിപണി&oldid=3288743" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:20, 28 ഫെബ്രുവരി 2020.


ധര്‍മടത്ത് കെ സുധാകരന്? ഹൈക്കമാന്‍ഡ് പ്രഖ്യാപനം ഉടന് | Sutharya Keralam\nധര്‍മടത്ത് കെ സുധാകരന്? ഹൈക്കമാന്‍ഡ് പ്രഖ്യാപനം ഉടന്\nമുഖ്യമന്ത്രി പിണറായി വിജയനെതിരെ ധര്‍മടത്ത് മത്സരിക്കണമെന്ന് കെ സുധാകരന് മേല് ശക്തമായ സമ്മര്‍ദം. ധര്‍മടത്ത് സ്ഥാനാര്‍ഥിയാകണമെന്ന് മണ്ഡലം ഭാരവാഹികളും പ്രവർത്തകരും സുധാകരന്‍റെ വീട്ടിലെത്തി ആവശ്യം ഉന്നയിക്കുകയുണ്ടായി. സുധാകരന് ധര്‍മടത്ത് മത്സരിക്കണമെന്നാണ് അഭിപ്രായമെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രനും വ്യക്തമാക്കി. പിന്നാലെ സുധാകരനെ തേടിയെത്തിയ മാധ്യമപ്രവര്‍ത്തകരോട് അദ്ദേഹം പറഞ്ഞതിങ്ങനെ-\n“ഒരു മുഖ്യമന്ത്രി മത്സരിക്കുന്ന മണ്ഡലത്തില് സ്ഥാനാര്‍ഥിയാകുമ്പോള് ഒരുപാട് കാര്യങ്ങള് ആലോചിക്കാനുണ്ട്. ഒന്നും ആലോചിക്കാതെ തീരുമാനം എടുക്കാന് പറ്റുമോ? എനിക്കിത് നേതാക്കളും പ്രവര്‍ത്തകരുമായി ആലോചിക്കണം. ഹൈക്കമാന്‍ഡ് ഉള്‍പ്പെടെ ആവശ്യപ്പെടുമ്പോള് ഒറ്റയടിക്ക് ഇല്ലെന്ന് പറയാന് പറ്റുമോ? പല ഭാഗത്ത് നിന്നും സമ്മര്‍ദമുണ്ട്. വരുംവരായ്കകള് ആലോചിച്ച് ഒരു മണിക്കൂറിനുള്ളില് തീരുമാനമെടുക്കും”.\nധര്‍മടത്തെ കോണ്‍ഗ്രസ് സ്ഥാനാര്‍ഥി ആരെന്ന സസ്പെന്‍സ് തുടരുകയാണ്. ഫോര്‍വേഡ് ബ്ലോക്കിന് നല്‍കിയ സീറ്റ് മത്സരിക്കാന് താത്പര്യമില്ലെന്ന് അറിയിച്ച് കോണ്‍ഗ്രസിന് കൈമാറുകയായിരുന്നു. വാളയാര് പെണ്‍കുട്ടികളുടെ അമ്മ മത്സരിക്കാന് തീരുമാനിച്ചതോടെ പിന്തുണക്കാന് കോണ്‍ഗ്രസില് ആലോചന നടന്നു. എന്നാല് പ്രദേശിക നേതൃത്വം എതിര്‍ത്തതോടെ കണ്ണൂര് ഡി.സി.സി സെക്രട്ടറി സി രഘുനാഥിനെ സ്ഥാനാര്‍ഥിയാക്കാന് ആലോചിച്ചു.\nപിന്നാലെയാണ് കെ സുധാകരന്‍റെ പേരും ഉയര്‍ന്നുകേട്ടത്. എന്നാല് ധര്‍മടത്ത് സ്ഥാനാര്‍ഥിയാകാനില്ലെന്ന് കെ സുധാകരന് ഇന്നലെ രാത്രിയോടെ വ്യക്തമാക്കി. ഇന്ന് രാവിലെ സുധാകരന് മേല് സ്ഥാനാര്‍ഥിയാകാന് വീണ്ടും സമ്മര്‍ദമുണ്ടായതോടെയാണ് തീരുമാനം ഒരു മണിക്കൂറിനുള്ളിലെന്ന് അദ്ദേഹം വ്യക്തമാക്കിയത്.\nPrevious articleകെ ടി ജലീലിനെ സോഷ്യല് മീഡിയയില് അപമാനിച്ചെന്ന പരാതി: യാസര് എടപ്പാളിനെ അറസ്റ്റ് ചെയ്തു


പാലക്കുറ്റി സ്കൂൾ:ഫുട്ബോൾ മേള സമാപിച്ചു - Elettil Online\nHome EDUCATION KODUVALLY പാലക്കുറ്റി സ്കൂൾ:ഫുട്ബോൾ മേള സമാപിച്ചു\nപാലക്കുറ്റി സ്കൂൾ:ഫുട്ബോൾ മേള സമാപിച്ചു\nElettil Online December 05, 2018 EDUCATION, KODUVALLY,\nകൊടുവള്ളി: പാലക്കുറ്റി എ.എം.എൽ.പി. സ്കൂൾ സംഘടിപ്പിച്ച ഫുട്ബോൾ മേളയുടെ സമാപനം പരപ്പൻ പോയിൽ ടർഫ് സ്റ്റേഡിയത്തിൽ നടന്ന ഫൈനൽ മത്സരങ്ങളോടെ സമാപിച്ചു. ഫൈനൽ താമരശ്ശേരി പോലീസ് സബ് ഇൻസ്പെക്ടർ സി.കെ.രവീന്ദ്രൻ ഉദ്ഘാടനം ചെയ്തു.\nആൺ കുട്ടികളുടെ വിഭാഗത്തിൽ റെഡ്സ്റ്റാർ മറുപടിയില്ലാത്ത നാലു ഗോളുകൾക്ക് യെല്ലോ ബേർഡ്സിനെയും പെൺകുട്ടികളുടെ വിഭാഗത്തിൽ ഒന്നേ പൂജ്യത്തിന് ഫൈവ് റോസ് ലില്ലി ഫൈവിനേയും പരാജയപ്പെടുത്തി.\nവിജയികൾക്കുള്ള ട്രോഫികൾ പി.ടി.എ, പ്രസിഡണ്ട് എം.ജബ്ബാർ വിതരണം ചെയ്തു. ഹെഡ്മാസ്റ്റർ ടി.വി.മജീദ്, റിയാസ് മാസ്റ്റർ, പി.ഷാജിർ ,ബഷീർ .പി , എൻ.സി.റഫീഖ്, ഫൈസൽ തങ്ങൾ, നിസാർ.കെ.ടി, ഷ ഉണ്ണി രാജൻ എന്നിവർ പങ്കെടുത്തു.


കശ്മീരില് സമാധാനമുണ്ടാക്കേണ്ടത് ഇന്ത്യയും പാകിസ്താനും; നിലപാട് വ്യക്തമാക്കി ബ്രിട്ടണ്\nThu Jan 28 2021 14:38:15 GMT+0530 (India Standard Time)\nBRJ14 Jan 2021 10:54 AM GMT\nലണ്ടന്: കശ്മീര് പ്രശ്‌നത്തില് നിലപാട് തിരുത്താതെ ബ്രിട്ടന്. കശ്മീരില് സമവായമുണ്ടാക്കേണ്ടത് ഇന്ത്യയും പാകിസ്താനുമാണെന്ന് ബ്രിട്ടീഷ് സര്‍ക്കാര് വ്യക്തമാക്കി.\nകശ്മീരിലെ രാഷ്ട്രീയ പരിഹാരത്തെ കുറിച്ച് ലണ്ടനിലെ ഹൗസ് ഓഫ് പാര്‍ലമെന്റില് നടന്ന ചര്‍ച്ചയില് പങ്കെടുത്തുകൊണ്ട് വിദേശകാര്യ മന്ത്രി നിഗല് ആദമാണ് ബ്രിട്ടന്റെ ഔദ്യോഗിക നിലപാട് വ്യക്തമാക്കിയത്. ഉഭയകക്ഷി ചര്‍ച്ചയില് മാധ്യസ്ഥം വഹിക്കേണ്ടത് ബ്രിട്ടനല്ലെന്നും രണ്ട് ഭാഗത്തും മനുഷ്യാവകാശലംഘനമുണ്ടെന്ന കാര്യം ബ്രിട്ടന് അംഗീകരിക്കുന്നതായും അദ്ദേഹം പറഞ്ഞു.\n''കശ്മീരിനെ കുറിച്ചുള്ള ബ്രിട്ടീഷ് സര്‍ക്കാരിന്റെ നിലപാട് മാറ്റമില്ലാത്തതാണ്. ഇന്ത്യയും പാകിസ്താനും ചേര്‍ന്നാണ് ഇക്കാര്യത്തില് സമവായമുണ്ടാക്കേണ്ടത്. സിംല കരാറും കശ്മീരി ജനതയുടെ താല്‍പ്പര്യങ്ങളും ഇക്കാര്യത്തില് പരിഗണിക്കണം''- ആദം പറഞ്ഞു. ഏഷ്യന് വിഭാഗത്തിന്റെ ചുമതലയുള്ള മന്ത്രിസഭാംഗം കൂടിയാണ് അദ്ദേഹം.\n'ബ്രിട്ടീഷ് സര്‍ക്കാര് പ്രശ്‌നപരിഹാരം നിര്‍ദേശിക്കുകയോ മധ്യസ്ഥനായി പ്രവര്‍ത്തിക്കുകയോ ചെയ്യുന്നത് ഉചിതമല്ല,'-മന്ത്രി കൂട്ടിച്ചേര്‍ത്തു.\nഹൗസ് ഓഫ് കോമണ്‍സിലെ വെസ്റ്റ്മിനിസ്റ്റര് ഹാളില് നടന്ന ചര്‍ച്ചയില്, കഴിഞ്ഞ വര്‍ഷം ഡിസംബറില് കശ്മീരില് നടന്ന ജില്ലാ വികസന കൗണ്‍സില് (ഡിഡിസി) തിരഞ്ഞെടുപ്പിനെക്കുറിച്ച് മന്ത്രി പരാമര്‍ശിച്ചു. പ്രാദേശിക വോട്ടര്‍മാരില് 50 ശതമാനത്തിലധികം പേരുടെ ന്യായമായ പങ്കാളിത്തം തിരഞ്ഞെടുപ്പിനുണ്ടായിരുന്നെന്ന ലേബര് പാര്‍ട്ടി എംപി ബാരി ഗാര്‍ഡിനറുടെ അഭിപ്രായവും മന്ത്രി എടുത്തുപറഞ്ഞു.\n2019 ആഗസ്റ്റ് 5ന് കശ്മീരിന് പ്രക്യേക പദവി അനുവദിക്കുന്ന 370ാം വകുപ്പ് പിന്‍വലിച്ച് തടവിലിട്ട രാഷ്ട്രീയ നേതാക്കളെ വിട്ടയച്ചതില് മന്ത്രി സംതൃപ്തി പ്രകടപ്പിച്ചു.\nലേബര് പാര്‍ട്ടിയിലെ സാറാ ഓവന്റെ നേതൃത്വത്തിലുളള പാര്‍ലമെന്റ് അംഗങ്ങളാണ് ചര്‍ച്ച സംഘടിപ്പിച്ചത്. വിവിധ പാര്‍ട്ടികളില് നിന്നുള്ള എംപിമാരും പരിപാടിയില് പങ്കെടുത്തു.


അക്ഷരങ്ങളുടെ സമരമുഖം: August 2013\nPosted by M.K.KHAREEM at 7:16 AM 1 comment: Links to this post\nഎഴുത്തിലേക്ക് ഇറങ്ങും മുമ്പ് സ്ത്രീയേ നീയോർക്കുക, നിന്നെ വലിച്ചുകീറാൻ ഒരു ലോകം ഒരുങ്ങിക്കഴിഞ്ഞതായി.. നിന്റെ രചനകളിലാവില്ല അവരുടെ കണ്ണുകൾ.. നീ തെരുവിലും കള്ള് ഷാപ്പുകളിലും ഏറ്റവും ചെറിയ മദ്യപാന സദസ്സുകളിൽ പോലും പീഡിപ്പിക്കപ്പെടും.. അവർ നിന്നെ പലവട്ടം നഗ്നയാക്കും... നിന്നെ നേരിൽ കാണുന്ന നിമിഷങ്ങളിൽ അവർ പാടിപുകഴ്ത്തും. നിന്നെ എങ്ങനെയെല്ലാം തകർക്കാമോ അതിനുള്ള കെണിയെല്ലാം അവർ ഒരുക്കി കൊണ്ടിരിക്കും. അതുകൊണ്ട് നീ കരുതിയിരിക്കുക. എല്ലാം സഹിക്കാൻ തയ്യാറായിരിക്കുക..\nPosted by M.K.KHAREEM at 12:40 PM No comments: Links to this post\nപ്രണയം പിറക്കുന്നില്ല, മരിക്കുന്നുമില്ല, തുടര്‍ച്ചയാണത്... ദൈവം വിവാഹം കഴിക്കുകയോ സന്താനോല്പാദനം നടത്തുകയോ ചെയ്യുന്നില്ല. അതിന് മക്കളില്ല അച്ഛനോ അമ്മയോ ഇല്ല. അത് എത്രമാത്രം ശൂന്യമാകുന്നോ അതിലേറെ എവിടെയും എന്തിലും വ്യാപിച്ചിരിക്കുന്നു. കാമത്തിന്റെ സൃഷ്ടിയാണ് അതിനെ സ്ത്രീയോ പുരുഷനോ ആയി കാണുന്നത്. യാതോരാള് ദൈവത്തിലേക്ക് പുറപ്പെടട്ടെ, അയാള് സ്വയം ഉരിയുക, എല്ലാത്തരം മാലിന്യങ്ങളില് നിന്നും മോചിതനാവുക. എല്ലാത്തരം ആഗ്രഹങ്ങളും വെടിയുന്നതോടൊപ്പം യാതൊരു മതത്തിന്റേയോ ആചാരങ്ങളുടെയോ തടവിലാവാതിരിക്കുക; എന്തിന് സ്ത്രീയോ പുരുഷനോ എന്ന ചിന്ത പോലും വലിച്ചെറിയുക.\nPosted by M.K.KHAREEM at 12:38 PM No comments: Links to this post\nസംഗീതം ബ്രഹ്മത്തിന്റെ ആത്മ ഭാഷണമായിരിക്കേ അതിനെങ്ങനെ ഏതെങ്കിലും മതത്തൊഴുത്തിൽ ഒതുങ്ങാനാവും! സംഗീതമെന്ന പേരിൽ കാട്ടിക്കൂട്ടുന്നതിന് ഏതു തൊഴുത്തിലും ഇരിക്കാം. ബ്രഹ്മമോ എല്ലാത്തരം മാലിന്യത്തിൽ നിന്നും മുക്തമല്ലോ... സംഗീതത്തെ ഉപാസിക്കുകയെന്നാൽ ബ്രഹ്മത്തിലാവുകയെന്ന്. ബ്രഹ്മത്തിലായവർക്ക് എവിടെയും പാടാം. കേൾക്കാൻ മനുഷ്യൻ വേണമെന്നില്ല, കാറ്റിനോടും പുൽനാമ്പിനോടും പാടാം.\nPosted by M.K.KHAREEM at 8:07 AM No comments: Links to this post\nഅതെ, ഇങ്ങനെയൊക്കെയാണ് പോകുന്നതെങ്കിൽ\nഎങ്ങനെ നിങ്ങളെ തെറി വിളിക്കാതിരിക്കും.\nഞാൻ ചില തെറികളിലൂടെ കണ്ണോടിച്ചിട്ടുണ്ട്;\nബാല തെറി, ഷാപ്പ് തെറി, വേശ്യാ തെറി,\nഅങ്ങനെ പലയിനം തെറികളിലൂടെ...\nസുഖകരമായൊരു നിമിഷത്തിനു വേണ്ടിയല്ല,\nഅതു കേൾക്കേ തലകൾ താഴുന്നതിനെ കുറിച്ച് ചിന്തിക്കുകയും\nമനസ്സാ നിങ്ങളെ നിർത്തി കൂമ്പിനിട്ട് ചവിട്ടുകയും..\nഒരു തെറിയും നിങ്ങളെ സ്പർശിക്കുന്നേയില്ല,\nഒറ്റച്ചവിട്ടും നിങ്ങളിൽ എത്തുന്നതുമില്ല.\nഅപാര തൊലിക്കട്ടിയാണ് കേട്ടോ\nഈ വരികളിലൂടെ ഈ നിമിഷം കടന്നുപോകുന്നവരുടെ\nചുളിഞ്ഞ മുഖങ്ങൾ ഞാൻ കാണുന്നുണ്ട്.\nഇതിൽ താനോ താനോ എന്ന ചിന്ത അലട്ടുന്നത്\nഒരു കവിതയോ കഥയോ വായിക്കൻ ഇറങ്ങിത്തിരിച്ചവരെ കുറിച്ചല്ല,\nദേശം നിറയേ സമുദായ പ്രീണനം കൊണ്ട്\nഅധികാരത്തിലേക്ക് വഴിവെട്ടുന്നവരെ കുറിച്ച്,\nവർഗീയ വാദികളെ കുറിച്ച്,\nഅവരുടെ വാലാട്ടികളെ കുറിച്ച്,\nആ വിഷസഞ്ചികളെ കുറിച്ച്...\nനീ അക്ഷരങ്ങളിൽ നിന്നുമെത്രയോ അകലയാണ്;\nഎന്നാലോ അക്ഷരങ്ങൾകൊണ്ട് വിഷം കുത്തിവയ്ക്കാൻ\nഒരു പടയെ തന്നെ നിയോഗിച്ചിട്ടുണ്ട്\nഅതു ചരിത്ര പുസ്തകമായും\nനുണകൾ നേരു ചമഞ്ഞെത്തുന്നു.\nനീയവർക്ക് പട്ടും വളയും നൽകുന്നുമുണ്ട്...\nഇനി നിന്നെ തെറി പറയുന്നതിനെകുറിച്ച്,\nനിന്നെ ചവിട്ടിമെതിക്കുന്നതിനെ കുറിച്ച്...\nനീ തന്നെയൊരു തെറിയായിരിക്കേ,\nഎങ്കിലും ഞാൻ കാത്തിരിക്കുകയാണ്,\nനിന്റെ പടമുള്ള നോട്ടീസിനായി,\nനിന്റെ പടമുള്ള പത്രത്തിനായി,\nആദ്യം ഞാനതിൽ കാർക്കിച്ചു തുപ്പും\nനീയൊരു ശവമായതായി സങ്കൽ‌പ്പിച്ച്\nഎന്നാലോ ഒരു തെരുവുനായ പോലും\nനിന്റെ മണം പിടിക്കാതിരിക്കട്ടെ,\nഒരു പക്ഷി പോലും കൊത്തിയെടുക്കാതിരിക്കട്ടെ,\nPosted by M.K.KHAREEM at 6:44 AM No comments: Links to this post\nആദിവാസി, എൻഡോസൾഫാൻ, ചെങ്ങറ, കാതികുടം, കിനാലൂർ, ചേലോറ, ലാലൂർ, ബ്രഹ്മപുരം, വിളപ്പിൽശാല; അന്തമില്ലാതെ നീളുന്ന പട്ടികയിൽ ഏതെങ്കിലുമൊന്ന് പരിഹരിക്കപ്പെടുമോ? രാഷ്ട്രീയക്കാർ ഒന്നിനെ മറ്റൊന്നുകൊണ്ട് മൂടി ജനശ്രദ്ധ തിരിക്കുന്നു. പുതിയ വിവാദങ്ങൾക്ക് പുറകെ ഓടുന്ന ജനത പഴയത് മറക്കുന്നു.\nഭരിക്കുന്ന കക്ഷിയിലെ പടലപ്പിണക്കങ്ങൾ ഒഴിവാക്കൻ, അധികാരം നിലനിർത്താൻ ദില്ലി യാത്ര നടത്തുന്ന സംഖ്യയുണ്ടെങ്കിൽ പത്തു പേരുടെയെങ്കിലും പ്രശ്നം പരിഹരിക്കാമെന്ന് ചിന്തിക്കാത്ത ലോകം. ആദർശം അലങ്കാരമാക്കിയവർ എത്രയോ...\nദേശത്തിന്റെ നഷ്ടമാണ് മനുഷ്യപക്ഷത്തില്ലാത്ത നേതാക്കൾ.\nPosted by M.K.KHAREEM at 7:41 AM No comments: Links to this post\nPosted by M.K.KHAREEM at 5:21 PM No comments: Links to this post\nPosted by M.K.KHAREEM at 7:01 AM No comments: Links to this post\nഉടൽ മുന്നോട്ടാഞ്ഞ്, മുഖം പാറ പോലെ കനപ്പിച്ച്, നെഞ്ച് വിരിച്ചെത്രയോ കോമാളി വേഷങ്ങൾ. പൂച്ചയെ പോലെ പതുങ്ങി പാവ വേഷങ്ങളും... വഞ്ചകരുടെ യാത്രകൾ.\nവാദിയും പ്രതിയും ഒരു നേരമ്പോക്ക്. കർട്ടൻ ഉയരും മുമ്പേ വിധി എഴുതപ്പെടുന്നു. അധികാര ദല്ലാളന്മാർ പറയുന്നു, നിയമം നിയമത്തിന്റെ വഴിക്കെന്ന്. അങ്ങനെ പറയുന്നവർക്ക് ഉറപ്പുണ്ട് അതിന്റെ സഞ്ചാരം അവർ ആഗ്രഹിക്കുന്ന വഴിയിലൂടെയെന്ന്.\nഇവിടെ. ഈ മണ്ണിൽ തോറ്റുപോകുന്ന സമരങ്ങളാണ് ഏറേയും. ഇരയുടെ പക്ഷം നിൽക്കേണ്ടവർ പോലും വേട്ടക്കാരുടെ പക്ഷം ചേരുന്നു. ഇരകൾക്കായി ശബ്ദിക്കാൻ ആളില്ലാതാവുന്നു. അധികാരം ജനങ്ങളിലേക്കെന്നത് നുണ. ജനം നിരന്തരം തോറ്റുപോകുന്നു.\nPosted by M.K.KHAREEM at 9:18 PM No comments: Links to this post\nPosted by M.K.KHAREEM at 6:29 PM No comments: Links to this post\nഹിരോഷിമയുടെ മുറിവുകൾ തെരുവുകൾ സൂക്ഷിക്കുന്നുണ്ട്... സമാധാനത്തിന്റെ അപ്പസ്ഥലന്മാർ തുടർന്നും ആയുധങ്ങൾക്ക് മൂർച്ചകൂട്ടുന്നുണ്ട്. യുദ്ധമുഖങ്ങളിൽ ഒരു പെണ്ണിന്റെ മടിക്കുത്തഴിയുമ്പോൾ ഒരു കുഞ്ഞിന്റെ ജീവൻ അറുത്തുമാറ്റപ്പെടുമ്പോൾ ഭൂമി കിടുകിടാ വിറക്കുന്നുണ്ട്...\nസ്വർഗനരകനിർമ്മിതിയാൽ ചേതനയറ്റ ഹൃദയങ്ങൾ ദൈവത്തെ കുറിച്ച് ചൊലിച്ചൊല്ലി\nഅപരിചിതത്വത്തിലായി... വിദ്യയിൽ കൂട്ടബലാത്സംഗം കച്ചവടത്തിന്റെ സിരാകേന്ദ്രങ്ങൾ ഉറപ്പുവരുത്തുന്നു.\nഎന്റെ മറവി ആരംഭിക്കുന്നത് ആദ്യമായി കേട്ട ദൈവവചനങ്ങളിലാണ്. എന്റെ പിറവിയെ കുറിച്ചും\nഎനിക്ക് പോകേണ്ട ഇടങ്ങളെ കുറിച്ചുമുള്ള വഴികൾ ഉരച്ചുകളഞ്ഞുകൊണ്ട് എന്നിൽ ഉയർത്തപ്പെട്ട ബിംബങ്ങൾ.\nസീസറും ക്രിസ്തുവും മുഹമ്മദും അബൂജാഹിലും അവരുടെ വ്യപഹാരങ്ങളിൽ രമിക്കട്ടെ\nഎന്തിനെന്നെ അതിലെക്ക് വലിച്ചിഴക്കണം. അതെന്റെ കാലമല്ല, അവരെയല്ലാതെ അവരുടെ പ്രേതങ്ങളെ എന്തിനെന്നിൽ?!\nയുദ്ധങ്ങൾക്കെപ്പോഴും തിണ്ണമിടുക്കിന്റെ കഥ പറയാനുണ്ട്, തോറ്റവന്റെ വിലാപങ്ങൾ പുറമ്പോക്കിൽ മെതിക്കപ്പെടുകയും...\nനീ ദൈവപുത്രനെങ്കിൽ ഞാനും ദൈവപുത്രൻ തന്നെ. നീ ദൈവമെങ്കിലോ ഞാനും ദൈവം തന്നെ. നിനക്കുമാത്രമായൊരു ഇരിപ്പിടം അംഗീകരിക്കില്ല. ഒരു ചെറുപ്രാണിയുടെ അവകാശം മാത്രമേ നിനക്കുമുള്ളൂ...\nPosted by M.K.KHAREEM at 7:53 PM No comments: Links to this post\nനിലവിലെ അധികാരക്കൊതി പൂണ്ടവരുടെ മുഖങ്ങളിലൂടെ വിഭജനത്തെ വായിക്കുക. അന്നും ഇതുപോലെയൊക്കെ തന്നെ അധികാരത്തിനായി എല്ലാത്തരം അൽ‌പ്പത്തരവും കാട്ടിയിരുന്നു. ഒരു രാജ്യത്തെ വെട്ടിമുറിച്ചത്, രാജ്യത്തിന്റെ തെരുവുകളിൽ ചോരയൊഴുക്കിയത് അധികാര ഭ്രാന്ത് മൂത്തവരുടെ കരങ്ങളാണ്... കഥാപാത്രങ്ങൾ മാത്രമേ മാറിയിട്ടുള്ളൂ വിഷം അത് തന്നെ.\nമൂന്നാം ക്ലാസ് തീവണ്ടി മുറിയിലിരുന്ന് സഞ്ചരിച്ച ജനസേവകന്റെ ചിത്രം പുതിയ കാലത്തെ അധികാര ദാഹികൾക്ക് ദഹിക്കില്ല. ഒരു പൌരനു ഒരു റൊട്ടിയേ കഴിക്കാനുള്ളൂ എങ്കിൽ തനിക്കും ഒന്നു മതിയെന്ന് ചൊല്ലിയ ആ നേതാവിന്റെ നാമം ഉച്ചരിക്കാൻ പോലും യോഗ്യതയില്ലാത്തവരാണ് ഇക്കാലത്തെ നേതാക്കൾ.\nPosted by M.K.KHAREEM at 7:45 PM No comments: Links to this post


ഗോബി മരുഭൂമിയിലെ ചോരച്ചുവപ്പുള്ള മരണപ്പുഴു; ഇരയെ പിടിക്കുന്നത് മുഖത്തേക്ക് ‘ആസിഡ്’ ചീറ്റി! | Gobi desert | mongolian death worm | Wonder World\nകാഴ്ചയിൽ സോസേജ് പോലിരിക്കുന്ന ഈ ജീവിക്ക് അര മീറ്ററിലേറെ നീളമുണ്ട്\nകന്നുകാലിയുടെ കുടലിനെ ഓർമിപ്പിക്കും ഇതിന്റെ രൂപം\nചൈനയിലും മംഗോളിയയിലുമായി പരന്നു കിടക്കുന്ന ഗോബി മരുഭൂമി; സ്വർണം, ചെമ്പ് നിക്ഷേപങ്ങൾക്കു പ്രശസ്തമാണവിടം. പ്രാചീന കാലത്തെ ദിനോസറുകളുടെ പലതരം ഫോസിലുകളും ഗോബിയിൽനിന്നു കണ്ടെത്തിയിട്ടുണ്ട്. പലതരം അപൂർവ ജീവികളുടെ വാസസ്ഥാനവുമാണ്. ഗോബി മരുഭൂമിയുടെ തെക്കൻ മേഖലയിൽ, മണൽപ്പരപ്പിനിടയിൽ ഒളിച്ചിരിക്കുന്ന ഒരിനം കൂറ്റൻ ചുവന്ന പുഴുവുണ്ട്–മംഗോളിയൻ ഡെത്ത് വേം എന്നു പേരുകേട്ട ഇതിനെ കണ്ടതായി പ്രദേശത്തെ ഗോത്രവിഭാഗക്കാർ പലപ്പോഴും സാക്ഷ്യപ്പെടുത്തിയിട്ടുമുണ്ട്. അതിന് അവർ നൽകിയ പേരാണ് ഓൾഗോയ്–ഖൊർഖോയ്. വലിയ കുടലുള്ള പുഴു എന്നാണ് പ്രാദേശിക ഭാഷയിൽ അർഥം.\nപേരു പോലെത്തന്നെ നീണ്ട ശരീരത്തിന്റെ അറ്റത്ത് പേടിപ്പെടുത്തുന്ന വായുള്ള പുഴുവാണ് ഓൾഗോയ്–ഖൊർഖോയ്. പ്രദേശവാസികൾ ഇന്നും ഇവ യഥാർഥത്തിൽ മരുഭൂമിയിലുണ്ടെന്നു വിശ്വസിക്കുന്നു. എന്നാൽ പല സംഘങ്ങൾ മാറിമാറി പരിശോധിച്ചിട്ടും യഥാർഥ ഡെത്ത് വേമിനെ കണ്ടെത്താനായിട്ടില്ല. ഏകദേശം ഒരു മീറ്ററാണ് ഇവയുടെ നീളമെന്നാണു പറയപ്പെടുന്നത്. ശരീരം ചോരനിറത്തിലുള്ള വൻകുടലിന്റെ ആകൃതിയിലാണ്. അതിനാലാണ് ഓൾഗോയ്–ഖൊർഖോയ് എന്ന പേരു ലഭിച്ചതും. വട്ടത്തിലുള്ള വായിൽ ഉള്ളിലേക്കു തള്ളിയ നിലയിൽ കൂർത്ത പല്ലുകളാണ് ഇവയ്ക്കുള്ളതെന്നും പ്രദേശവാസികൾ പറയുന്നു. ഇവയെപ്പറ്റി പ്രതിപാദിച്ചിരിക്കുന്ന പുസ്തകങ്ങളിലും ഇത്തരത്തിലാണ് രൂപം.\nതലയ്ക്കു ചുറ്റും നീരാളിയുടെ കൈകൾ പോലുള്ള കൂർത്ത ഭാഗങ്ങളുണ്ടെന്നും കരുതപ്പെടുന്നു. ഇര അടുത്തെത്തിയാൽ അവയ്ക്കു നേരെ ചൂടേറിയ, ആസിഡിനു സമാനമായ രാസവസ്തു തുപ്പിയാണു കീഴടക്കുക. ശരീരത്തിൽനിന്ന് വൈദ്യുതി പുറപ്പെടുവിക്കാനുള്ള ശേഷിയും ഇവയ്ക്കുണ്ടെന്നും പറയപ്പെടുന്നു. മരുഭൂമിയിലെ മണ്ണിനടിയിൽ ഒളിച്ചിരിക്കുന്നതാണ് ഇവയുടെ രീതി. ഒട്ടകങ്ങളും എലികളുമെല്ലാം സമീപത്തെത്തുമ്പോൾ കുതിച്ചു ചാടി ആക്രമിച്ചു കീഴ്പ്പെടും. മനുഷ്യന്മാരെയും ഇവ വെറുതെ വിടില്ലെന്നാണ് പണ്ടു കാലത്തെ പുസ്തകങ്ങളിലുള്ളത്. പക്ഷേ ഇന്നേവരെ തെളിവുകളൊന്നും ലഭിച്ചിട്ടില്ലെന്നു മാത്രം.\nഒട്ടകങ്ങളുടെ വയറ്റിലേക്കു കയറി അവയുടെ വൻകുടലിലാണ് ഓൾഗോയ്–ഖൊർഖോയ് മുട്ടയിടുകയെന്നും വിശ്വസിക്കപ്പെടുന്നു. അങ്ങനെയാണത്രേ അവയ്ക്കു ചോരച്ചുവപ്പു നിറം ലഭിച്ചത്! പ്രദേശവാസികൾ മാത്രമല്ല, മംഗോളിയയുടെ പ്രധാനമന്ത്രി വരെ വിശ്വസിച്ചിരുന്നു ഗോബി മരുഭൂമിയിൽ ഓൾഗോയ്–ഖൊർഖോയ് ജീവിച്ചിരുന്നെന്ന്. 1922ലാണ് പാശ്ചാത്യ പര്യവേക്ഷകരോട് ഇതിനെപ്പറ്റി പ്രധാനമന്ത്രി ജൽഖാൻസ് ഡാംബിൻസർ പറഞ്ഞത്. 1920കളിൽ പാലിയന്റോളജിസ്റ്റ് റോയ് ചാപ്മാൻ ആൻഡ്രൂസ് ഇതിനെപ്പറ്റി വിശദമായി തന്റെ പുസ്തകത്തിലെഴുതിയതോടെയാണ് പാശ്ചാത്യ ലോകവും ഓൾഗോയിയിൽ താൽപര്യം കാണിച്ചുതുടങ്ങിയത്. ആൻഡ്രൂസും ഈ പുഴു ജീവിച്ചിരുന്നതായി വിശ്വസിച്ചിരുന്നു.\nഎന്നാൽ ഇന്നേവരെ ആരും കാണാത്തതിനാൽത്തന്നെ ഓൾഗോയ് പുഴുവിന്റേത് ഒരു നാടോടിക്കഥയാണെന്നു വിശ്വസിക്കാനാണു പലർക്കും ഇഷ്ടം. ഒട്ടേറെ ഗവേഷകരും പര്യവേക്ഷകരും സാഹസികരും ജന്തുശാസ്ത്ര വിദഗ്ധരും ഗോബി മരുഭൂമിയുടെ അങ്ങേയറ്റം വരെ പോയി പരിശോധിച്ചിട്ടും ഓൾഗോയ് പുഴുവിന്റെ പൊടിപോലും കണ്ടെത്താനുമായിട്ടില്ല. ചെക്ക് ക്രിപ്റ്റോസുവോളജിസ്റ്റ് ഇവാൻ മാക്കെർലിയാണ് ഈ പുഴുവിനെപ്പറ്റി ഏറ്റവും വിശദമായി പഠിച്ച വിദഗ്ധൻ. 1990കളിൽ മംഗോളിയയിലെമ്പാടും സഞ്ചരിച്ച ഇദ്ദേഹം ഓൾഗോയ് പുഴുവിനെപ്പറ്റിയുള്ള വിവരങ്ങളെല്ലാം ശേഖരിച്ചു.\nഒരിക്കൽപ്പോലും കണ്ടിട്ടില്ലെങ്കിലും, തനിക്കു ലഭിച്ച വിവരങ്ങളിൽനിന്ന് ഈ ‘മരണപ്പുഴുവിനെ’ മാക്കെർലി വിശേഷിപ്പിച്ചത് ഇങ്ങനെയാണ്– ‘കാഴ്ചയിൽ സോസേജ് പോലിരിക്കുന്ന ഈ ജീവിക്ക് അര മീറ്ററിലേറെ നീളമുണ്ട്. ഒരു മനുഷ്യന്റെ കയ്യുടെ വണ്ണവും. കന്നുകാലിയുടെ കുടലിനെ ഓർമിപ്പിക്കും ഇതിന്റെ രൂപം. ശരീരത്തിനു ചുറ്റുമുള്ള തൊലിക്ക് ഏതെങ്കിലും വിധത്തിൽ മുറിവേറ്റാൽ അതു പൊഴിച്ചുകളയാനും ഇവയ്ക്കു കഴിവുണ്ടായിരുന്നു. വാൽ ചെറുതാണ്. ഒറ്റനോട്ടത്തിൽ ആരോ മുറിച്ചുമാറ്റിയതു പോലെ തോന്നും. കൂർത്ത വാലുമല്ല ഉള്ളത്. കണ്ണും മൂക്കും വായുമൊന്നും പുറമേക്ക് കാണാത്തതിനാൽ വാലും തല ഭാഗവും ഏതാണെന്നു വേർതിരിച്ചറിയാനും ബുദ്ധിമുട്ടാണ്.\n‘മംഗോളിയൻ മിസ്റ്ററി’ എന്ന തന്റെ പുസ്തകത്തിൽ ഇതിനെപ്പറ്റി വിശദമായി പ്രതിപാദിക്കുന്നുണ്ട് അദ്ദേഹം. മരുഭൂമിയിൽ മഴ പെയ്യുന്ന ജൂൺ–ജൂലൈ മാസങ്ങളിലാണ് ഇവയെ പ്രധാനമായും കാണാറുള്ളതെന്നും പറയപ്പെടുന്നു. ഗോബി മരുഭൂമിയിൽ കാണപ്പെടുന്ന ഒരിനം വിഷപ്പാമ്പിനെയാണ് ഡെത്ത് വേം ആയി തെറ്റിദ്ധരിക്കുന്നതെന്നാണു ഗവേഷകരിൽ ഒരു വിഭാഗം പറയുന്നത്. പല്ലിയിനത്തിൽപ്പെട്ട മാംസഭോജിയായ ഒരിനം ജീവിയും ഗോബിയിലുണ്ട്. അവയും പലപ്പോഴും ഓൾഗോയ് പുഴുവായി തെറ്റിദ്ധരിക്കപ്പെടാറുണ്ട്. എന്നാൽ നാളുകളോളം മരുഭൂമിയിൽ അലഞ്ഞ നാഷനൽ ജ്യോഗ്രഫിക് ചാനലിന്റെ സംഘത്തിനു പോലും പിടികൊടുക്കാതെ ഇന്നും ഗോബി മരുഭൂമിയിലെ ഏറ്റവും വലിയ രഹസ്യമായി തുടരുകയാണ് ഈ ‘മരണപ്പുഴു’!\nEnglish Summary : Mongolian death worm in Gobi desert


ഗോൾമഴ! പ്രീമിയർ ലീഗിൽ ലിവർപൂൾ, സിറ്റി, ആർസനൽ, ചെൽസി ടീമുകൾക്കു ജയം - IBC Live\nഗോൾമഴ! പ്രീമിയർ ലീഗിൽ ലിവർപൂൾ, സിറ്റി, ആർസനൽ, ചെൽസി ടീമുകൾക്കു ജയം\nഇംഗ്ലിഷ് പ്രീമിയർ ലീഗ് ഫുട്ബോളിൽ 20 ഗോളുകൾ പിറന്ന ദിനം വൻടീമുകൾക്കെല്ലാം ജയം. ലിവർപൂൾ 5–0ന് വാറ്റ്ഫഡിനെയും ആർസനൽ 5–1ന് ബോൺമതിനെയും തകർത്തു. മാഞ്ചസ്റ്റർ യുണൈറ്റ‍ഡ് 3–1ന് ക്രിസ്റ്റൽ പാലസിനെയും മാഞ്ചസ്റ്റർ സിറ്റി 1–0ന് വെസ്റ്റ്‌ഹാമിനെയും തോൽപ്പിച്ചു. ടോട്ടനം–ചെൽസി പോരാട്ടത്തിൽ ചെൽസിക്കു ജയം (2–0). ലീഗിൽ നിലവിലെ അഞ്ചു സ്ഥാനങ്ങൾ ഇങ്ങനെ: ലിവർപൂൾ, മാഞ്ചസ്റ്റർ സിറ്റി, ടോട്ടനം, ആർസനൽ, ചെൽസി.\nലണ്ടൻ ∙ ലിവർപൂളുകാർ നേടിയ അഞ്ചു ഗോളിന്റെ മൂല്യമുണ്ടായിരുന്നു സിറ്റി താരം അഗ്യൂറോയുടെ ഒറ്റഗോളിന്! അഞ്ചു ഗോൾ ജയത്തോടെ യൂർഗൻ ക്ലോപ്പിന്റെ ക്ലബും ഒറ്റ ഗോൾ ജയത്തോടെ പെപ് ഗ്വാർഡിയോളയുടെ ക്ലബും പിടിവിടാതെ നിന്നതോടെ ഇംഗ്ലിഷ് പ്രീമിയർ ലീഗ് ഫുട്ബോളിൽ കിരീടപ്പോരാട്ടം കടുക്കുന്നു. 28 കളികൾ പൂർത്തിയായപ്പോൾ ഒന്നും രണ്ടും സ്ഥാനങ്ങളിൽ ഇരു ടീമുകളും തമ്മിലുള്ള അകലം ഒരു പോയിന്റ്. സ്വന്തം മൈതാനമായ ആൻഫീൽഡിൽ സ്ട്രൈക്കർ സാദിയോ മാനെ, ഡിഫൻഡർ വിർജിൽ വാൻ ദെയ്ക് എന്നിവരുടെ ഇരട്ടഗോളുകളിലാണ് ലിവർപൂളിന്റെ ജയം.\nഎന്നാൽ എതിഹാദ് സ്റ്റേഡിയത്തിൽ അച്ചടക്കത്തോടെ കളിച്ച വെസ്റ്റ് ഹാമിനെ വീഴ്ത്താൻ മാഞ്ചസ്റ്റർ സിറ്റിക്ക് സംശയകരമായ പെനൽറ്റി വേണ്ടി വന്നു. 59–ാം മിനിറ്റിലാണ് അഗ്യൂറോ വിജയഗോൾ നേടിയത്. പരുക്കു മൂലം വലയുകയാണെങ്കിലും മാഞ്ചസ്റ്റർ യുണൈറ്റഡ് ജയം കൈവിട്ടില്ല. റൊമേലു ലുക്കാക്കുവിന്റെ ഇരട്ട ഗോളുകളാണ് ക്രിസ്റ്റൽ പാലസിനെതിരെ 5–1 ജയത്തിന്റെ സവിശേഷത. ഗോളും അസിസ്റ്റുമായി മെസുട് ഓസിൽ തിളങ്ങിയ മൽസരത്തിലാണ് ആർസനൽ ബോൺമതിനെ 5–1നു തോൽപ്പിച്ചത്. മറ്റൊരു കളിയിൽ സതാംപ്ടൻ 2–0ന് ഫുൾഹാമിനെ തോൽപ്പിച്ചു.\nകെപ പുറത്ത്, സാറി പകരം വീട്ടി!\nലീഗ് കപ്പ് ഫൈനലിൽ തന്നെ ധിക്കരിച്ച ഗോൾകീപ്പർ കെപ അരിസബലാഗയെ ചെൽസി പരിശീലകൻ മൗറീഷ്യോ സാറി പാഠം പഠിപ്പിച്ചു. ടോട്ടനമിനെതിരെ നിർണായക മൽസരത്തിൽ കെപയെ പുറത്തിരുത്തിയ സാറി 2–0 ജയത്തിനു ശേഷം അതു പ്രകടിപ്പിക്കുകയും ചെയ്തു. ‘‘ഈ ജയം എന്റെ തീരുമാനത്തെ ന്യായീകരിക്കുന്നു. കെപ ഒരു തെറ്റു ചെയ്തു. അതു തിരുത്താനുള്ള ചെറിയ ശിക്ഷയാണിത്. ഇനിയുള്ള മൽസരങ്ങളിൽ അദ്ദേഹം കളിക്കും’’. ലീഗ് കപ്പ് ഫൈനലിൽ കെപയ്ക്കു പകരം ഇറങ്ങാൻ തയാറായതിനു ശേഷം നിരാശനായ വില്ലി കബല്ലറോയ്ക്കാണ് സാറി അവസരം നൽകിയത്. പെഡ്രോ, കീറോൺ ട്രിപ്പിയർ എന്നിവരുടെ ഗോളുകളിലായിരുന്നു ചെൽസിയുടെ ജയം.\nപ്രതികാരവുമായി ലാദന്റെ മകന്; തലയ്ക്ക്7കോടി വിലയിട്ട് അമേരിക്ക


'കഴുത്തിന് നേരെ കടുവ'; യുവാവ് രക്ഷപ്പെട്ടത് തലനാരിഴക്ക് | Man escaped from Tiger attack\n'കഴുത്തിന് നേരെ കടുവ'; യുവാവ് രക്ഷപ്പെട്ടത് തലനാരിഴക്ക്\nകാപ്പുപറമ്പ് സ്വദേശിയുടെ ഉടമസ്ഥതയിലുള്ള റബര് തോട്ടത്തിലെത്തി ജോലിക്കൊരുങ്ങുകയായിരുന്നു രാഹുല്. ഈ സമയം സമീപത്ത് നിന്ന് മുരള്‍ച്ച കേട്ടു. പിന്നാലെ കടുവ രാഹുലിന്റെ കഴുത്ത് ലക്ഷ്യമാക്കി ചാടിയെങ്കിലും രാഹുല് മറിഞ്ഞുവീണതിനാല് രക്ഷപ്പെട്ടു.\nEdathanattukara, First Published Nov 3, 2021, 7:06 AM IST\nഎടത്തനാട്ടുകര: എടത്തനാട്ടുകരയില് (Edathanattukara) കടുവയുടെ (Tiger) ആക്രമണത്തില് (Attack) നിന്ന് യുവാവ് രക്ഷപ്പെട്ടത് തലനാരിഴക്ക്. കാടുവെട്ടാനെത്തിയ യുപി സ്വദേശി രാഹുല്(Rahul-28) ആണ് കടുവയുടെ ആക്രമണത്തില് നിന്ന് രക്ഷപ്പെട്ടത്. ജോലി ചെയ്യാന് തുടങ്ങുന്നതിനിടെ രാഹുലിന്റെ കഴുത്തിന് നേരെ കടുവ ചാടുകയായിരുന്നു. കഴിഞ്ഞ ദിവസം രാവിലെയാണ് സംഭവം.\nകാപ്പുപറമ്പ് സ്വദേശിയുടെ ഉടമസ്ഥതയിലുള്ള റബര് തോട്ടത്തിലെത്തി ജോലിക്കൊരുങ്ങുകയായിരുന്നു രാഹുല്. ഈ സമയം സമീപത്ത് നിന്ന് മുരള്‍ച്ച കേട്ടു. പിന്നാലെ കടുവ രാഹുലിന്റെ കഴുത്ത് ലക്ഷ്യമാക്കി ചാടിയെങ്കിലും രാഹുല് മറിഞ്ഞുവീണതിനാല് രക്ഷപ്പെട്ടു. കടുവയുടെ നഖം രാഹുലിന്റെ ചെവിയില് തട്ടി പോറലേറ്റു. കാല്‍മുട്ടിലും പരിക്കേറ്റു. പണിയായുധങ്ങളും എട്ട് ലിറ്റര് പെട്രോളും അടങ്ങുന്ന കന്നാസും സൂക്ഷിച്ച ബാഗുമായാണ് കടുവ സ്ഥലം വിട്ടതെന്ന് ഇവര് പറഞ്ഞു.\nതിരുവിഴാംകുന്ന് ഡെപ്യൂട്ടി റേഞ്ച് ഓഫിസര് എം ശശികുമാറും സംഘവും സ്ഥലത്തെത്തി പരിശോധിച്ചു. ഏതുതരം ജീവിയാണ് രാഹുലിനെ ആക്രമിച്ചതെന്ന് സ്ഥിരീകരിച്ചിട്ടില്ലെന്ന് വനംവകുപ്പ് ഉദ്യോഗസ്ഥര് പറഞ്ഞു. ഇതേ പ്രദേശത്ത് മാസങ്ങള്‍ക്ക് മുമ്പ് ടാപ്പിങ് തൊഴിലാളിക്ക് നേരെയും കടുവയുടെ ആക്രമണമുണ്ടായിരുന്നു.\nഉത്തര്‍പ്രദേശ് കനൗജില് നിന്ന് ഏഴ് വര്‍ഷം മുമ്പ് കേരളത്തിലെത്തിയ രാഹുലിന് ജീവന് തിരിച്ചുകിട്ടിയ സന്തോഷത്തിലാണ്. സംഭവത്തിന്റെ മാനസികാഘാതത്തില് നിന്ന് ഇപ്പോഴും പൂര്‍ണമോചിതനായിട്ടില്ല. 20 മീറ്ററോളം അകലെനിന്നാണ് കടുവ ഇയാള്‍ക്കുനേരെ ചാടിയത്. അലറിവിളിച്ച് ഒഴിഞ്ഞുമാറുകയും മെഷീന് ഓണ്‍ആക്കുകയും ചെയ്തതോടെയാണ് കടുവ പിന്മാറിയത്.\nകഴിഞ്ഞ ദിവസം എടത്തനാട്ടുകരയുടെ സമീപപ്രദേശമായ മലപ്പുറം കരുവാരകുണ്ടില് ജനവാസ മേഖലയില് കടുവ ഇറങ്ങി കാട്ടുപന്നിയെ വേട്ടയാടിയിരുന്നു. പട്ടാപകല് ആയിരുന്നു സംഭവം. കടുവയിറങ്ങിയ വീഡിയോ ദൃശ്യങ്ങള് പ്രചരിച്ചു.\nMan escaped from Tiger attack


അണുനാശിനി ശരീരത്തിൽ തളിച്ചാൽ കൊറോണ നശിക്കില്ല – Meddling Media\nഅണുനാശിനി ശരീരത്തിൽ തളിച്ചാൽ കൊറോണ നശിക്കില്ല\n❓മനുഷ്യരുടെ മേൽ അണുനാശിനി സ്പ്രേ ചെയ്യുന്നത് കൊറോണ വൈറസിനെ നശിപ്പിക്കുമോ?\n📢തുടക്കത്തിൽ തന്നെ പറയാം അണുനാശിനികൾ മനുഷ്യരുടെ മേൽ തളിയ്ക്കാൻ പാടുള്ളതല്ല, ഇതു അശാസ്ത്രീയവും, ഗുണകരമല്ലാത്തതും, അപകടകരവുമാണ്.\n🚨ഇന്ത്യയുടെ വിവിധ ഭാഗങ്ങളിൽ കൊവിഡിനെ പ്രതിരോധിക്കുന്നതിൻ്റെ ഭാഗമായി മനുഷ്യരുടെ മേൽ ബ്ലീച്ച് , സോപ്പ് ലായനി എന്നിവ പ്രയോഗിച്ചതായി കേട്ടു. കേരളത്തിൽ ഒരു ചന്തയിൽ പ്രവേശന കവാടത്തിന് മുന്നിൽ ഇത്തരമൊരു സംവിധാനമൊരുക്കി അകത്തേക്ക് പ്രവേശിക്കുന്നവരെ അണുവിമുക്തമാക്കുന്നതിന് ശ്രമിക്കുന്നു എന്നും കണ്ടു. കൊവിഡ് -19 ന് ചുറ്റിപ്പറ്റിയുള്ള ഈ മിഥ്യാധാരണ പ്രബലമാവുന്നതിന് മുൻപേ ഈ പ്രവണത തടയപ്പെടേണ്ടതുണ്ട്.\n❓എന്താണ് വസ്തുതകൾ ?\n👉 ആൽക്കഹോൾ അടങ്ങിയ അണുനാശിനിയോ, ക്ലോറിൻ അടങ്ങിയ ലായനിയോ ശരീരത്തിലുടനീളം തളിക്കുന്നത് ഇതിനകം ശരീരത്തിൽ പ്രവേശിച്ച വൈറസുകളെ നശിപ്പിക്കില്ല.അതായത് രോഗം പകർത്തുന്ന അവസ്ഥയിലുള്ള ഒരാൾ വീണ്ടും രോഗം പകർത്തുന്നത് തടയാൻ ഈ പ്രക്രിയ കൊണ്ട് ആവില്ല.\n👉സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ (സിഡിസി) യുടെ നിർദ്ദേശം,\n“അചേതന വസ്തുക്കളിൽ പ്രയോഗിക്കുന്ന രാസവസ്തുക്കളാണ് അണുനാശിനി. രോഗാണു വാഹകമായ പ്രതലങ്ങൾ വൃത്തിയാക്കാനാണ് ഇത്തരം ലായനികൾ ഉപയോഗിക്കേണ്ടത്.\nഅതായത് കൊവിഡ് – 19 ഉണ്ടെന്ന് സംശയിക്കപ്പെടുന്നവരോ സ്ഥിരീകരിക്കപ്പെട്ടവരോ ഉള്ളവർ ഇടപെടുന്ന പരിസരങ്ങൾ, വസ്തുക്കൾ എന്നിവ അണുവിമുക്തമാക്കുന്നതിനാണിത് ശുപാർശ ചെയ്യുന്നത്. “\n👉ഇത്തരം രാസവസ്തുക്കൾ ഹാനികരമായേക്കുമെന്നു ലോകാരോഗ്യ സംഘടനയും വ്യക്തമായി പറയുന്നു.\n👉സാധാരണയായി ഉപയോഗിക്കുന്ന അണുനാശിനി ‘ബ്ലീച്ച്’ എന്നറിയപ്പെടുന്ന സോഡിയം ഹൈപ്പോക്ലോറൈറ്റ് ആണ്.\n🔺ചർമ്മം, ശ്ലേഷ്മസ്തരം, ലോഹ പ്രതലങ്ങൾ, വസ്ത്രങ്ങൾ എന്നിവയുമായി സമ്പർക്കത്തിൽ വന്നാൽ അവയെ ദ്രവിപ്പിക്കുവാൻ കഴിവുള്ള രാസവസ്തുവാണ് ഹൈപ്പോക്ലോറൈറ്റ്.\n🔺 ചർമ്മത്തിൽ ചൊറിച്ചിൽ, അലർജി, കൂടാതെ വീര്യം കൂടിയ ലായനിയാണെങ്കിൽ പൊള്ളൽ പോലും ഉണ്ടാകാനുള്ള സാധ്യതയുണ്ട്.\n🔺 കണ്ണിൽ പുകച്ചിലും അലർജിയും, കൂടിയ കോൺസെൻട്രേഷനിൽ ഉപയോഗിക്കുന്ന പക്ഷം കണ്ണിന്റെ കോർണിയക്കു ക്ഷതവും ഉണ്ടാകാനിടയുണ്ട്.\n🔺സോഡിയം ഹൈപ്പോക്ലോറൈറ്റ് ശ്വസിക്കുന്നത് മൂക്ക്, തൊണ്ട, ശ്വാസകോശം എന്നിവയിലെ ശ്ലേഷ്മ ചർമ്മത്തിൽ അസ്വസ്ഥതകൾ ഉണ്ടാക്കാം.\n🔺ലായനിയുടെ ഗാഡത കൂടിയാൽ പ്രത്യാഘാതങ്ങളുടെ തീവ്രതയും കൂടാം.\n❓അണുനാശിനി ഉപയോഗിക്കുമ്പോൾ സ്വീകരിക്കേണ്ട മുൻകരുതലുകൾ ?\n➡വസ്ത്രത്തിൽ അണുനാശിനി സാന്നിധ്യമുണ്ടെങ്കിൽ, മലിനമായ വസ്ത്രങ്ങളെല്ലാം നീക്കം ചെയ്യുകയും വസ്ത്രം പതിനഞ്ച് മുതൽ ഇരുപത് മിനിറ്റ് വരെ വെള്ളത്തിൽ കഴുകുകയും ചെയ്യണം.\n➡വൃത്തിയാക്കലിനായി അണുനാശിനികൾ ഉപയോഗിക്കുന്നവർ കൈയ്യുറകൾ ധരിക്കുക.\n➡വൃത്തിയാക്കിയ ശേഷം കയ്യുറകൾ ഉപേക്ഷിക്കുക.\n➡ അല്ലെങ്കിൽ ഇതിനായി മാത്രം ഒരു ജോഡി പുനരുപയോഗിക്കാവുന്ന കയ്യുറകൾ മാറ്റി വെക്കുക.\n➡കൂടാതെ എല്ലാ ശുചീകരണ ഉൽപ്പന്നങ്ങൾക്കും നിർമ്മാതാവിന്റെ നിർദ്ദേശങ്ങൾ കർശനമായി പാലിക്കുകയും വേണം.\n❓മറ്റു പ്രത്യാഘാതങ്ങൾ ?\n👉ആളുകളുടെ ശരീരത്തിൽ അണുനാശിനി തളിക്കുന്നത് ഒരു തെറ്റായ സുരക്ഷിതത്വ ബോധം ജനങ്ങളിൽ ഉണ്ടാക്കിയേക്കാം. ഇതു മറ്റു പ്രതിരോധ മാർഗങ്ങളുടെ പ്രയോജനം പൊതുജനം ചെറുതായി കണ്ടു അവ പാലിക്കാതിരിക്കാനും സാധ്യത ഏറെയാണ്.\n👉യു പിയിൽ അതിഥി തൊഴിലാളികളുടെ മേൽ ബ്ലീച്ച് ലായനി തളിച്ചത് പോലുള്ള സംഭവങ്ങൾ മനുഷ്യത്വ രഹിത നടപടി കൂടിയാണന്ന് അഭിപ്രായമുയർന്നിട്ടുണ്ട്.\n🚨”അണുനാശക ടണൽ” –\nപലയിടത്തും പക്ഷേ സദുദ്ദേശപരമായാണ് ഇത്തരം സംരഭങ്ങൾ സ്ഥാപിച്ചിട്ടുള്ളത്. കഴിഞ്ഞയാഴ്ച്ച തമിഴ്നാട്ടിലെ തിരുപ്പൂരിൽ ജില്ലാ ഭരണകൂടം പൊതുജന പങ്കാളിത്തത്തോടെ “അണുനാശക ടണൽ ” സ്ഥാപിച്ചത് ഒരു ലക്ഷം രൂപയോളം മുടക്കിയാണ്. ഇതൊരു വലിയ നേട്ടമായി മാധ്യമങ്ങളുൾപ്പെടെ പ്രചരിപ്പിച്ചും കണ്ടു.\n🚨ശാസ്ത്രീയമായ തെളിവുകളും യുക്തിയും വളരെ ദുർബലമാണ് ഈ പ്രക്രിയയ്ക്ക് പിന്നിൽ. ഒരാളുടെ വസ്ത്രത്തിൽ ഉള്ള വൈറസ് അല്പം ലായനി സ്പ്രേ ചെയ്തത് കൊണ്ട് നശിക്കാനുള്ള സാധ്യത തീരെ കുറവാണ്. രോഗാണുക്കൾ ഉള്ള വസ്ത്രം കുറഞ്ഞത് 30 മിനിറ്റ് എങ്കിലും മുക്കി വെച്ച് വേണം അണുവിമുക്തമാക്കാൻ. നിശ്ചിത ഗാഡത ലായനിക്ക് ഇല്ലെങ്കിൽ ഉദ്ദേശിച്ച ഫലം ഇല്ല. ഒരാളുടെ മൂക്കിലോ, ശ്വാസ നാളത്തിലോ ഉള്ള രോഗാണുക്കൾ ഇത് കൊണ്ട് നശിക്കില്ല, വസ്ത്രങ്ങളിലോ ശരീരത്തിലോ ഉള്ളവ മറ്റുള്ള ഒരാൾ തൊടാതെ അവരുടെ കയ്യിൽ എത്തില്ല. നിലവിൽ ഒരു മീറ്ററിന് മുകളിൽ ശാരീരിക അകലം പാലിക്കുകയും, കൈകൾ ശുചിയാക്കി വയ്ക്കുകയും തന്നെയാണ് ഏറ്റവും പ്രാധാന്യമർഹിക്കുന്ന പ്രതിരോധമാർഗങ്ങൾ.\n🚨അഞ്ചു സെക്കൻ്റോളം ഒരു ശതമാനം സോഡിയം ഹൈപ്പോ ക്ലോറൈറ്റ് ലായനി മനുഷ്യരുടെ മേൽ തളിച്ച് അവരും മറ്റുള്ളവരും അണുവിമുക്തമായി എന്ന് മിഥ്യാധാരണ പടർത്തുന്ന ഈ സംരംഭം മറ്റിടങ്ങളിലും തുടങ്ങും എന്ന പ്രസ്താവനയും കണ്ടു, അപകടമാണെന്ന് മാത്രമല്ല അനാവശ്യ ചിലവും കൂടിയാണ്.\nഡോ: അശ്വിനി രഘുനാഥ്, ഡോ:നവ്യ തൈക്കാട്ടിൽ\nപാലും മുട്ടയും പോലും അന്ധവിശ്വാസികൾ വിടില്ല\nആരോഗ്യ പ്രവർത്തകർക്ക് കൈത്താങ്ങായി എൻ.ജി.ഒ. അസോസിയേഷൻ.


raghav-chadha-atishi-and-other-aap-leaders-detained-ahead-of-planned-protest-against-ndmc | മുൻസിപ്പൽ കോർപ്പറേഷനുകളിൽ 2,500 കോടി രൂപ ദുരുപയോഗം ചെയ്തുവെന്ന് ആരോപണം; അമിത് ഷായുടെയും ലഫ്റ്റനന്റ് ഗവർണറുടെയും വസതികൾക്ക് പുറത്ത് പ്രതിഷേധിക്കാനെത്തിയ എഎപി നേതാക്കൾ കസ്റ്റഡിയിൽ - MarunadanMalayalee.com\nമുൻസിപ്പൽ കോർപ്പറേഷനുകളിൽ 2,500 കോടി രൂപ ദുരുപയോഗം ചെയ്തുവെന്ന് ആരോപണം; അമിത് ഷായുടെയും ലഫ്റ്റനന്റ് ഗവർണറുടെയും വസതികൾക്ക് പുറത്ത് പ്രതിഷേധിക്കാനെത്തിയ എഎപി നേതാക്കൾ കസ്റ്റഡിയിൽ\nDecember 13, 202003:46 PM IST Permalink\nന്യൂഡൽഹി: ന്യൂഡൽഹി മുൻസിപ്പൽ കൗൺസിൽ (എൻഡിഎംസി) ഫണ്ട് വിവാദത്തിൽ സമരത്തിനെത്തിയ ആം ആദ്മി പാർട്ടി നേതാക്കൾ അറസ്റ്റിൽ. രാഘവ് ചദ്ദ, അതിഷി അടക്കം നാല് ആം ആദ്മി പാർട്ടി നേതാക്കളെയാണ് പൊലീസ് കസ്റ്റഡിയിൽ എടുത്തുത്. കേന്ദ്ര ആഭ്യന്തരമന്ത്രി അമിത് ഷായുടെയും ലഫ്റ്റനന്റ് ഗവർണറുടെയും വസതികൾക്ക് പുറത്ത് പ്രതിഷേധത്തിനൊരുങ്ങിയതോടെയാണ് ഇവരെ പൊലീസ് കസ്റ്റഡിയിലെടുത്തത്. ന്യൂഡൽഹി മുൻസിപ്പൽ കൗൺസിൽ (എൻഡിഎംസി) ഫണ്ട് ദുരുപയോഗം ചെയ്തുവെന്നാരോപിച്ചായിരുന്നു പ്രതിഷേധം.\nനോർത്ത് ഡൽഹി, സൗത്ത് ഡൽഹി മുൻസിപ്പൽ കോർപ്പറേഷനുകളിൽ 2,500 കോടി രൂപ ദുരുപയോഗം ചെയ്തുവെന്ന ആരോപണത്തിൽ സിബിഐ അന്വേഷണം നടത്തണമെന്ന് ആം ആദ്മി പാർട്ടി ആവശ്യപ്പെട്ടിരുന്നു. സംഭവത്തിൽ കർശന നടപടി സ്വീകരിക്കണമെന്ന് പാർട്ടി വക്താവ് അതിഷി പത്രസമ്മേളനത്തിൽ ആവശ്യപ്പെട്ടിരുന്നു.\nലഫ്റ്റനന്റ് ഗവർണർ അനിൽ ബൈജാലിന്റെ വസതിക്ക് സമീപത്തുനിന്നാണ് അതിഷിയെ കസ്റ്റഡിൽ എടുത്തത്. അമിത് ഷായ്‌ക്കെതിരേ അദ്ദേഹത്തിന്റെ വസതിക്ക് പുറത്ത് പ്രതിഷേധം നടത്താൻ ആം ആദ്മി നേതാക്കൾ പദ്ധതിയിട്ടിരുന്നു. ഇവരെ കൂടാതെ സഞ്ജീവ് ഝാ, കുൽദീപ് കുമാർ എന്നിവരെ അവരുടെ മണ്ഡലങ്ങളിൽ നിന്ന് കസ്റ്റഡിയിൽ എടുത്തു.\nഅമിത് ഷായുടെ വസതിക്ക് പുറത്ത് പ്രകടനം നടത്തണമെന്ന രാഘവ് ചദ്ദയുടെ ആവശ്യം നേരത്തെ ഡൽഹി പൊലീസ് നിരസിച്ചിരുന്നു. കോവിഡ് സ്ഥിതിഗതികൾ കണക്കിലെടുത്താണ് ചദ്ദയുടെ ആവശ്യം നിരസിച്ചത്. ആഭ്യന്തരമന്ത്രിയുടെ വസതിക്ക് പുറത്ത് ഒരുതരത്തിലുള്ള ഒത്തുചേരലും അനുവദനീയമല്ലെന്ന് പൊലീസ് അറിയിച്ചു. മാത്രമല്ല, ന്യൂഡൽഹിയിൽ 144 പ്രാബല്യത്തിലുണ്ടെന്നും ഡെപ്യൂട്ടി പൊലീസ് കമ്മീഷണറുടെ ഓഫീസിൽ നിന്ന് ചദ്ദയ്ക്ക് അയച്ച കത്തിൽ പറയുന്നു.\nനവജ്യോത് സിദ്ദു പഞ്ചാബ് രാഷ്ട്രീയത്തിലെ 'രാഖി സാവന്ത്': രാഘവ് ഛദ്ദ


യുവിയെയും റെയ്‌നയെയും ഒഴിവാക്കി നെഹ്‌റയെ തിരഞ്ഞടുത്തതെന്ത്? സെവാഗ് പറയുന്നു | Ashish Nehra| Virender Sehwag| India vs Australia\nയുവിയെയും റെയ്‌നയെയും ഒഴിവാക്കി നെഹ്‌റയെ തിരഞ്ഞടുത്തതെന്ത്? സെവാഗ് പറയുന്നു\nനാല്‍പത് വയസ്സുവരെ സച്ചിന് ടീമിനായി കളിച്ചു. 42 വയസ്സു വരെ സനത് ജയസൂര്യ ശ്രീലങ്കന് ടീമിലുണ്ടായിരുന്നു\nOct 5, 2017, 09:00 PM IST\nന്യൂഡല്‍ഹി: ഓസ്‌ട്രേലിയക്കെതിരായ ടിട്വന്റി മത്സരത്തിനുള്ള ടീമില് മുപ്പത്തിയെട്ടുകാരനായ ആശിഷ് നെഹ്‌റയെ ഉള്‍പ്പെടുത്തിയപ്പോള് പലരും അദ്ഭുതപ്പെട്ടിരുന്നു. നെഹ്‌റയുടെ പ്രായം തന്നെയായിരുന്നു പ്രശ്‌നം. എന്നാല് നെഹ്‌റയുടെ ഫിറ്റ്‌നെസിന്റെ കാര്യത്തില് മുന് താരം വീരേന്ദര് സെവാഗിന് ഒരു സംശയവുമില്ല. നെഹ്‌റയെ വിമര്‍ശിക്കുന്നവര്‍ക്ക് മറുപടിയുമായി വന്നിരിക്കുകയാണ് സെവാഗ്.\nനെഹ്‌റയെ ടീമിലെടുത്തതില് തനിക്ക് അദ്ഭുതമൊന്നും തോന്നിയില്ലെന്നും അത് അദ്ദേഹത്തിന്റെ കഠിനധ്വാനത്തിന്റെ ഫലമാണെന്നും സെവാഗ് വ്യക്തമാക്കി. 'നാല്‍പത് വയസ്സുവരെ സച്ചിന് ടീമിനായി കളിച്ചു. 42 വയസ്സു വരെ സനത് ജയസൂര്യ ശ്രീലങ്കന് ടീമിലുണ്ടായിരുന്നു. പ്രായം ഒന്നിനും ഒരു തടസ്സമല്ല' സെവാഗ് പറയുന്നു.\nഅന്താരാഷ്ട്ര മത്സരങ്ങള് കളിക്കാത്ത സമയത്ത് ദിവസവും എട്ടു മണിക്കൂറാണ് നെഹ്‌റ പരിശീലനത്തിന് ചിലവഴിക്കുന്നത്. നാല് മണിക്കൂറുള്ള രണ്ട് സെഷനായാണ് നെഹ്‌റയുടെ പരിശീലനം. ഓടാനും നീന്താനും ഇഷ്ടപ്പെടുന്ന താരമാണ് നെഹ്‌റ. ഒപ്പം നെഹ്‌റയുടെ ഉയരവും അദ്ദേഹത്തിന്റെ പ്ലസ് പോയിന്റാണ്. സെവാഗ് കൂട്ടിച്ചേര്‍ത്തു.\nകളിക്കാരുടെ കായികക്ഷമത പരിശോധിക്കുന്ന യോ-യോ ടെസ്റ്റില് നെഹ്‌റ മികച്ച പ്രകടനമാണ് പുറത്തെടുത്തതെന്നും അതിനാലാണ് താരം ടീമിലെത്തിയതെന്നും സെവാഗ് ചൂണ്ടിക്കാട്ടി. അതേസമയം യുവരാജിനും സുരേഷ് റെയ്‌നക്കും ആ ടെസ്റ്റില് വിജയിക്കാനായില്ലെന്നും സെവാഗ് പറഞ്ഞു.\nഈ വര്‍ഷം ജനുവരിയിലായിരുന്നു നെഹ്റ അവസാനമായി ട്വിന്റി20 കളിച്ചത്. ഒക്ടോബര് ഏഴിനാണ് ഓസീസിനെതിരായ ആദ്യ ട്വിന്റി20.\n'ഇടയ്ക്കിടെ മഴ പെയ്യുന്നതല്ലേ, ടവ്വൽ ഉണ്ടെങ്കിൽ കുളിക്കാലോ'; കാണികളെ ചിരിപ്പിച്ച് ഷമി\nസതാംപ്റ്റൺ: ന്യൂസീലൻഡിനെതിരായ ലോക ടെസ്റ്റ് ചാമ്പ്യൻഷിപ്പ് ഫൈനലിൽ അഞ്ചാം ദിനത്തിലെ ..\nവീരുവിന്റെ 'ക്രിക്കുരു'; ഇന്ത്യയിലെ ആദ്യത്തെ പരീക്ഷണാത്മക ക്രിക്കറ്റ് പഠന ആപ്പ്\nഇന്ത്യ ശ്രദ്ധ തിരിക്കാന് മിടുക്കന്‍മാര്, ഓസ്‌ട്രേലിയ അതില് വീണുപോയെന്ന് ടിം പെയ്ന്\nബെയര്‍സ്‌റ്റോ ടോയ്‌ലറ്റിലൊന്നും ആയിരുന്നില്ലല്ലോ?; സെവാഗ് ചോദിക്കുന്നു\nസഞ്ജുവിനെ ക്യാപ്റ്റനാക്കിയത് രാജസ്ഥാന് താരങ്ങള്‍ക്ക് ഇഷ്ടപ്പെടാത്തതു പോലെ തോന്നുന്നു - സെവാഗ്\nഓപ്പണര്‍മാര് പുറത്ത്; അഞ്ചാംദിനത്തിലെ മത്സരം അവസാനിക്കുമ്പോള് ഇന്ത്യ രണ്ടിന് 64 റണ്‍സെന്ന നിലയില്\nതെറ്റായ ജെഴ്‌സി ധരിച്ച് ഒരു ഓവര് കളിച്ച് ബുംറ; അബദ്ധം മനസ്സിലായതോടെ ഡ്രസ്സിങ് റൂമിലേക്ക് ഓടി\n'അവന്റെ പേര് സൂപ്പര്‍മാന് ഗില് എന്നാക്കി മാറ്റൂ'; ഷമിയുടെ പന്തില് ഗില്ലിന്റെ വിസ്മയ ക്യാച്ച്\nന്യൂസീലൻഡ് 249ന് പുറത്ത്; 32 റൺസ് ലീഡ്\nലോക ടെസ്റ്റ് ചാമ്പ്യന്‍ഷിപ്പ് ഫൈനല്; മഴ തോര്‍ന്നു, അഞ്ചാം ദിവസത്തെ കളി തുടങ്ങി


കോട്ടയം: സംഗീത സംവിധായകനും ഗാനരചയിതാവുമായ ആലപ്പി രംഗനാഥ് (70) അന്തരിച്ചു. കോവിഡ് ബാധിച്ച് കോട്ടയം മെഡിക്കല് കോളജ് ആശുപത്രിയില് ചികിത്സയിലായിരുന്നു.\nമലയാളത്തിലും തമിഴിലുമായി ഏകദേശം ആയിരത്തി അഞ്ഞൂറോളം ഗാനങ്ങള് ചിട്ടപ്പെടുത്തിയിട്ടുണ്ട്. 'സ്വാമി സംഗീതമാലപിക്കും', 'എന്‍മനം പൊന്നമ്പലം', 'എല്ലാ ദുഃഖവും തീര്‍ത്തുതരൂ' തുടങ്ങിയ നിരവധി അയ്യപ്പ ഭക്തിഗാനങ്ങളിലൂടെ ശ്രോതാക്കള്‍ക്ക് സുപരിചിതനായി.\nകഴിഞ്ഞ ദിവസമാണ് സംസ്ഥാന സര്‍ക്കാരിന്റെ ഈ വര്‍ഷത്തെ ഹരിവരാസനം പുരസ്‌കാരം ആലപ്പി രംഗനാഥിന് സമ്മാനിച്ചത്. ശബരിമല സന്നിധാനത്ത് നടന്ന ചടങ്ങില് ദേവസ്വം മന്ത്രിയില് നിന്ന് പ്രശസ്തി പത്രം അടങ്ങിയ പുരസ്‌കാരം ഏറ്റുവാങ്ങി. ഇതിനു പിന്നാലെയാണ് കോവിഡ് ബാധിതനായ അദ്ദേഹത്തെ ആശുപത്രിയില് പ്രവേശിപ്പിച്ചത്.\nമലയാളം, തമിഴ്, തെലുങ്ക് ഭാഷകളിലായി ഒരു പിടി ഭക്തിഗാനങ്ങള്‍ക്ക് പുറമേ നാടക - ചലച്ചിത്ര മേഖലയിലെ സംഗീത ഗാന ശാഖയ്ക്ക് നല്‍കിയ സമഗ്ര സംഭാവനകളുമാണ് ആലപ്പി രംഗനാഥിനെ ഹരിവരാസനം പുരസ്‌കാരത്തിന് അര്‍ഹനാക്കിയത്.


പൊന്നാനിയില് പൊതു സ്വതന്ത്രന്; കോഴിക്കോടും വേണം | Oneindia Malayalam, CPM, Ponnani, Central Committee, PDP, Election 2009, സിപിഎം, കേന്ദ്ര കമ്മിറ്റി, പൊന്നാനി, കോഴിക്കോട്, തിരഞ്ഞെടുപ്പ് 2009 - Malayalam Oneindia\nപൊന്നാനിയില് പൊതു സ്വതന്ത്രന്; കോഴിക്കോടും വേണം\nPublished: March 8 2009, 13:43 [IST]\nദില്ലി: പൊന്നാനിയില് പൊതു സ്വതന്ത്രനെ നിര്‍ത്താനും കോഴിക്കോട് ജനതാദളില് നിന്ന് ഏറ്റെടുക്കാനുമായി സംസ്ഥാന നേതൃത്വം സ്വീകരിച്ച നിലപാടുകള് സിപിഎം കേന്ദ്ര കമ്മിറ്റി അംഗീകരിച്ചു.\nഎതിര്‍പ്പുകള് അവഗണിച്ച് പൊന്നാനിയില് പൊതു സ്വതന്ത്രനെ നിര്‍ത്താനും കോഴിക്കോട് സിപിഎം സ്ഥാനാര്‍ത്ഥിയെ നിര്‍ത്താനുമാണ് കേന്ദ്ര കമ്മിറ്റി അംഗീകാരം നല്കിയിരിക്കുന്നത്. വിജയസാധ്യത മുന്‍നിര്‍ത്തിയാണ് കോഴിക്കോട്, പൊന്നാനി മണ്ഡലങ്ങളില് മാറ്റം വേണമെന്ന കാര്യത്തില് ഉറച്ചു നില്‌ക്കുന്നതെന്ന് സംസ്ഥാന നേതൃത്വം കേന്ദ്ര കമ്മിറ്റിയെ ധരിപ്പിച്ചു.\nകേന്ദ്ര കമ്മിറ്റി നിലപാടിനെ പിഡിപിയും അംഗീകരിച്ചു. ഇതോടെ പൊന്നാനി മണ്ഡലത്തെ ചുറ്റിപ്പറ്റിയുള്ള വിവാദങ്ങള്‍ക്ക് വിരാമമാകുമെന്ന് പ്രതീക്ഷിയ്‌ക്കുന്നതായി പിഡിപി നേതാവ് പൂന്തുറ സിറാജ് പറഞ്ഞു.\nരാജ്യമൊട്ടാകെ അമ്പത് മണ്ഡലങ്ങളില് മത്സരിയ്‌ക്കാന് യോഗം തീരുമാനിച്ചു. കേരളമുള്‍പ്പെടെയുള്ള നാല് സംസ്ഥാനങ്ങളിലെ സ്ഥാനാര്‍ത്ഥികളെ പിന്നീട് തീരുമാനിയ്‌ക്കും.\ncpm സിപിഎം കോഴിക്കോട് pdp election 2009 തിരഞ്ഞെടുപ്പ് 2009 പൊന്നാനി ponnani കേന്ദ്ര കമ്മിറ്റി central committee\nStory first published: Sunday, March 8, 2009, 13:43 [IST]


നാം ആരെയാണ് ഭാഗ്യവാന്മാര് എന്ന് വിളിക്കുക? ആരെയാണ് വിജയികള് എന്ന് വിശേഷിപ്പിക്കുക? ധാരാളം സമ്പത്തുള്ളവരെ, അധികാരമുള്ളവരെ, സ്വാധീനമുള്ളവരെ, കൈകരുത്തും മെയ്മിടുക്കുമുള്ളവരെ, പ്രൗഢിയും പ്രതാപവുമുള്ളവരെ, പണം കൊണ്ടും പദവി കൊണ്ടും വിചാരിച്ചതൊക്കെ ചെയ്യാന് കഴിയുന്നവരെ, മറ്റുള്ളവരെ അടിച്ചമര്‍ത്തുകയും ഇടിച്ചൊതുക്കുകയും ചെയ്യുന്നവരെ. ചിലപ്പോഴൊക്കെ ബാഹ്യമായും ഭൗതികമായും അവര് തന്നെയായിരിക്കും ഭാഗ്യവാന്മാര്, വിജയികള്. എന്നാല് പലപ്പോഴും അത് താല്‍ക്കാലികവും പ്രത്യക്ഷവും മാത്രമായിരിക്കും. ഭൂമിയില് തന്നെ എപ്പോഴും അതങ്ങനെയാകണമെന്നില്ല. പ്രത്യക്ഷത്തില് കാണപ്പെടുന്നതു തന്നെയായിരിക്കണം യാഥാര്‍ഥ്യം എന്നുമില്ല.\nഭൂമിയില് ആദ്യമായുണ്ടായ അക്രമവും കൊലയും തന്നെ ഇതിനു സാക്ഷ്യം വഹിക്കുന്നു. ഹാബീലിനും ഖാബീലിനുമിടയില് പ്രശ്‌നമുണ്ടായപ്പോള് പരിഹാരമായി ബലി നിര്‍ദേശിക്കപ്പെട്ടു. അത് നടത്തിയപ്പോള് സ്വീകരിക്കപ്പെട്ടത് ഹാബീലിന്റേതായിരുന്നു. കോപാകുലനായ ഖാബീല് സഹോദരന് ഹാബീലിന്റെ കഥകഴിച്ച് എല്ലാം തന്റെ താല്‍പര്യത്തിനും ഇഛക്കും അനുസരിച്ച് നടത്താമെന്ന് തീരുമാനിച്ചു. ഹാബീലിന്റെ ശല്യം എന്നന്നേക്കുമായി ഇല്ലാതാക്കാമെന്നും. അങ്ങനെ അദ്ദേഹത്തെ ക്രൂരമായി കൊലപ്പെടുത്തി. എന്നാല് പിന്നീടുണ്ടായത് ഖാബീലിന്റെ എല്ലാ പ്രതീക്ഷകളെയും തകര്‍ക്കുന്നതായിരുന്നു. അയാള് അത്യന്തം ദുഃഖിതനും നിരാശനും അപമാനിതനുമായി കാണപ്പെട്ടു. ആരിലും കൗതുകമുണര്‍ത്താത്ത ഒരു കാക്കയെപ്പോലെ ആകാന് പോലും തനിക്ക് കഴിഞ്ഞില്ലല്ലോ എന്ന് അയാള്‍ക്ക് വേദനയോടെ വിലപിക്കേണ്ടിവന്നു: ''എന്റെ സഹോദരന്റെ മൃതദേഹം മറമാടുന്ന കാര്യത്തില് ഈ കാക്കയെപ്പോലെ ആകാന് പോലും എനിക്ക് കഴിഞ്ഞില്ലല്ലോ'' (ഖുര്‍ആന് 5:31).\nഅന്നു മുതല് ഇന്നോളം ചരിത്രത്തില് ആരും ഖാബീലിനെ പ്രശംസിച്ചിട്ടില്ല. കടുത്ത അക്രമികളും കൊലയാളികളും പോലും അദ്ദേഹത്തെ ആദരിക്കുകയോ അംഗീകരിക്കുകയോ ചെയ്തിട്ടില്ല. എന്നല്ല സുമനസ്സുകളൊക്കെയും അയാളെ വെറുക്കുകയും ശപിക്കുകയുമാണുണ്ടായത്. ഇന്നത്തെ അവസ്ഥയും വ്യത്യസ്തമല്ല. ഭാവിയും മറിച്ചായിരിക്കില്ല. മറുഭാഗത്ത് ഹാബീല് ഏവരുടെയും പ്രശംസയും ആദരവും ആര്‍ജിച്ചു. അന്നുതൊട്ടിന്നോളം സമാനമായ അനുഭവങ്ങള്‍ക്കാണ് കാലം സാക്ഷ്യം വഹിച്ചത്.\nമനുഷ്യര് സംഘം ചേര്‍ന്ന് സമൂഹം രൂപപ്പെട്ട ശേഷം നിയോഗിക്കപ്പെടുന്ന ആദ്യ പ്രവാചകനാണ് നൂഹ് നബി. ഏറെക്കാലം അദ്ദേഹം സത്യപ്രബോധനം നടത്തി. എന്നിട്ടും വളരെ ചെറിയ ന്യൂനപക്ഷത്തെ മാത്രമേ അനുയായികളായി ലഭിച്ചുള്ളൂ. അവരോ ഏറെ ദുര്‍ബലരും പിന്നാക്കക്കാരുമായിരുന്നു. അതേസമയം എതിരാളികള് അധികാരവും സ്വാധീനവും സമ്പത്തുമുള്ളവര്. പ്രവാചകനെയും അനുയായികളെയും അവര് പരമാവധി ദ്രോഹിച്ചു. ഒടുവില് പ്രവാചകനും അനുയായികളും രക്ഷപ്പെടുകയും എതിരാളികള് വെള്ളത്തില് മുങ്ങി മരിക്കുകയുമാണുണ്ടായത്. ചരിത്രത്തിലോ അന്നു തൊട്ടിന്നോളം സുമനസ്സുകളൊക്കെയും നൂഹ് നബിക്കും അനുയായികള്‍ക്കും വേണ്ടി പ്രാര്‍ഥിച്ചുകൊണ്ടേയിരിക്കുന്നു. ലോകാന്ത്യം വരെ ഇതു തുടരും. എന്നാല് എതിരാളികളുടെ പേരോ കുറിയോ പോലും ആര്‍ക്കുമറിയില്ല. എന്നിട്ടും അവര് മുഴുവനാളുകളുടെയും ശാപകോപങ്ങള് ഏറ്റുവാങ്ങിക്കൊണ്ടേയിരിക്കുന്നു.\nഹൂദ്, സ്വാലിഹ്, ശുഐബ്, ലൂത്വ് (അ) പോലുള്ള പ്രവാചകന്മാര് ജീവിതകാലത്ത് കടുത്ത പ്രയോസങ്ങളും പീഡനങ്ങളും അനുഭവിച്ചു. കഠിനമായി അധ്വാനിച്ചും ത്യാഗം സഹിച്ചും സത്യപ്രബോധനം നടത്തിയിട്ടും വിരലിലെണ്ണാവുന്നവരെ മാത്രമേ അനുയായികളായി കിട്ടിയുള്ളൂ. അവരോ പാവങ്ങളായ സാധാരണക്കാര്. എതിരാളികള് അധികാരവും സ്വാധീനവുമുള്ളവരും. എന്നിട്ടും ഭൂമിയില് തന്നെ രക്ഷപ്പെടുകയും വിജയം വരിക്കുകയും ചെയ്തത് പ്രവാചകന്മാരും കൂടെയുള്ളവരുമായിരുന്നു. എതിരാളികള് അല്ലാഹുവിന്റെ ശാപകോപങ്ങള് ഏറ്റുവാങ്ങിക്കൊണ്ടേയിരിക്കുന്നു. പ്രവാചകന്മാര്‍ക്കും കൂടെയുണ്ടായിരുന്നവര്‍ക്കും ജനകോടികളുടെ പ്രശംസകളും പ്രാര്‍ഥനകളും ലഭിച്ചുകൊണ്ടേയിരിക്കുന്നു.\nഇബ്‌റാഹീം നബിക്ക് ജന്മനാട്ടില് നിരവധി കാലം നിരന്തരം ഇസ്‌ലാമിക പ്രബോധനം നടത്തിയിട്ടും അനുയായികളെ കിട്ടിയില്ല. അഗ്നികുണ്ഠത്തില് എറിയപ്പെടുക പോലുമുണ്ടായി. ജീവിതത്തിന്റെ നല്ല കാലം മുഴുവന് ഏകാന്തപഥികനായി നാടായ നാടുകളിലൊക്കെ ചുറ്റിക്കറങ്ങി. മാനവ ചരിത്രത്തില് ഏറ്റവും കൂടുതല് കഷ്ടപ്പെടുകയും ത്യാഗം സഹിക്കുകയും ചെയ്ത വ്യക്തി ഒരുപക്ഷേ അദ്ദേഹമായിരിക്കും. അതുകൊണ്ടുതന്നെ വിശുദ്ധ വേദഗ്രന്ഥത്തില് ഏറ്റവും കൂടുതല് വാഴ്ത്തപ്പെട്ട വ്യക്തിയും അദ്ദേഹം തന്നെ. ചരിത്രത്തില് അദ്ദേഹത്തെപ്പോലെ ആദരിക്കപ്പെടുന്ന മറ്റൊരാളുമില്ല. ജൂത, ക്രൈസ്തവ, ഇസ്‌ലാമിക സമൂഹങ്ങള് ഒരേപോലെ അദ്ദേഹത്തെ അംഗീകരിക്കുന്നു. മറുഭാഗത്ത് നംറൂദ് അനിഷേധ്യമായ അധികാരമുള്ള മര്‍ദകനായ ഭരണാധികാരിയായിരുന്നു. എന്നാല് ചരിത്രത്തില് അയാളുടെ ഇടം പരമ നിന്ദ്യരുടെയും അഭിശപ്തരുടെയും ഒപ്പവും.\nമുഹമ്മദ് നബിയുടെ കടുത്ത പ്രതിയോഗികളില് മുന്‍നിരയിലുണ്ടായിരുന്നത് അബൂലഹബും അബൂജാഹിലും ഉമയ്യത്തുമൊക്കെയായിരുന്നു. മൂന്നു പേരും പ്രവാചകനെയും അനുചരന്മാരെയും കഠിനമായി പീഡിപ്പിച്ചു. അവരെല്ലാവരും അക്കാലത്തെ മക്കയിലെ നേതാക്കളും പ്രമാണിമാരുമായിരുന്നു. ചോദ്യം ചെയ്യപ്പെടാത്ത അധികാര കേന്ദ്രങ്ങളും. എന്നിട്ടും അവരുടെയൊക്കെ അന്ത്യം അത്യന്തം അപമാനകരവും ദുരന്തപൂര്‍ണവുമായിരുന്നു.\nഖുര്‍ആന് പേരെടുത്തു പറഞ്ഞ് ആക്ഷേപിച്ച വ്യക്തിയാണ് അബൂലഹബ്. അബ്ദുല് ഉസ്സാ എന്ന് പേരുണ്ടായിരുന്ന അദ്ദേഹത്തിന് അബൂലഹബ് എന്ന പേരു കിട്ടിയത് അയാളുടെ ശരീരം തങ്കം പോലെ ശോഭിക്കുന്നതായിരുന്നതിനാലാണ്. ബദ്ര് യുദ്ധത്തില് ഖുറൈശികള് പരാജയപ്പെട്ടപ്പോള് കടുത്ത ദുഃഖത്തിലും മോഹഭംഗത്തിലും അയാള് അകപ്പെട്ടു. പിന്നീട് ഏഴു ദിവസത്തിലേറെ ജീവിച്ചില്ല അബൂലഹബ്. അയാളുടെ ശരീരത്തില് ഒരുതരം വൃത്തികെട്ട കുരുക്കള് പ്രത്യക്ഷപ്പെട്ടു. മുറിവുകളായി അവ പൊട്ടിയൊലിച്ചു. ദുര്‍ഗന്ധം വമിക്കാന് തുടങ്ങി. അയാള് തൊടുമോ എന്ന് ഭയന്ന് വീട്ടുകാര് മാറിത്താമസിച്ചു. അയാള് മരണപ്പെട്ട ശേഷവും മൂന്ന് ദിവസം ആരും അടുത്തു ചെന്നില്ല.\nസന്മാര്‍ഗം സ്വീകരിച്ചതിന്റെ പേരില് ബിലാലുബ്‌നു റബാഹിനെ ഭീകരമായി മര്‍ദിച്ചിരുന്നു ഉമയ്യത്ത്. നട്ടുച്ച നേരത്ത് നെഞ്ചില് കല്ല് കയറ്റി വെച്ച് ചുട്ടുപഴുത്ത മണലില് വലിച്ചിഴച്ചു. പീഡനമേറ്റ് ശരീരം വേദനകൊണ്ട് പുളയുമ്പോഴും ബിലാലിന്റെ മനസ്സ് ശാന്തമായിരുന്നു. ഈ മര്‍ദന പീഡനങ്ങള് നടത്തിക്കൊണ്ടിരുന്ന ഉമയ്യത്തിന്റെ അകമാകട്ടെ അങ്ങേയറ്റം അശാന്തവും. ആള്‍ക്കൂട്ടത്തില് വെച്ച് തന്റെ അടിമ തന്നെ ധിക്കരിക്കുന്നത് അയാള്‍ക്ക് സഹിക്കാവുന്നതിലപ്പുറമായിരുന്നു. അപമാനഭാരം സഹിക്കാനാവാതെ അയാള് നബിതിരുമേനിയെ ഒരിക്കലെങ്കിലും ഒരുവാക്ക് പറഞ്ഞെങ്കിലും തള്ളിപ്പറയാന് ബിലാലിനോട് കെഞ്ചി. ബിലാല് അതിനു തയാറായില്ല. അദ്ദേഹം തികഞ്ഞ സംതൃപ്തിയോടെ എല്ലാം സഹിക്കുകയായിരുന്നു. അങ്ങനെ ബിലാല് ചരിത്രത്തില് ഏറ്റവും ഉയരത്തില് ഇടം പിടിച്ചു. മക്കാ വിജയവേളില് വിജയപ്രഖ്യാപനം നടത്താന് നബിതിരുമേനി തെരഞ്ഞെടുത്തത് ബിലാലിനെയാണല്ലോ. ഉമയ്യത്താകട്ടെ ബദ്ര് യുദ്ധത്തില് ബിലാലിന്റെ കൈകളാല് തന്നെ അപമാനിതനായി വധിക്കപ്പെട്ടു. അയാള് അവസാനം കേട്ട വാക്കുകള് ബിലാലിന്റേതായിരുന്നു: ''സത്യനിഷേധികളുടെ നായകാ, ഇത് ഞാനാണ്, ബിലാല് എന്ന അടിമ. അല്ലാഹു എന്നെ ഇസ്‌ലാമിലൂടെ ശ്രേഷ്ഠനാക്കി. നിന്നെ അതിക്രമവും സത്യനിഷേധവും കാരണമായി നിന്ദ്യനാക്കി. അതിനാല് നീ പോകൂ; നിത്യ നാശത്തിലേക്ക്, നരകത്തിലേക്ക്! അവിശ്വാസത്തിന്റെ കാളിമയും പേറി.'' അബൂജഹ്‌ലിന്റെ അന്ത്യവും ഇവ്വിധം അത്യന്തം അപമാനകരമായിരുന്നു.\nസച്ചരിതരായ നാല് ഖലീഫമാരുടെ കാലശേഷം അധികാരത്തില് വന്ന ഉമവികളുടെ ഗവര്‍ണറായിരുന്ന ഹജ്ജാജ് അതിക്രൂരനും കടുത്ത ഏകാധിപതിയും മര്‍ദകനായ ഭരണാധികാരിയുമായിരുന്നു. അധികാരമേറ്റ ഉടനെ പ്രസംഗപീഠത്തില് കയറി അയാള് ചൊല്ലിയ കവിത തന്നെ ആ ദുഷ്ട മനസ്സ് അനാവരണം ചെയ്യുന്നു. അയാള് പാടി: 'ഞാന് ചില തലകള് കാണുന്നു. അവ പഴുത്ത് പാകമായിരിക്കുന്നു. അവ പറിച്ചെടുക്കാറായിരിക്കുന്നു. ഞാനാണത് ചെയ്യുക.'\nപ്രവാചക പത്‌നി ആഇശ ബീവിയുടെ ജ്യേഷ്ഠ സഹോദരിയും പ്രവാചകന് ഏറെ പ്രിയപ്പെട്ടവരുമായിരുന്ന അസ്മാ ബീവിയുടെയും സുബൈറിന്റെയും മകന് അബ്ദുല്ലാഹിബ്‌നു സുബൈറിനെ ഹജ്ജാജ് ഹറമില് വെച്ച് അതിക്രൂരമായി കൊലപ്പെടുത്തി. മൃതദേഹത്തോട് പോലും അനാദരവ് കാണിച്ചു. പ്രഗത്ഭ പണ്ഡിതനായിരുന്ന സഈദുബ്‌നു ജുബൈറിന് ഹജ്ജാജ് വധശിക്ഷ വിധിച്ചു. വധിക്കാന് വാള് തലക്കു മുകളില് ഉയര്‍ത്തിയപ്പോള് ഇബ്‌നു ജുബൈര് പുഞ്ചിരിച്ചു. കോപാകുലനായ ഹജ്ജാജ് ഗര്‍ജിച്ചു: 'നീ എന്തിനാണ് ചിരിക്കുന്നത്?' സഈദ് പറഞ്ഞു: 'ഞാന് ആഴത്തില് ആലോചിച്ചപ്പോള് താങ്കള് അല്ലാഹുവോട് കാണിക്കുന്ന ധിക്കാരത്തെയും അല്ലാഹു താങ്കളോട് കാണിക്കുന്ന കാരുണ്യത്തെയും കുറിച്ചോര്‍ത്തു. അതെന്നെ വല്ലാതെ അത്ഭുതപ്പെടുത്തി. അതിനാലാണ് ചിരിച്ചത്.'\nകൊല്ലപ്പെടുമെന്നുറപ്പുള്ളപ്പോഴും ചിരിക്കാന് കഴിയുന്ന മാനസികാവസ്ഥയിലായിരുന്നു സഈദുബ്‌നു ജുബൈര്. എന്നാല് ഹജ്ജാജോ; അയാളുടെ കൈക്ക് കുരു ബാധിച്ചു. അതിവേഗം അത് ശരീരമാകെ പടര്‍ന്നു. അയാള് കാളയെപ്പോലെ അലറുകയായിരുന്നു. അത്യന്തം അപമാനകരവും ദുരിതപൂര്‍ണവുമായിരുന്നു അയാളുടെ അന്ത്യം. അധികാരത്തിന്റെ അഹന്ത തലക്കു പിടിച്ച അയാളെ ആദരിക്കുന്ന ആരെയും എവിടെയും കാണാനാവില്ല. എന്നാല് അബ്ദുല്ലാഹിബ്‌നു സുബൈറും സഈദുബ്‌നു ജുബൈറും ഉള്‍പ്പെടെ അയാളുടെ പീഡനങ്ങള്‍ക്കിരയായവര് നൂറ്റാണ്ടുകളിലൂടെ ജനകോടികളുടെ പ്രശംസയും പ്രാര്‍ഥനയും ഏറ്റുവാങ്ങിക്കൊണ്ടിരിക്കുന്നു. ലോകാന്ത്യം വരെ ഇത് തുടരും.\nഇസ്‌ലാമിക ചരിത്രത്തിലെ ഏറ്റം വലിയ ദുരന്തമായിരുന്നു പ്രവാചക കാലം തൊട്ട് നീണ്ട പതിമൂന്നര നൂറ്റാണ്ടുകാലം നിലനിന്നുപോന്ന ഇസ്‌ലാമിക ഖിലാഫത്തിന്റെ പതനം. അതിന്റെ ചരമ പ്രഖ്യാപനം നടത്തിയ മുസ്തഫാ കമാലിനെ തുര്‍ക്കിയുടെ പിതാവ് എന്നര്‍ഥം വരുന്ന 'അത്താതുര്‍ക്ക്' എന്ന് വിളിച്ചു ആദരിച്ചു. അയാള് തന്റെ ക്രൂരകൃത്യങ്ങളെ എതിര്‍ത്തവരെയൊക്കെ കൊന്നൊടുക്കുകയോ ജയിലിലടക്കുകയോ ചെയ്തു. എന്നാല് ആധുനിക തുര്‍ക്കി മുസ്തഫാ കമാല് തള്ളിപ്പറഞ്ഞ ഇസ്‌ലാമിനെ വാരിപ്പുണര്‍ന്നിരിക്കുന്നു. അയാള് ഇസ്‌ലാമിന്റെ ചിഹ്നങ്ങള് തുടച്ചുമാറ്റിയ പോലെ അയാളുടെ അവസാനത്തെ അടയാളവും തുടച്ചുനീക്കാനുള്ള ശ്രമത്തിലാണ് തുര്‍ക്കിയിലെ ജനവും ഭരണകൂടവും.\nജനകോടികളുടെ പ്രാര്‍ഥന ഏറ്റുവാങ്ങുന്നവര്\nവിശ്വാസികളുടെ അനുഭവം അത്ഭുതകരം തന്നെ. അവര് എത്ര സാധാരണക്കാരായാലും എണ്ണിയാലൊടുങ്ങാത്ത ജനകോടികളുടെ പ്രാര്‍ഥനകള് എപ്പോഴും ഏറ്റുവാങ്ങിക്കൊണ്ടേയിരിക്കുന്നു. ഓരോ വിശ്വാസിയും ലോകമെങ്ങുമുള്ള നൂറ്റി എഴുപത് കോടി വിശ്വാസികളുടെയും അഞ്ചു നേരത്തെ നമസ്‌കാരങ്ങളിലെ 'സച്ചരിതരായ അല്ലാഹുവിന്റെ എല്ലാ അടിമകള്‍ക്കും സമാധാനമുണ്ടാകട്ടെ' എന്ന പ്രാര്‍ഥനയില് ഉള്‍പ്പെടുന്നു. കഴിഞ്ഞ പതിനാല് നൂറ്റാണ്ടിലേറെക്കാലം ലോകമെങ്ങുമുള്ള വിശ്വാസികള് നിര്‍വഹിച്ച ഈ പ്രാര്‍ഥനക്ക് നിസ്സാരരായ നാമും അര്‍ഹരായിരിക്കുന്നു. ലോകാവസാനം വരെയുള്ള എല്ലാ നാടുകളിലെയും സച്ചരിതരായ മുഴുവന് ജനകോടികളുടെയും പ്രാര്‍ഥനകളില് നാമും ഉള്‍പ്പെടും. അങ്ങനെ എണ്ണിയാലൊടുങ്ങാത്ത ജനകോടികളുടെ പ്രാര്‍ഥന നമുക്കു വേണ്ടി ഉണ്ടാവുന്നു. പിന്നാലെ വരുന്നവരൊക്കെയും നമുക്കു വേണ്ടി ഇങ്ങനെ പ്രാര്‍ഥിക്കും: ''ഞങ്ങളുടെ നാഥാ, നീ ഞങ്ങള്‍ക്കും ഞങ്ങളുടെ മുമ്പേ സത്യവിശ്വാസം സ്വീകരിച്ച ഞങ്ങളുടെ സഹോദരങ്ങള്‍ക്കും പൊറുത്തുതരേണമേ. ഞങ്ങളുടെ മനസ്സില് വിശ്വാസികളോട് ഒട്ടും വെറുപ്പ് ഉണ്ടാക്കരുതേ. ഞങ്ങളുടെ നാഥാ, ഉറപ്പായും നീ ദയാപരനും പരമകാരുണികനുമല്ലോ'' (69:10).\nഈ ലോകത്ത് പോലും നഷ്ടനേട്ടങ്ങള്‍ക്കും ജയാപചയങ്ങള്‍ക്കും ആരാണ് അര്‍ഹരെന്ന് കാലം സാക്ഷ്യപ്പെടുത്തിയതിന്റെ ഏതാനും ഉദാഹരണങ്ങള് മാത്രമാണ് മുകളില് ചേര്‍ത്തത്. മരണശേഷമുള്ള മറുലോകത്തെ ദൈവപ്രീതിയും അവന്റെ പ്രതിഫലവും ആ ദൈവത്തിന്റെ പാത പിന്തുടര്‍ന്ന് ജീവിക്കുന്നവര്‍ക്ക് മാത്രമാണ്. നരകമുക്തിയും സ്വര്‍ഗലബ്ധിയും അതിനു നിശ്ചയിക്കപ്പെട്ട ദൈവിക സന്മാര്‍ഗം സ്വീകരിച്ച വിശ്വാസികള്‍ക്കു മാത്രം.\n''കാലം സാക്ഷി. തീര്‍ച്ചയായും മനുഷ്യരെല്ലാം നഷ്ടത്തിലാണ്. സത്യവിശ്വാസം സ്വീകരിക്കുകയും സല്‍ക്കര്‍മങ്ങള് പ്രവര്‍ത്തിക്കുകയും സത്യം സ്വീകരിക്കാനും ക്ഷമ പാലിക്കാനും പരസ്പരം ഉപദേശിക്കുകയും ചെയ്യുന്നവരൊഴികെ'' (103:13).


കൊച്ചിയില് മുന്നു വയസ്സുകാരന് ഗുരുതരാവസ്ഥയില് ; ബാലപീഡനമെന്ന് പ്രാഥമിക നിഗമനം ! – Chandrika Daily\nBy ചന്ദ്രിക വെബ് ഡെസ്‌ക് Wednesday April 17, 2019 19:53 pm\nകൊച്ചിയില് മുന്നു വയസ്സുകാരന് ഗുരുതരാവസ്ഥയില് ; ബാലപീഡനമെന്ന് പ്രാഥമിക നിഗമനം !\nതൊടുപുഴയിലെ ഏഴ് വയസുകാരന്റെ മരണത്തിന്റെ വേദനമാറും മുന്‍പ് വീണ്ടും മറ്റൊരു സംഭവം കൊച്ചിയില് റിപ്പോര്‍ട്ട് ചെയ്തു. ഗുരുതര പരിക്കുകളോടെ മൂന്ന് വയസ്സുള്ള ആണ്‍കുട്ടിയെ ആലുവയിലെ രാജഗിരി ആശുപത്രിയില്…\nതൊടുപുഴയിലെ ഏഴ് വയസുകാരന്റെ മരണത്തിന്റെ വേദനമാറും മുന്‍പ് വീണ്ടും മറ്റൊരു സംഭവം കൊച്ചിയില് റിപ്പോര്‍ട്ട് ചെയ്തു. ഗുരുതര പരിക്കുകളോടെ മൂന്ന് വയസ്സുള്ള ആണ്‍കുട്ടിയെ ആലുവയിലെ രാജഗിരി ആശുപത്രിയില് പ്രവേശിപ്പിച്ചിരിക്കുകയാണ്. എറണാകുളത്ത് താമസിക്കുന്ന പശ്ചിമബംഗാള് സ്വദേശിയായ മൂന്ന് വയസുകാരനെയാണ് ഗുരുതരാവസ്ഥയില് ആശുപത്രിയില് പ്രവേശിച്ചിരിക്കുന്നത്. തലയ്ക്ക് പരിക്കേറ്റിരിക്കുന്നു എന്നതാണ് പ്രാഥമിക വിവരം. ആശുപത്രിയിലെകുട്ടിയുടെ ആരോഗ്യനില അതീവ ഗുരുതരമാണെന്നും നിലവില് വെന്റിലേറ്റര് ഉപയോഗിച്ചാണ് ജീവന് നിലനിര്‍ത്തുന്നതെന്നും ആശുപത്രി വൃത്തങ്ങള് അറിയിച്ചു.\nവീടിന്റെ ടെറസില് നിന്നും വീണാണ് കുഞ്ഞിന് പരിക്കേറ്റതെന്നാണ് ആശുപത്രിയിലെത്തിച്ച മാതാപിതാക്കള് പറയുന്നത്. എന്നാല് പരിശോധനയില് കുട്ടിക്ക് ക്രൂരമായ പീഡനമേറ്റതായി കണ്ടെത്തിയിട്ടുണ്ട്. കുഞ്ഞിന്റെ് ശരീരത്തില് പൊള്ളലേറ്റ പാടുകളുണ്ട്. കാലുകളില് മുറിവേറ്റ പാടുകളുമുണ്ടായിരുന്നു. കുട്ടിയുടെ പരിക്കും മാതാപിതാക്കളുടെ വിശദീകരണവും ഒത്തു പോകാത്തതിനാല് ആശുപത്രി അധികൃതര് പൊലീസിനേയും ചൈല്‍ഡ് ലൈന് ഉദ്യോഗസ്ഥരേയും വിളിച്ചു വരുത്തുകയായിരുന്നു.\nകുട്ടിയുടെ നില അതീവ ഗുരുതരമായിട്ടും വേറെ ഹോസ്പിറ്റലിലേക്ക് കൊണ്ടുപോകാന് മാതാപിതാക്കള് നിര്‍ബന്ധിക്കുന്നുണ്ടെന്നും ആശുപത്രി അധികൃതര് പോലീസിനെ അറിയിച്ചു.\nമാതാപിതാക്കള് ഇപ്പോള് പൊലീസ് നിരീക്ഷണത്തിലാണ് എന്നാണ് വിവരം. ഏലൂര് സിഐ അല്‍പസമയത്തിനകം ആശുപത്രിയില് എത്തി കുട്ടിയുടെ മാതാപിതാക്കളെ കാണും. കുട്ടിയുടെ നില അതീവ ഗുരുതരമാണെന്നും അടിയന്തര ശസ്ത്രക്രിയ വേണ്ടി വരുമെന്നും ഡോക്ടര്‍മാര് മാതാപിതാക്കളെ അറിയിച്ചിട്ടുണ്ട്.\nCategories: Video Stories Tags: attacks, child abuse, kochi


നടി അക്ഷര ഹാസന്റെ ഫോണ് ഹാക്ക് ചെയ്തു?; സ്വകാര്യചിത്രങ്ങള് ചോര്‍ന്നു - ഇ വാർത്ത | evartha\nനടി അക്ഷര ഹാസന്റെ ഫോണ് ഹാക്ക് ചെയ്തു?; സ്വകാര്യചിത്രങ്ങള് ചോര്‍ന്നു\nകമല് ഹാസന്റെ മകളും നടിയുമായ അക്ഷര ഹാസന്റെ സ്വകാര്യ ചിത്രങ്ങള് ചോര്‍ന്നു. ‘ഷമിതാഭ്’ എന്ന ചിത്രത്തിലൂടെ സിനിമാ ലോകത്ത് അരങ്ങേറ്റം കുറിച്ച അക്ഷരയുടെ ഫോണ് ഹാക്ക് ചെയ്താകാം ചിത്രങ്ങള് ചോര്‍ത്തിയതെന്നാണ് കരുതുന്നത്. അടിവസ്ത്രമണിഞ്ഞുള്ള അക്ഷരയുടെ നിരവധി ചിത്രങ്ങളാണ് സോഷ്യല് മീഡിയയില് വൈറലാകുന്നത്.\nഇതേക്കുറിച്ച് നടിയുടെ ഭാഗത്തുനിന്നും ഇതുവരെയും യാതൊരു പ്രതികരണവും ഉണ്ടായിട്ടില്ല. എന്നാല് സമൂഹമാധ്യമങ്ങളില് നടിക്കെതിരെയാണ് വിമര്‍ശനങ്ങള് ഉയരുന്നത്. ഇതിന് മുമ്പ് ബിക്കിനി അണിഞ്ഞുള്ള ഫോട്ടോഷൂട്ട് നടത്തിയ താരമാണ് അക്ഷരയെന്നും അതില് കൂടുതല് ചിത്രങ്ങളില് ഇല്ലെന്നുമാണ് വിമര്‍ശകര് അഭിപ്രായപ്പെടുന്നത്.\nകമല്‍ഹാസന് എന്ന നടന്റെ പേരിന് കളങ്കം വരുത്തിയെന്ന് പറയുന്നവരും ഇക്കൂട്ടത്തിലുണ്ട്. നേരത്തെ നടി ആമി ജാക്‌സന്റെ സ്വകാര്യ ചിത്രങ്ങള് ഇത്തരത്തില് ചോര്‍ന്നിരുന്നു. അന്ന് ലണ്ടനിലെ സൈബര് ക്രൈം സെല്ലില് താരം പരാതിയും നല്‍കിയിരുന്നു.


ക്യാമ്പുകളിൽ നിന്ന് വീട്ടിലേക്ക് ആളുകൾ പതുക്കെ പോയിത്തുടങ്ങുകയാണ്... ഈ സമയത്ത് ശ്രദ്ധിക്കേണ്ട ആരോഗ്യസംബന്ധമായ കാര്യങ്ങൾ! ഷിംന അസിസ്സ് എഴുതിയ കുറിപ്പ് | flood | kerala | after flood | go to home | precautions | health | Shimna Azeez | Vartha Jalakam\nഇടിത്തീ പോലെ ദുരന്തമായി വന്ന അവസാനത്തെ മഴയും പെയ്തൊഴിഞ്ഞിരിക്കുന്നു. പക്ഷെ, ആ ആശ്വാസത്തോടൊപ്പം വേറെയൊരുപാട് ആശങ്കകളും നമ്മളെ കാത്തിരിക്കുന്നുണ്ട്. ക്യാമ്പുകളിൽ നിന്ന് വീട്ടിലേക്ക് ആളുകൾ പതുക്കെ പോയിത്തുടങ്ങുകയാണ്. വെള്ളം കെട്ടി നിന്ന ഇവിടങ്ങളിലെല്ലാം ചെറുതല്ലാത്ത ഭീഷണിയുണ്ട്. നമ്മൾ ശ്രദ്ധിക്കേണ്ട നൂറു കാര്യങ്ങളുണ്ട്. ഈ ഒരു ഘട്ടം കൂടിയേയുള്ളൂ നമുക്ക് തിരിച്ചു വരാൻ. ഇതും കടന്നു പോകും, നമ്മൾ ഒന്നിച്ച് നേരിടും. ഈ സമയത്ത് ആരോഗ്യസംബന്ധമായി നിർബന്ധമായും ശ്രദ്ധിക്കേണ്ട കുറച്ചു കാര്യങ്ങളാണ് ഇന്നത്തെ #SecondOpinion പറഞ്ഞുതരുന്നത്.\n# വീട്/വീടിന്റെ പരിസരം മുഴുവനും താമസയോഗ്യമെന്ന് അധികാരികളും ഇലക്ട്രീഷ്യൻ പോലെയുള്ള വിദഗ്‌ധരും ഉറപ്പ് തരും വരെ ക്യാമ്പുകളിലോ താൽക്കാലിക ഇടങ്ങളിലോ തന്നെ തങ്ങുക.\n# വീടിന് പുറത്ത് ശക്തമായ വഴുക്കൽ ഉണ്ടാകും. പ്രായമായവരെയും കുഞ്ഞുങ്ങളെയും ആദ്യഘട്ടത്തിൽ വീട്ടിൽ പ്രവേശിപ്പിക്കരുത്. വീഴ്ചയും അപകടങ്ങളും ഉണ്ടാകാം.\n# കിണർ, കക്കൂസ് തുടങ്ങിയവയുടെ അടുത്തേക്ക് അധിക ശ്രദ്ധയോടെ നീങ്ങുക. അപകടങ്ങൾ അവിടെയും പ്രതീക്ഷിക്കാം.\n# വെള്ളം കയറിയ വീടുകൾ താമസ യോഗ്യമാക്കാൻ ബ്ലീച്ചിംഗ് പൌഡർ ലായനിയും സോപ്പുമുപയോഗിച്ച് നന്നായി സമയമെടുത്ത് കഴുകുക.\n# കിണറുകൾ ക്ളോറിനേറ്റ് ചെയ്യുക. (ഇതെങ്ങനെ എന്ന് വിശദമായി വാൽക്കഷ്ണത്തിൽ എഴുതിയിട്ടുണ്ട്.)\n# കുടിക്കാൻ തിളപ്പിച്ചാറിയ വെള്ളം മാത്രം ഉപയോഗിക്കുക.\n# മലിനജലവുമായി സമ്പർക്കമുണ്ടായ അരി അടക്കമുള്ള ഭക്ഷണസാധനങ്ങൾ എത്ര കഴുകിയാലും അതിലെ അപകടം പൂർണ്ണമായി മാറണമെന്നില്ല. അവ നശിപ്പിക്കുക.\n# പാകം ചെയ്ത ഭക്ഷണം ചൂടാറുന്നതിന് മുൻപ് ഉപയോഗിക്കുക.\n# ഭക്ഷണ പദാർത്ഥങ്ങൾ അടച്ചു സൂക്ഷിക്കുക.\n# ഉപയോഗശൂന്യമായ വസ്തുക്കളും മാലിന്യങ്ങളും ശാസ്ത്രീയമായി സംസ്കരിക്കുക.\n# ഓരോ തവണയും സോപ്പുപയോഗിച്ച് കൈകൾ കഴുകിയതിനു ശേഷം മാത്രം ഭക്ഷണം കൈകാര്യം ചെയ്യുക.\n# കൊതുകുകളെയും പ്രാണികളെയും തടയാൻ വല, റിപ്പലന്റ്, കൊതുകുതിരി പോലുള്ളവ ഉപയോഗിക്കുക. ചിരട്ടകളിലും പാത്രങ്ങളിലും മറ്റുമായി കെട്ടിക്കിടക്കുന്ന വെള്ളം കമഴ്‌ത്തിക്കളയുക.\n# ഈച്ചകൾ രോഗം പരത്തുന്നതിനാൽ അവ പെരുകുന്ന സാഹചര്യം ഒഴിവാക്കുക\n# മലിനജലവുമായി സമ്പർക്കമുള്ളവർക്ക് എലിപ്പനിക്കെതിരായ പ്രതിരോധ മരുന്ന് ആവശ്യമാണ്. വെള്ളപ്പൊക്കത്തിൽ പെട്ടവരോ ദുരിതാശ്വാസപ്രവർത്തനത്തിൽ ഏർപ്പെട്ടവരോ ആണെങ്കിൽ എലിപ്പനി തടയാനാനായി ഡോക്സിസൈക്ലിൻ ഗുളികകൾ ഡോക്ടറുടെ നിർദേശപ്രകാരം കഴിക്കുക.\n# ശാരീരികവും മാനസികവുമായ അസ്വാസ്ഥ്യങ്ങൾ ഉള്ളവർ എത്രയും പെട്ടെന്ന് ഡോക്ടറുടെ നിർദ്ദേശം തേടുക.\nവാൽക്കഷ്ണം : വീടുകളിലേക്ക് തിരിച്ച് താമസം തുടങ്ങുന്നതിനു മുൻപ് നിർബന്ധമായും കിണറുകൾ ക്ളോറിനേറ്റ് ചെയ്യണം. ഒരു കോലിന് രണ്ടര ഗ്രാം (ചെറിയ തീപ്പെട്ടിയിൽ കൊള്ളുന്ന അത്രയും) എന്ന കണക്കിൽ ക്ളോറിൻ കൊണ്ടാണ് സാധാരണ ഈ പ്രക്രിയ ചെയ്യേണ്ടത്. നിലവിലെ അവസ്ഥയിൽ ഇതിന്റെ നേർ ഇരട്ടി ക്ളോറിൻ കൊണ്ട് സൂപ്പർ ക്ളോറിനേറ്റ് ചെയ്യുന്നത് വെള്ളം സുരക്ഷിതമെന്ന് ഉറപ്പ് വരുത്തും. ആവശ്യമായ ക്ളോറിൻ ഒരു ചെറിയ പാത്രത്തിൽ കലക്കി പേസ്റ്റ് പോലെ ആക്കിയതിനു ശേഷം മുക്കാൽ ബക്കറ്റ് വെള്ളത്തിൽ ഒഴിച്ച് ഇളക്കുക.\nഈ ലായനി അര മണിക്കൂർ വച്ചാൽ മുകളിൽ വരുന്ന തെളി മാത്രമെടുത്ത് അത് കിണറ്റിലേക്ക് ഒഴിക്കുക. ശേഷം തൊട്ടി കൊണ്ട് കിണറ്റിലെ വെള്ളം നന്നായി ഇളക്കുക. ഒരു മണിക്കൂറിനു ശേഷം കിണറ്റിലെ വെള്ളം ഉപയോഗിക്കാം. ഇനിയും സംശയമുണ്ടെങ്കിൽ ക്ലോറിനേഷൻ ചെയ്യുന്ന രീതി എങ്ങനെയാണ് എന്ന് വിശദമായി നിങ്ങളുടെ ക്യാമ്പിലെ ആരോഗ്യപ്രവർത്തകർ പറഞ്ഞു തരും. സംശയങ്ങൾ തീർത്ത് വ്യക്തമായി മനസ്സിലാക്കിയതിനു ശേഷം മാത്രം ചെയ്യുക. ഈ ഒരു അവസരത്തിൽ പകർച്ചവ്യാധികൾ പൊട്ടിപ്പുറപ്പെട്ടാൽ അത് മറ്റൊരു മഹാദുരന്തമായിത്തീരും. അതുകൊണ്ട് തന്നെ ശുചിത്വത്തിനും സുരക്ഷക്കും ഇനി വരുന്ന ദിവസങ്ങളിൽ അത്രയ്ക്ക് പ്രാധാന്യം കൊടുത്തേ മതിയാവൂ...\n#TAGS : after flood go to home precautions kerala flood health Shimna Azeez


ക്രൊയേഷ്യന് താരം ഒടുവില് റഷ്യയോട് മാപ്പു പറഞ്ഞു; ഇനി ആവര്‍ത്തിക്കില്ല - myKhel Malayalam\n» ക്രൊയേഷ്യന് താരം ഒടുവില് റഷ്യയോട് മാപ്പു പറഞ്ഞു; ഇനി ആവര്‍ത്തിക്കില്ല\nമോസ്‌കോ: ലോകകപ്പ് വിജയാവേശത്തില് റഷ്യയെ രാഷ്ട്രീയമായി വിമര്‍ശിച്ച ക്രൊയേഷ്യന് താരം ദൊമാഗോജ് വിദ മാപ്പു പറഞ്ഞു. ഉക്രൈനെ പിന്തുണച്ചുകൊണ്ടുള്ള പരാമര്‍ശം നടത്തിയ വിദ വിവാദത്തിലായിരുന്നു. ക്രൊയേഷ്യ ഇംഗ്ലണ്ടിനെ തോല്‍പ്പിച്ച് ഫൈനലിലെത്തിയതിന് പിന്നാലെയാണ് വിദ ക്ഷമാപണം നടത്തിയത്.\nനേരത്തെ വിദ പുറത്തുവിട്ട ഒരു വീഡിയോയില് ഗ്ലോറി ടു ഉക്രൈന് എന്ന് പറയുന്നുണ്ട്. റഷ്യയുമായി രാഷ്ട്രീയ പ്രശ്‌നം നിലനില്‍ക്കുന്ന ഉക്രൈന് അനുകൂലികള് പറയുന്ന വാചകമാണിത്. സംഭവം വിവാദമായതിനെ തുടര്‍ന്ന് ഫുട്‌ബോളില് രാഷ്ട്രീയമില്ലെന്നാണ് താന് പറഞ്ഞതെന്നായിരുന്നു വിദയുടെ വിശദീകരണം.\nഇംഗ്ലണ്ടിനെതിരായ മത്സരശേഷം ഇക്കാര്യം വിദ തിരുത്തി. തന്റെ തെറ്റു മനസിലാക്കുന്നതായും റഷ്യയിലെ ജനങ്ങളോട് ക്ഷമ ചോദിക്കുന്നതായും വിദ പറഞ്ഞു. തെറ്റുകളില് നിന്നും പാഠം പഠിക്കുന്നതാണ് ജീവിതം, വിദ പറഞ്ഞു. വിവാദ പരാമര്‍ശത്തെ തുടര്‍ന്ന് വിദയെ റഷ്യന് കാണികള് കൂവിവിളിച്ചിരുന്നു. ഇംഗ്ലണ്ടുമായുള്ള മത്സരത്തില് താരം പന്തുതൊടുമ്പോഴെല്ലാം കാണികള് വിസിലടിച്ചു.\nവിദ ക്ഷമ പറഞ്ഞതോടെ ഫൈനലില് താരത്തിന് ആത്മവിശ്വാസത്തോടെ കളിക്കാന് കഴിയുമെന്നാണ് പ്രതീക്ഷ. കാണികളുടെ അകമഴിഞ്ഞ പിന്തുണ ഫൈനലില് ക്രൊയേഷ്യയ്ക്ക് ഗുണംചെയ്യും. ആദ്യമായി ഫൈനല് കളിക്കുന്ന ക്രൊയേഷ്യയ്ക്കായിരിക്കും കൂടുതല് സമ്മര്‍ദ്ദമെന്നാണ് വിലയിരുത്തല്. ഞായറാഴ്ച രാത്രിയാണ് ക്രൊയേഷ്യ ഫ്രാന്‍സ് ഫൈനല്.\nRead more about: croatia russia ukraine world cup 2018 football world cup fifa world cup fifa world cup 2018 russia world cup football fifa ക്രൊയേഷ്യ ലോകകപ്പ് 2018 ഫുട്ബോള് ലോകകപ്പ് ഫിഫ ലോകകപ്പ് ഫിഫ ലോകകപ്പ് 2018 റഷ്യ ലോകകപ്പ് ഫുട്ബോള് ഫിഫ\nStory first published: Thursday, July 12, 2018, 18:41 [IST]


കൊറോണ വൈറസ്; ഐപിഎല് നടത്തുന്നത് ഉചിതമോ? കര്‍ശന നിയന്ത്രണം ഏര്‍പ്പെടുത്തുമെന്ന് ബിസിസിഐ\nകൊറോണ വൈറസ്; ഐപിഎല്...\n6 March 2020 9:04 AM GMT\nകൊറോണ വൈറസിന്റെ പശ്ചാത്തലത്തില് ഐപിഎല് മത്സരങ്ങള് എങ്ങനെ നടക്കുമെന്ന ആശങ്കയിലാണ് ആരാധകര്. ഈ മാസം 29നാണ് ഐപിഎല് സീസണ് തുടങ്ങുന്നത്. കൊറോണ വൈറസ് ബാധ വളരെക്കുറച്ച് മാത്രം റിപ്പോര്‍ട്ട് ചെയ്തിട്ടുള്ള രാജ്യങ്ങളില്‍നിന്ന് അറുപതോളം കളിക്കാരാണ് ഐപിഎലിനായി എത്തുന്നത്. ഏകദേശം 50,000 മുതല് 60,000 ആളുകള് ഐപിഎലില് ഒരു വേദിയില് തടിച്ചു കൂടാറുണ്ട്. അതുകൊണ്ട് തന്നെ കൊറോണ വൈറസ് ബാധ മുന്നോട്ടുള്ള ദിനങ്ങളില് രാജ്യത്തെ എങ്ങനെ ബാധിക്കും എന്നതനുസരിച്ചാകും ഇക്കാര്യത്തില് അന്തിമ തീരുമാനം ഉണ്ടാകുക.\nഅതേസമയം ഐപിഎല് നീട്ടിവയ്ക്കേണ്ട സാഹചര്യമില്ലെന്നും ആരോഗ്യമന്ത്രാലയത്തിന്റെ മാര്‍ഗനിര്‍ദേശം പാലിച്ച് സുരക്ഷിതമായി ലീഗ് നടത്തുമെന്നും ബിസിസിഐ പ്രസിഡന്റ് സൗരവ് ഗാംഗുലി വ്യക്തമാക്കിയിരിക്കുന്നത്. ആരാധകര്‍ക്ക് ഹസ്തദാനം നല്‍കുന്നത് ഒഴിവാക്കാനും, ഫിസിക്കല് കോണ്‍ടാക്റ്റ് പരമാവധി കുറക്കാനും കളിക്കാരോട് നിര്‍ദേശിക്കുമെന്നും ബിസിസിഐ പ്രസിഡന്റ് പറഞ്ഞു. ആരാധകര് നല്‍കുന്ന മൊബൈല് ഫോണിലോ ക്യാമറയിലോ ഫോട്ടോ എടുത്ത് കൊടുക്കുന്നതിലും, ഓട്ടോഗ്രാഫ് നല്‍കുന്നതിലും കളിക്കാര്‍ക്ക് നിയന്ത്രണം ഏര്‍പ്പെടുത്തിയേക്കും. കൊറോണ പടര്‍ന്ന് പിടിക്കുന്ന സാഹചര്യത്തില് ഐപിഎലില് കാണികളുടെ എണ്ണത്തിലും കാര്യമായ കുറവുണ്ടായേക്കാം\nഇംഗ്ലണ്ട്-ശ്രീലങ്ക ടെസ്റ്റ് പരമ്പരയില് കൊറോണ വൈറസിന്റെ പശ്ചാത്തലത്തില് ഇരു ടീം അംഗങ്ങളും ഹസ്തദാനത്തിന് പകരം ഫിസ്റ്റ്ബംബായിരുന്നു നല്‍കിയത്. രാജ്യത്ത് നിലവില് 30 പേര്‍ക്കാണ് കൊറോണ വൈറസ് ബാധ സ്ഥിരീകരിച്ചത്. കേന്ദ്ര സര്‍ക്കാര് നിഷ്‌കര്‍ശിക്കുന്ന മാര്‍ഗ നിര്‍ദേശങ്ങള് കളിക്കാര്, ഫ്രാഞ്ചൈസികള്, എയര്‍ലൈന്‍സ്, ടീം ഹോട്ടല്, ബ്രോഡ്കാസ്റ്റേഴ്സ് ഉള്‍പ്പെടെയുള്ളവരെ ബിസിസിഐ അറിയിക്കും. അതേസമയം, ന്യൂസിലന്‍ഡ് ക്രിക്കറ്റ് അസോസിയേഷന് ഐപിഎലില് പങ്കെടുക്കുന്ന കളിക്കാര്‍ക്ക് മുന്നറിയിപ്പ് നല്‍കിയിരുന്നു. ആറ് ന്യൂസിലന്‍ഡ് താരങ്ങളാണ് ഐപിഎല്ലിനെത്തുന്നത്.\nഐപിഎല് നടത്തുന്നത് കടുതല് പേരിലേക്ക് രോഗം പടരാന് ഇടയാേയക്കുമെന്നാണ് ആരോഗ്യ വിദഗ്ധര് പറയുന്നത്. ബിസിസിഐയ്ക്ക് പക്വതയില്ലെന്ന് ഹൈദരബാദിലെ ഇന്ത്യന് മെഡിക്കല് അസോസിയേഷന് പ്രസിഡന്റ് സഞ്ജീവ് സിങ് യാദവ് പ്രതികരിച്ചത്. ഐപിഎല് മത്സരങ്ങള് കാണാനെത്തുന്ന ആളുകള് അലറി വിളിക്കുന്നതും വിയര്‍പ്പുമൊക്കെ കോവിഡ് 19 പടരാന് ഇടയാക്കുമെന്ന് അദ്ദേഹം പറയുന്നു. സ്റ്റേഡിയത്തില് കളി കാണാന് പോകാന് പദ്ധതിയിടുന്നവര്‍ക്ക് അദ്ദേഹം മുന്നറിയിപ്പ് നല്‍കുന്നു. ഹൈദരാബാദിന് സ്വന്തം ഐപിഎല് ടീമുണ്ട്, സണ്‍റൈസേഴ്സ് ഹൈദരാബാദ് (എസ് ആര് എച്ച്). ഹൈദരാബാദില് രണ്ട് പോസിറ്റീവ് കേസുകള് റിപ്പോര്‍ട്ട് ചെയ്തിട്ടുണ്ട്.\nടൂര്‍ണമെന്റ് നടന്നില്ലെങ്കില് പരസ്യവരുമാനത്തെ ബാധിക്കും. അതേസമയം, സ്റ്റാര് സ്പോര്‍ട്സും ബിസിസിഐും ഇന്‍ഷുര് ചെയ്തിട്ടുണ്ട്. കൊറോണ വൈറസ് മൂലം മത്സരങ്ങള് റദ്ദാക്കിയാല് ഇന്‍ഷുറന്‍സ് ലഭിക്കുമോയെന്ന കാര്യം വ്യക്തമല്ല. മാര്‍ച്ച് 29 ന് ഐപിഎല് ഉദ്ഘാടന മത്സരത്തില് മുംബൈ ഇന്ത്യന്‍സും - ചെന്നൈ സൂപ്പര് കിങ്‌സുമാണ് ഏറ്റുമുട്ടുന്നത്.


കൃഷിയന്ത്രങ്ങള് — Vikaspedia\nവൈക്കോല് ശേഖരിക്കുന്ന യന്ത്രം\nനെല്‍കൃഷി നിലനിര്‍ത്തുന്നതിലും കൃഷിയിലെ ശ്രമകരമായ വിവിധ പ്രവൃത്തികള് ലഘൂകരിക്കുന്നതിലും സഹായകരമാം വിധം കൃഷിയന്ത്രങ്ങളുടെ പ്രചാരം കുറെയേറെ പുരോഗമിച്ചിട്ടുണ്ട്. ഉയര്‍ന്ന മനുഷ്യവികാസ സൂചികയുള്ള നമ്മുടെ സംസ്ഥാനത്ത് ഉയര്‍ന്ന കൂലിയും സ്വാഭാവികം മാത്രമാണ്. ഉയര്‍ന്ന കൂലി കൊടുത്താലും കൃഷിപ്പണിക്ക് ആളെ കിട്ടാത്തതിനു പിന്നില് മറ്റു സാമൂഹ്യ പ്രശ്‌നങ്ങളുമുണ്ട്. മറ്റു ജോലികള്‍ക്കുള്ള അന്തസ്സ് കൃഷിപ്പണിക്കും കിട്ടണമെങ്കില് യന്ത്രസഹായത്തോടെ കൃഷി ആകര്‍ഷകമാക്കേണ്ടതുണ്ട്. ഈ തിരിച്ചറിവില് നാം കാര്‍ഷിക യന്ത്രവത്കരണത്തിനു വലിയ പ്രാധാന്യം കൊടുത്തുതുടങ്ങിയിട്ടുണ്ട്.\nകൃഷിയന്ത്രങ്ങള് ഭൗതിക സാഹചര്യങ്ങള്‍ക്കുമാത്രം ഇണങ്ങിയതായാല് പോരാ, മണ്ണും വിളയും ഉള്‍ക്കൊള്ളുന്ന ജൈവ-ഭൗതിക പ്രത്യേകതകള്‍ക്കും അനുരൂപമാവണം. അവ പ്രവര്‍ത്തിപ്പിക്കുന്നവര്‍ക്ക് അത്യാവശ്യം സാങ്കേതിക പരിജ്ഞാനം വേണം. കേരള കാര്‍ഷിക സര്‍വകലാശാലയുടെ കൃഷിയന്ത്ര വിഭാഗം വിവിധ ഗവേഷണ പരിപാടികളിലൂടെ അനുയോജ്യമായ കൃഷിയന്ത്രങ്ങള് തിരിച്ചറിയാനുള്ള ശ്രമങ്ങള് നടത്തുന്നുണ്ട്. പൊടിവിത, ചേറ്റുവിത, പറിച്ചുനടീല് എന്നിങ്ങനെയുള്ള കേരളത്തിലെ മൂന്നു പ്രമുഖ നെല്‍കൃഷി രീതികളെയും മുന്‍നിര്‍ത്തി യന്ത്രങ്ങള് രൂപപ്പെടുത്തിയിട്ടുമുണ്ട്.\nനെല്‍പ്പാടങ്ങളില് നിലമൊരുക്കല് മുതല് വിളവെടുപ്പുവരെ ഉപയോഗിക്കുന്ന നിരവധി യന്ത്രങ്ങള് ഇന്നുണ്ട്. ഇവയെ പരിചയപ്പെടാം.\nനെല്‍കൃഷിയില് നിലമൊരുക്കല് അതിപ്രധാനമാണ.് ഒന്നാംവിളക്കാലത്തെ പൊടിപ്പൂട്ടിന് സാധാരണ ഉപയോഗിക്കുന്നത് ട്രാക്ടറില് ഘടിപ്പിക്കുന്ന ‘കള്‍ട്ടിവേറ്റര്’ എന്ന യന്ത്രക്കലപ്പയാണ്. പൊടിവിതയില് മണ്ണു നല്ല പൊടിയായാലേ വിത്തുകള് ഒരുപോലെ നന്നായി മുളച്ചു പൊന്തുകയുള്ളൂ. ‘കള്‍ട്ടിവേറ്റര്’ എന്ന ഉപകരണം അനേകം ചാല് പ്രവര്‍ത്തിപ്പിച്ചാല് മാത്രമേ വേണ്ടത്ര ഉഴവു ലഭിക്കാറുള്ളൂ. എന്നാല് ട്രാക്ടറില് ഘടിപ്പിക്കുന്ന ‘റോട്ടവേറ്റര്’ എന്ന കറങ്ങുന്ന ‘കൊഴു’ കളുള്ള ഉപകരണം ഉപയോഗിച്ചാല് രണ്ടുചാല് ഉഴവുമതി മണ്ണു നന്നായി പരുവപ്പെടാന്. പവര്‍ടില്ലറിന്റെ കറങ്ങുന്ന കൊഴുക്കളോടു സമാനമായി പ്രവര്‍ത്തിക്കുന്ന ഈ ഉപകരണം താരതമ്യേന ഊര്‍ജ്ജക്ഷമവുമാണ്. എന്‍ജിന്റെ ശക്തി പി.ടി.ഒ. ഷാഫ്റ്റ് വഴി നേരിട്ട് റോട്ടവേറ്ററിലേക്കെത്തുന്നതിനാലാണിത്.\nമഴയെത്തിക്കഴിഞ്ഞുള്ള കൃഷിയില്, ചേറ്റുവിതയായാലും പറിച്ചുനടീലായാലും ചെളിയിലാണ് ഉഴവ് നടത്തേണ്ടത്. ട്രാക്ടറില് ‘കേജ്വീല്’ എന്നറിയപ്പെടുന്ന ഇരുമ്പുചക്രങ്ങള് ഘടിപ്പിച്ച് വയലില് ചെളികലക്കുന്ന രീതിയാണ് ഇന്നു പ്രചാരത്തിലുള്ളത്. മണിക്കൂറിനു 450 മുതല് 500 രൂപ വരെയാണു വാടക. എന്നാല് ഇങ്ങനെ ചെളികലക്കുമ്പോള് വേണ്ടിവരുന്നതിനേക്കാള് കുറഞ്ഞ സമയം കൊണ്ട് കൂടുതല് മികച്ച രീതിയില് ചെളികലക്കല് നടത്താവുന്ന ഒരുപകരണം സര്‍വകലാശാല വികസിപ്പിച്ചിട്ടുണ്ട്.\n‘കെ.എ.യു പഡ്‌ലര്’ എന്ന പേരില് സര്‍പ്പിള ബ്ലേഡുകളോടുകൂടിയ ഈ ഉപകരണം ട്രാക്ടറിനു പിന്നില് ഘടിപ്പിച്ചുപയോഗിച്ചാല് 40-45 ശതമാനം സമയലാഭവും 35-40 ശതമാനം ഇന്ധനലാഭവും ലഭിക്കും. പൊതുമേഖലാ സ്ഥാപനമായ ഷൊര്‍ണ്ണൂരിലെ ‘മെറ്റല് ഇന്‍ഡസ്ട്രീസ്’ ഇതു വ്യാവസായികാടിസ്ഥാനത്തില് നിര്‍മ്മിച്ചു വിതരണം ചെയ്യുന്നുണ്ട്. 30,000 രൂപയാണ് വില.\nവിത്തുവിത യന്ത്രം പൊടിവിതക്കും ചേറ്റുവിതക്കും ഉള്ളതുണ്ട്. പൊടിവിതയ്ക്ക് വരിയായി വിത്തിടാനുള്ള യന്ത്രം ട്രാക്ടര് കള്‍ട്ടിവേറ്ററില് ഘടിപ്പിച്ചിരിക്കുന്ന തരത്തിലുള്ളതാണ്. കള്‍ട്ടിവേറ്ററിന്റെ കൊഴുകള്‍ക്കു പിന്നില് വിത്തുനിക്ഷേപിക്കുന്ന തരത്തിലാണ് ഇവയുടെ പ്രവര്‍ത്തനം. ഒരു വിത്തുപെട്ടിയില് ശേഖരിക്കുന്ന വിത്ത് കുറേശ്ശേ ഒരു കുഴലില്‍ക്കൂടി വരിയായി വയലില് നിക്ഷേപിക്കുന്നു.ശരിയായ ആഴം പാലിച്ചില്ലെങ്കില് നെല്‍വിത്തുകള് മുളപൊട്ടുകയില്ല എന്നതാണ് ഈ യന്ത്രത്തിന്റെ പോരായ്മ. ശ്രദ്ധാപൂര്‍വ്വം ഉപയോഗിച്ചാല് വരിയായി വിത്തിടാനും കളനിയന്ത്രണോപകരണങ്ങള് തുടര്‍ന്ന് ഉപയോഗിക്കാനും കഴിയും. ഈ യന്ത്രത്തിന് കള്‍ട്ടിവേറ്റര് ഉള്‍പ്പെടെ 50,000 രൂപയോളം വിലയുണ്ട്.\nചേറ്റുവിതക്കുപയോഗിക്കുന്ന ‘ഡ്രം സീഡര്’ എന്ന ഉപകരണം അതിലളിതമാണ്. ഒരു ഷാഫ്റ്റില് ഘടിപ്പിച്ചുറപ്പിച്ച നാലു കറങ്ങുന്ന വിത്തുപാട്ടകളാണ് ഇതിന്റെ പ്രധാന ഭാഗം. വശങ്ങളില് ചക്രങ്ങള് ഉള്ള ഈ ഉപകരണം ഒരാള്‍ക്ക് ചെളിയിലൂടെ അനായാസം വലിച്ചുകൊണ്ടു പോകാം. അകലത്തില് വരികളായി വിത്തുവിതക്കുന്ന രീതിയിലാണ് ഇതിന്റെ ക്രമീകരണം. ഏകദേശം 5000 രൂപക്ക് ‘ഐശ്വര്യ’ എന്ന പേരില് ‘റെയ്ഡ്‌കോ’ ഈ ഉപകരണം വിതരണം ചെയ്യുന്നുണ്ട്. വെള്ളം നന്നായി നിയന്ത്രിക്കാന് കഴിയുന്ന വയലുകളില് ഉപയോഗിക്കാന് പറ്റിയ ഉപകരണമാണിത്. ശരിയായി ഉപയോഗിക്കാന് കഴിഞ്ഞാല് പറിച്ചുനട്ട നെല്ലിനൊപ്പം തന്നെ വിളവും കിട്ടും.\nഅടുത്ത കാലത്ത് ഏറ്റവും പ്രചാരം നേടിയ കൃഷിയന്ത്രമാണിത്. എട്ടു നിരയില് ഒരേ സമയം നട്ടുപോകുന്ന ഞാറുനടീല് യന്ത്രങ്ങളാണ് കേരളത്തില് കൂടുതലും ഉപയോഗിക്കുന്നത്. ഈ യന്ത്രം കേരളത്തിലെ നെല്‍കൃഷിക്ക് അനുയോജ്യമാണെന്നു ആദ്യം കണ്ടെത്തിയത് 1995-97 ല് പട്ടാമ്പിയിലെ പ്രാദേശിക ഗവേഷണ കേന്ദ്രമാണ്. 23.8 സെ.മീ ആണ് ഈ യന്ത്രമുപയോഗിച്ചു നടുമ്പോള് വരിയകലം. നുരികള് തമ്മില് 14 സെ.മീ, 17 സെ.മീ എന്നീ അകലങ്ങള് ലഭിക്കും. ശരാശരി അരയേക്കറില് ഒരു മണിക്കൂര് കൊണ്ട് ഞാറു നടാം. 3.5 കുതിര ശക്തിയുടെ ഡീസലെഞ്ചിനില് പ്രവര്‍ത്തിക്കുന്ന യന്ത്രത്തിന് ഒരു മണിക്കൂര് സമയത്തേക്ക് 3/4 ലിറ്ററോളം ഡീസല് വേണം. യന്ത്രം പ്രവര്‍ത്തിപ്പിക്കാന് ഒരാളും യന്ത്രത്തിന്റെ ട്രേയിലേക്ക് പായ് ഞാറ്റടി എടുത്തുവയ്ക്കാന് ഒരാളും ആവശ്യമാണ്. മൂന്ന് പേരുടെ ഒരു സംഘം ഉണ്ടെങ്കില് ഞാറു നടീല് സുഗമമാക്കാം.\nഞാറുനടുമ്പോള് ഉഴുതിട്ട വയലിലെ ചെളി ഒരളവുവരെ ഉറഞ്ഞിരിക്കണം. വയലില് മണ്ണിന്റെ ഘടനയനുസരിച്ച് 2-4 ദിവസം മുമ്പേ ഉഴുത് നിരപ്പാക്കണം. ഉഴുതയുടന് യന്ത്രമുപയോഗിച്ചു നടാന് കഴിയില്ല. വയലില് വെള്ളം കെട്ടിനില്‍ക്കുന്ന അവസ്ഥയില് ഈ യന്ത്രം ഉപയോഗിച്ചാല് ഓളം വെട്ടുന്നതുമൂലം അരികിലുള്ള നുരികള് ചെളികൊണ്ടു മൂടിപ്പോകാന് സാദ്ധ്യതയുണ്ട്. അതിനാല് ചെളിയും വെള്ളവും കൂടി ഓളമുണ്ടാകാത്ത അവസ്ഥയില് വേണം നടീല് നടത്താന്. ഏകദേശം 1,60,000 രൂപയാണ് ഇതിന്റെ വില.\nഹൈഡ്രോളിക് സംവിധാനമുള്ള യന്ത്രങ്ങള്‍ക്ക് വരമ്പുകള് കയറാന് കൂടുതല് എളുപ്പമാണ്. ഹൈഡ്രോളിക് സംവിധാനമുള്ള 8 വരി ഞാറുനടീല് യന്ത്രം ഇന്ന് വിപണിയിലുണ്ട്. ഈ യന്ത്രത്തിനും 23.8 സെ.മീറ്റര് തന്നെയാണ് വരികള് തമ്മിലുള്ള അകലം. ഇതിന് വില ഏകദേശം 1.5 ലക്ഷം രൂപയാണ്. ഇതേ കമ്പനിയുടെ തന്നെ സെല്‍ഫ് സ്റ്റാര്‍ട്ടോടുകൂടിയ6എച്ച്.പി. എന്‍ജിനുള്ള ഞാറുനടീല് യന്ത്രവും ലഭ്യമാണ്. ഇതിന് അല്പം കൂടി വില കൂടും.\nപിന്നില് നടന്നുകൊണ്ടു പ്രവര്‍ത്തിപ്പിക്കുന്ന തരം നിരവധി ഞാറുനടീല് യന്ത്രങ്ങള് ഇന്നുണ്ട്. 30 സെ.മീ വരിയകലത്തില്4വരിയില് ഞാറുനടുന്നവയാണിവയേറെയും. കേരള അഗ്രോ ഇന്‍ഡസ്ട്രീസ് കോര്‍പ്പറേഷന് വിതരണം ചെയ്യുന്ന ‘കുബോട്ട’ ജപ്പാന് നിര്‍മ്മിതമാണ്. നിരവധി ചൈനീസ് നിര്‍മ്മിത യന്ത്രങ്ങള് പലപേരുകളില് വിപണിയില് കാണുന്നുണ്ട്.\nപൊതുമേഖലാ സ്ഥാപനമായ കേരള അഗ്രോ മെഷീനറി കോര്‍പ്പറേഷന് (കാംകോ) നിര്‍മ്മിച്ചു വിതരണം ചെയ്യുന്ന ‘കെ.ആര്.120’ എന്ന കൊയ്ത്ത് യന്ത്രം സ്ത്രീകള്‍ക്കും അനായാസം ഉപയോഗിക്കാം. പെട്രോളില് സ്റ്റാര്‍ട്ടുചെയ്ത് മണ്ണെണ്ണയില് പ്രവര്‍ത്തിക്കുന്ന 3.5 എച്ച്.പി.യുടെ എന്‍ജിനാണ് ഇതില് ഉപയോഗിക്കുന്നത്. യന്ത്രത്തിന്റെ വില 65,000 രൂപയോളമാണ്. ഒരു മണിക്കൂറില് അരയേക്കറോളം ഈ യന്ത്രമുപയോഗിച്ച് കൊയ്യാന് പറ്റും. ഒരു വശത്തേക്ക് വരിയായി മുറിച്ചിടുന്ന നെല്‍കറ്റകള് കെട്ടി ചുരുട്ടുകളാക്കാന് മനുഷ്യസഹായം വേണം.\nരണ്ടു തരം മെതിയന്ത്രങ്ങള് പ്രചാരത്തിലുണ്ട്. കറ്റകള് കയ്യിലെടുത്ത് യന്ത്രത്തിന്റെ കറങ്ങുന്ന സിലിണ്ടറിനുനേരെ പിടിച്ചു മെതിച്ചെടുക്കുന്ന ‘ഹോള്‍ഡ് ഓണ്’ എന്ന ഇനവും മുഴുവന് നെല്‍കറ്റകളും യന്ത്രത്തിനുള്ളിലേക്കിട്ടു കൊടുക്കുന്ന ‘ഫ്‌ളോത്രൂ’ എന്ന ഇനവും. ആദ്യ ഇനത്തില്‍പ്പെട്ടവ പൊതുവെ വൈദ്യുതിയില് പ്രവര്‍ത്തിക്കുന്നവയാണ്. ഏകദേശം 15,000 രൂപയ്ക്കു ലഭ്യമായ ഇത്തരം യന്ത്രങ്ങള് കൊണ്ട് ഒരു മണിക്കൂറില് 100 കിലോയോളം നെല്ലു മെതിച്ചു കിട്ടും. വൃത്തിയാക്കിയെടുക്കാന് മനുഷ്യാധ്വാനം ആവശ്യമാണ്.\nഏഴര എച്ച്.പി.യുടെ എന്‍ജിനിലോ വൈദ്യുത മോട്ടോറിന്റെ ശക്തിയിലോ പ്രവര്‍ത്തിക്കുന്ന വലിയ മെതിയന്ത്രങ്ങള് ട്രാക്ടറില് വലിച്ചുകൊണ്ടുപോയി പാടത്തു വച്ച് മെതിയ്ക്കാവുന്ന രീതിയിലാണ് രൂപകല്പന ചെയ്തിരിക്കുന്നത്. കറ്റകള് കെട്ടഴിച്ചശേഷം വേണം യന്ത്രത്തിലേക്കിടാന്. ഒരു മണിക്കൂറില് ഏകദേശം 500 മുതല് 700 കിലോ നെല്ലുവരെ ഈ യന്ത്രമുപയോഗിച്ചു മെതിക്കാം. വൈക്കോല് മുറിഞ്ഞുപോകില്ല; എന്നാല് അത് മെതിച്ച ശേഷം കറ്റ കെട്ടി സൂക്ഷിക്കാന് കഴിയില്ല.\nകൊയ്ത്തും മെതിയും ഒരുമിച്ചു നടത്തുന്ന ‘കംബൈന് ഹാര്‍വസ്റ്റര്’ എന്ന യന്ത്രങ്ങള്‍ക്കാണിന്നു പ്രിയമേറെ. പല തരം കൊയ്ത്തു – മെതി യന്ത്രങ്ങള് ഇന്നുണ്ട്. സ്വരാജ്, മഹീന്ദ്ര, പ്രീത് തുടങ്ങിയ ഇന്ത്യന് കമ്പനികള് വിവിധതരം കൊയ്തു-മെതിയന്ത്രങ്ങള് വിതരണത്തിനിറക്കിയിരിക്കുന്നു. ‘ക്ലാസ്’ എന്ന യൂറോപ്യന് കമ്പനിയുടെയും ജപ്പാനിലെ കുബോട്ട കമ്പനിയുടേയും ‘കുക്‌ജേ’ എന്ന കൊറിയന് കമ്പനിയുടേയും വിവിധ മോഡലുകള്, ‘റെഡ്‌ലാന്റ്‌സ്’ എന്ന കമ്പനിയുടെ യന്ത്രങ്ങള് എന്നിവയെല്ലാം കേരളത്തിലിന്നു ദൃശ്യമാണ്. മിക്ക യന്ത്രങ്ങള്‍ക്കും 18 മുതല് 22 ലക്ഷം രൂപ വരെയാണ് വില. ഒരു മണിക്കൂറില് മുക്കാല് മുതല് ഒരേക്കര് സ്ഥലം വരെ ഈ യന്ത്രങ്ങള്‍ക്കു കൊയ്യാന് കഴിയും. മെതിച്ചു വൃത്തിയാക്കിയ നെല്ല് ട്രാക്ടര് ട്രെയിലറിലേക്കോ, നിലത്തുവിരിച്ച ടാര്‍പോളിന് ഷീറ്റിലേക്കോ, ചാക്കിലേക്കോ നിറച്ചു തരുന്ന യന്ത്രങ്ങളാണിവ.\nമേല്‍പ്പറഞ്ഞവയില് മുഴുവന് നെല്‍കറ്റകളും യന്ത്രത്തിനുള്ളിലേക്കെടുത്ത് മെതിക്കുന്ന, 2.4 മീറ്റര് വീതിയില് കൊയ്തുപോകുന്ന ട്രാക്കുകള് ഉള്ള യന്ത്രങ്ങള് ചെളിയുള്ള വയലിലും അനായാസം പ്രവര്‍ത്തിക്കും. ചെറിയ യന്ത്രങ്ങള് 1-1.5 മീറ്റര് വരെ വീതിയിലാണ് കൊയ്യുന്നത്. മേല്‍പ്പറഞ്ഞവയില് ചെറുയന്ത്രങ്ങളെല്ലാം കതിരുമാത്രം മെതിക്കുന്നവയാകയാല് വൈക്കോല് കേടുകൂടാതെ ലഭിക്കും. എന്നാല് വലിയ യന്ത്രങ്ങളില് കൊയ്ത നെല്ല് വൈക്കോലുള്‍പ്പെടെ മുഴുവനും യന്ത്രത്തിനുള്ളിലേക്കെടുത്തു മെതിക്കുന്നതിനാല് വൈക്കോല് മുറിഞ്ഞു പോകും.\nവലുതും ചെറുതുമായ പല കൊയ്ത്തു മെതിയന്ത്രങ്ങള്‍ക്കും ചെളിയില് സഞ്ചരിക്കുവാന് ചക്രങ്ങള്‍ക്കുപകരം ‘ട്രാക്കുകള്’ ആണുള്ളത്. അത്തരം യന്ത്രങ്ങള്‍ക്കേ ചെളി വയലില് കൊയ്യാനാവൂ. ചക്രങ്ങള് മാത്രം ഘടിപ്പിച്ച കംബൈനുകള് ചെളി തീരെ ഇല്ലാത്ത അവസ്ഥയില് നമ്മുടെ വയലുകളില് ഉപയോഗിച്ചുവരുന്നുണ്ട്.\nകൊയ്ത്തു- മെതി യന്ത്രങ്ങള് വയലിലുപേക്ഷിക്കുന്ന വൈക്കോല് അനായാസം ശേഖരിക്കാന് കഴിയുന്ന ഉപകരണം ഒരു കമ്പനി വിപണിയിലിറക്കിയിട്ടുണ്ട്. ട്രാക്ടറില് പി.ടി.ഒ. ഷാഫ്റ്റില് ഘടിപ്പിച്ചു പ്രവര്‍ത്തിക്കുന്ന ഈ ഉപകരണത്തിന് 3.5 ലക്ഷത്തോളം രൂപ വിലയാണ്. 50 സെ.മീ വ്യാസവും 70 സെ.മീ. നീളവുമുള്ള ‘ചുരുട്ടു’ കളാക്കി ശേഖരിച്ച വൈക്കോല് വയലില് നിക്ഷേപിക്കും. ഒരു മണിക്കൂറില് അരയേക്കര് സ്ഥലത്തുനിന്ന് ഏകദേശം നൂറു ‘വൈക്കോല് ചുരുട്ടുകള്’ സംഭരിക്കും.\nപാലക്കാട് കൃഷിവിജ്ഞാന കേന്ദ്രം അസോ. പ്രൊഫസറാണ് ലേഖകന്


ഡോക്‌ലാമില് സമവായം; സൈനികര് പിന്‍മാറും - FUTURE KERALA - Daily on Business Economy and Society\nതങ്ങളുടെ സൈനികര് പെട്രോളിംഗ് തുടരുമെന്ന് ചൈന\nന്യൂഡെല്‍ഹി: ഡോക്‌ലാം വിഷയത്തില് ഇന്ത്യയും ചൈനയും തമ്മില് ധാരണയിലെത്തി. കഴിഞ്ഞ രണ്ടര മാസത്തോളമായി നീണ്ടുനിന്ന സംഘര്‍ഷാവസ്ഥ അവസാനിപ്പിച്ചുകൊണ്ട് ഇരു രാജ്യങ്ങളുടെയും സൈന്യം അതിര്‍ത്തിയില് നിന്നും പിന്മാറുമെന്ന് കേന്ദ്ര വിദേശകാര്യ മന്ത്രാലയം പ്രസ്താവനയിലൂടെ അറിയിച്ചു. അടുത്തകാലത്തായി ഈ വിഷയത്തില് ഇന്ത്യയും ചൈനയും നടത്തിയ നയതന്ത്ര ചര്‍ച്ചകള് ഫലം കണ്ടതായാണ് വിദേശകാര്യ മന്ത്രാലയത്തിന്റെ പ്രസ്താവനയില് അറിയിച്ചിരിക്കുന്നത്. ഡോക്‌ലാമില് നിന്നും ഇന്ത്യന് സൈന്യം പിന്മാറാന് തുടങ്ങിയതായും വിദേശകാര്യ മന്ത്രാലയം അറിയിച്ചു.\nഅതേസമയം, ഇന്ത്യ മാത്രമാണ് സൈന്യത്തെ പിന്‍വലിക്കുന്നതെന്നാണ് ചൈനയുടെ നിലപാടെന്ന് വിവിധ രാജ്യാന്തര മാധ്യമങ്ങള് റിപ്പോര്‍ട്ട് ചെയ്യുന്നു. ഡോക്‌ലാം മേഖലയില് ചൈനീസ് സൈന്യം നടത്തുന്ന പട്രോളിംഗ് തുടരുമെന്നും ചൈനീസ് വിദേശകാര്യ മന്ത്രാലയം വ്യക്തമാക്കിയിട്ടുണ്ട്. ഇന്ത്യയും ചൈനയും ഭൂട്ടാനും അതിര്‍ത്തി പങ്കിടുന്ന ഡോക്‌ലാമിലേക്ക് ചൈന റോഡ് നിര്‍മാണം ആരംഭിച്ചതാണ് ഇന്ത്യയെയും ഭൂട്ടാനെയും പ്രകോപിപ്പിച്ചത്. 2012ലെ ഉടമ്പടി പ്രകാരം ട്രൈ ജംക്ഷനില് എന്തെങ്കിലും തീരുമാനമെടുക്കണമെങ്കില് മൂന്നു രാജ്യങ്ങളുടെയും അനുമതി ആവശ്യമാണ്. ട്രൈ ജംക്ഷനിലെ സോംപെല്‍റി ഭാഗത്ത് റോഡ് നിര്‍മാണം തുടങ്ങിയതാണു വിവാദത്തിനു തുടക്കം കുറിച്ചത്.\nഇന്ത്യയുമായി സൈനികമായും നയതന്ത്രപരമായും അടുത്ത ബന്ധം കാത്തുസൂക്ഷിക്കുന്ന ഭൂട്ടാന്റെ അതിര്‍ത്തി സംരക്ഷണാര്‍ത്ഥമാണ് ഡോക്‌ലാം വിഷയത്തില് ഇന്ത്യ ഇടപെട്ടത്. ഇന്ത്യയുടെ വടക്കു കിഴക്കന് മേഖലയിലേക്ക് എളുപ്പത്തില് കടന്നുകയറാന് ചൈനയ്ക്ക് സാധ്യത നല്‍കുന്ന റോഡ് നിര്‍മാണത്തിനെതിരേ ഇന്ത്യയും ആശങ്ക പ്രകടിപ്പിച്ചു. അതിര്‍ത്തിയില് ഇന്ത്യന് സൈന്യം കടന്നുകയറിയെന്ന നിലപാടാണ് ഇതിനു ബദലായി ചൈന ഉയര്‍ത്തിയത്.\nഒന്നരമാസത്തോളമായി പ്രശ്‌നപരിഹാരത്തിന് വിദേശകാര്യമന്ത്രാലയം ശ്രമം നടത്തിവരികയാണ്. ഇന്ത്യ സൈന്യത്തെ പിന്‍വലിക്കാതെ പ്രശ്‌നപരിഹാരത്തിന് തയാറല്ലെന്ന നിലപാടിലായിരുന്നു ചൈനീസ് അധികൃതര്. ചൈന അതിക്രമിച്ചു കയറി റോഡ് നിര്‍മാണം നടത്തിയത് തടയുകയായിരുന്നുവെന്ന് ഇന്ത്യയും ആരോപിച്ചു. ഇതേ തുടര്‍ന്ന് ഇന്ത്യ-ചൈന ഉഭയകക്ഷി ബന്ധം പോലും വഷളാവുന്ന തരത്തില് ഇരു സൈനിക ഗ്രൂപ്പുകളും അതിര്‍ത്തിയില് മുഖാമുഖം തുടര്‍ന്നു.\nഡോക്‌ലാം വിഷയത്തില് വിവിധ തലത്തില് നിന്നുള്ള ആശങ്കകള് മുന് നിര്‍ത്തി കഴിഞ്ഞ ആഴ്ചകളില് ഇന്ത്യയും ചൈനയും തമ്മില് നയതന്ത്രപരമായ ആശയവിനിമയം ശക്തിപ്പെടുത്തിയെന്നും അതിന്റെ ഫലമായി ഇരു രാജ്യങ്ങളും തമ്മില് ധാരണയിലെത്തിയെന്നും വിദേശകാര്യ മന്ത്രാലയം വ്യക്തമാക്കി. സെപ്റ്റംബര് ആദ്യ വാരം ചൈനയിലെ ഷിയാമെനില് ബ്രിക്‌സ് (ബ്രിട്ടന്, റഷ്യ, ഇന്ത്യ, ചൈന, ദക്ഷിണാഫ്രിക്ക) ഉച്ചകോടി നടക്കാനിരിക്കെയാണ് ഡോക്‌ലാം തര്‍ക്കത്തില് കൂട്ടായ്മയിലെ പ്രമുഖ രാജ്യങ്ങളായ ഇന്ത്യയും ചൈനയും തമ്മില് സമവായമായിരിക്കുന്നത്.\nTags:\tChina agree to disengage, Dokalam standoff ends: India\nപഠാന്‍കോട്ട് ഭീകരാക്രമണം: മസൂദ് അസറിനെതിരേ കുറ്റപത്രം സമര്‍പ്പിച്ചു


താൾ:Geography textbook 4th std tranvancore 1936.djvu/65 - വിക്കിഗ്രന്ഥശാല\nതാൾ:Geography textbook 4th std tranvancore 1936.djvu/65\nപ്രോട്ടസ്റ്റന്റുകാർ:-ഇവരിലധികംഭാഗം തെക്കൻ തിരുവിതാംകൂറിലാണു് താമസം. മിക്കപേരും ലണ്ടൻമിഷ്യൻ സമുദായത്തിൽ ചേർന്നവരാകുന്നു. വേഷവും ഭാഷയും തമിഴുരീതി തന്നെ. തൊഴിൽ കൃഷിയും കച്ചവടവും മറ്റുമാകുന്നു. ഈ കൂട്ടത്തിൽ ഉൾപ്പെട്ടവരാണു രക്ഷാസൈന്യക്കാരും ലൂതറൻകാരും. ലണ്ടൻമിഷ്യൻകാർ ഒന്നരലക്ഷത്തോളം വരും. രക്ഷാസൈന്യക്കാർ അരലക്ഷത്തിൽ കൂടുതൽ ഉണ്ടു്.\n(ബി) യൂറേഷ്യന്മാർ:- ഇവരിൽ അധികം പേരും പോർട്ടുഗീസുവംശക്കാരുടെ സന്താനങ്ങളാണു്. ഡച്ചു്, ഇംഗ്ലീഷ്, ഫ്റഞ്ച് മുതലായവരോടു സംബന്ധപ്പെട്ടവരും ഏതാനുംപേർ ഉണ്ടു്. സമുദ്രതീരത്തുള്ള താലൂക്കുകളിലാണു് ഇവർ മിക്കവാറും താമസിക്കുന്നതു്. വസ്ത്രധാരണം ആകപ്പാടെ യൂറോപ്യൻസമ്പ്രദായം തന്നെ. സംസാരിക്കുന്ന ഭാഷ ഇംഗ്ലീഷ് ആകുന്നു. പോർട്ടുഗീസുകാരും ഡച്ചുകാരും പണ്ടു കച്ചവടംനടത്തിവന്ന കൊല്ലം, ആലപ്പുഴ, പറവൂർ മുതലായ പട്ടണങ്ങളിലാണു് ഇവർ അധികം താമസമുള്ളതു്. ഇവരെ ആദികാലത്തു തുപ്പായികൾ എന്നു വിളിച്ചുവന്നിരുന്നു. തുപ്പായി എന്നപദം ദ്വിഭാഷി എന്നതിന്റെ തത്ഭവമാണു്. ഇവർക്കു നാട്ടുഭാഷയും ഒരു യൂറോപ്യൻഭാഷയും അറിയാമായിരുന്നതുകൊണ്ടാണു് ഇങ്ങനെ ഒരു പേർ ഉണ്ടായതു്. ഇവരുടെ സംഖ്യ എണ്ണൂറോളമേയുള്ളു.\n(സി) യൂറോപ്യന്മാർ:-ഇവർ സംഖ്യയിൽ വളരെ കുറച്ചേയുള്ളു. എങ്കിലും പ്രാബല്യം കൂടുതൽ ഉള്ളവരാണു്. ഇവിടെതാമസിക്കുന്ന യൂറോപ്യന്മാർ കാപ്പിത്തോട്ടങ്ങളിൽ കൃഷിക്കാരായിട്ടോ ഉയർന്നതരം ഉദ്യോഗസ്ഥന്മാരായിട്ടോ കച്ചവടംനടത്തുന്ന കമ്പനിക്കാരായിട്ടോ ആണു് കാണപ്പെടുന്നതു്. ഇവർ അധികം താമസിക്കുന്നതു് പീരുമേട്ടിലാകുന്നു. ഇവരുടെ വക കൊല്ലത്തു് ഒരു ഓടുയന്ത്രശാലയും, ആലപ്പുഴ ഒരു കയറ്റുയന്ത്രശാലയും ഉണ്ടു്. തിരുവിതാംകൂർ മലകളിൽ കൃഷി ധാരാളമായി ചെയ്വാൻ തുടങ്ങിയതു് ഇവരുടെ പ്രവേശനത്തോടു കൂടിയാകുന്നു. ഇവർ നായാട്ടിലും കുതിരസ്സവാരിയിലും വ്യായാമസംബന്ധമായ കളികളിലും പ്രിയമുള്ളവരാണു്. ഇവരുടെ ആനന്ദത്തിനായി തിരുവനന്തപുരത്തു് അതിമനോഹരമായ ഒരു ക്ലബ്ബ് സ്ഥാപിച്ചിട്ടുണ്ടു്.\nമഹമ്മദുമതത്തിൽ ഉൾപ്പെട്ടവർ:-(മൂന്നുലക്ഷത്തി അൻപതിനായിരത്തിലധികം ഉണ്ടു്.) പൊതുവിൽ ഇവരെ മുസൽമാന്മാർ എന്നു വിളിച്ചുവരുന്നു. ഇവർ തലയിൽ സദാ തൊപ്പി\n"https://ml.wikisource.org/w/index.php?title=താൾ:Geography_textbook_4th_std_tranvancore_1936.djvu/65&oldid=160124" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:06, 16 ഓഗസ്റ്റ് 2018.


ജമ്മു കശ്മീരില് വീണ്ടും വെടിവയ്പ്പ്; പോലിസുമായുണ്ടായ ഏറ്റുമുട്ടലില് സായുധന് കൊല്ലപ്പെട്ടു; പിടിച്ചെടുത്തത് ആയുധങ്ങളുടെയും വെടിക്കോപ്പുകളുടെയും വലിയ ശേഖരം – Media Mangalam\nജമ്മു കശ്മീരില് വീണ്ടും വെടിവയ്പ്പ്; പോലിസുമായുണ്ടായ ഏറ്റുമുട്ടലില് സായുധന് കൊല്ലപ്പെട്ടു; പിടിച്ചെടുത്തത് ആയുധങ്ങളുടെയും വെടിക്കോപ്പുകളുടെയും വലിയ ശേഖരം\nശ്രീനഗര്: ജമ്മു കശ്മീരില് വീണ്ടും വെടിവയ്പ്പ്. പോലിസുമായുണ്ടായ ഏറ്റുമുട്ടലില് ഒരാള് രക്ഷപ്പെടുകയും ഒരാൾ കൊല്ലപ്പെടുകും ചെയ്തു. പോലിസ് സംഘത്തിന് നേര്‍ക്ക് സായുധര് വെടിയുതിര്‍ത്തതിനെ തുടർന്നാണ് പോലീസ് തിരിച്ചും വെടിയുതിർത്തു. പ്രതിരോധത്തിനായി തീർത്ത വെടിവെപ്പിലാണ് സായുധന് കൊല്ലപ്പെട്ടത്.\nസംഭവ സ്ഥലത്തുനിന്നും ആയുധങ്ങളുടെയും വെടിക്കോപ്പുകളുടെയും വലിയ ശേഖരം പിടിച്ചെടുത്തതായി ജമ്മു കശ്മീര് പോലിസ് അറിയിച്ചു. കൊല്ലപ്പെട്ടയാളെ തിരിച്ചറിഞ്ഞിട്ടില്ല. കഴിഞ്ഞ കുറച്ചുദിവസങ്ങളായി കശ്മീരില് സുരക്ഷാസേനയും സായുധരും തമ്മില് ഏറ്റുമുട്ടല് തുടരുകയാണ്.\nJEMMUKASHMEER POLICE police attack വെടിവയ്പ്പ് സായുധന്\nതണ്ടർ ബോൾട്ട് സംഘത്തെ കണ്ടെത്താൻ ശ്രമം തുടരുന്നു; വാളയാറിൽ നിന്നുള്ള സംഘം വനത്തിലേക്ക് തിരിച്ചു\nപാലക്കാട് പെരുമണ്ണൂരിൽ വൃദ്ധ ദമ്പതികൾ മരിച്ച നിലയിൽ; കയറുകൊണ്ട് പരസ്പരം കെട്ടിയ നിലയിൽ മൃതദേഹങ്ങൾ; തീ കൊളുത്തി ആത്മഹത്യ ചെയ്തതാണെന്ന് പ്രാഥമിക നിഗമനം


9 September, 2021, 4:59 pm by News Desk 6\nഐസ്‌ലന്‍ഡിനെതിരായ ലോക കപ്പ് യോഗ്യതാ മത്സരശേഷം മടങ്ങിയ ജര്‍മ്മന് ഫുട്‌ബോള് ടീം വ്യോമദുരന്തത്തെ അഭിമുഖീകരിച്ചതായി റിപ്പോര്‍ട്ട്. ജര്‍മ്മന് ടീമുമായി സഞ്ചരിച്ച ക്ലാസ്‌ജെറ്റ് ഫ്‌ളൈറ്റ് കെഎല്‍ജെ 2703 എന്ന വിമാനമാണ് നിഗൂഢമായ കാരണത്താല് വഴി തിരിച്ചുവിട്ടത്.\nഐസ്‌ലന്‍ഡിന്റെ തലസ്ഥാനമായ റെയ്ക്യവിക്കില് നിന്നും ഫ്രാങ്ക്ഫര്‍ട്ടിലേക്ക് മടങ്ങുകയായിരുന്ന വിമാനമാണ് 29000 അടിയിലേറെ ഉയരത്തില്‍വെച്ച് അപകടത്തെ അഭിമുഖീകരിച്ചത്. ആകാശമദ്ധ്യേ പ്രഖ്യാപിച്ച അടിയന്തരാവസ്ഥയെ നേരിട്ട വിമാനത്തെ സ്‌കോട്ട്‌ലന്‍ഡ് തലസ്ഥാനമായ എഡിന്‍ബര്‍ഗിലേക്ക് വഴി തിരിച്ചുവിടുകയായിരുന്നു.\nസമൂഹ മാധ്യമത്തിലെ ചാറ്റിങ് വീട്ടിലറിഞ്ഞു; പതിമൂന്നുവയസ്സുകാരി വീട്ടില് തൂങ്ങിമരിച്ച നിലയില്\nഇരുപത് മിനിറ്റു കൊണ്ട് എഡിന്‍ബര്‍ഗില് ലാന്‍ഡ് ചെയ്തപ്പോഴാണ് വിമാനത്തിലുണ്ടായിരുന്ന ജര്‍മ്മന് താരങ്ങള്‍ക്ക് ശ്വാസം വീണത്. വിമാനം ലാന്‍ഡ് ചെയ്യുന്നതു വരെ അടിയന്തരാവസ്ഥ തുടരുകയും ചെയ്തു. ദിശ തിരിച്ചുവിടാനുള്ള കാരണം, വിമാനത്തിന് കേടുപാടുകള് സംഭവിച്ചിട്ടുണ്ടോ എന്നിവ സംബന്ധിച്ച് വ്യക്തത വന്നിട്ടില്ല.


വാക്സീൻ ചാലഞ്ച് വഴി പിരിച്ച പണത്തിന് വാങ്ങി; വിതരണത്തിന് സ്പോൺസർ വേണം! - Bharath News Live\nവാക്സീൻ ചാലഞ്ച് വഴി പിരിച്ച പണമുപയോഗിച്ചു വാങ്ങിയ വാക്സീൻ വീണ്ടും ജനങ്ങളെക്കൊണ്ടു സ്പോൺസർ ചെയ്യിക്കാൻ ‘സ്പോൺസർ എ ജാബ്’ പദ്ധതിയുമായി സർക്കാർ. കേരള മെഡിക്കൽ സർവീസസ് കോർപറേഷൻ (കെഎംഎസ്‌സിഎൽ) മുഖേന വാങ്ങിയ വാക്സീൻ സൗജന്യമായി വിതരണം ചെയ്യാനാണു വീണ്ടും ജനങ്ങളിൽനിന്നു പണം പിരിക്കാനുള്ള ശ്രമം.\nസ്വകാര്യ ആശുപത്രികൾക്കു ലഭ്യമാക്കാനായി 10 ലക്ഷം ഡോസ് കോവിഷീൽഡ് വാക്സീനാണു സർക്കാർ വാങ്ങിയത്. എന്നാൽ, സർക്കാർ ആശുപത്രികളിൽ സൗജന്യമായി ലഭിക്കുന്നതിനാൽ സ്വകാര്യ ആശുപത്രികളിൽ നിന്നു വാക്സീൻ സ്വീകരിക്കുന്നവരുടെ എണ്ണം കുറഞ്ഞു. കെഎംഎസ്‌സിഎൽ സംഭരിച്ച വാക്സീൻ വാങ്ങുന്നതിൽ നിന്നു സ്വകാര്യ ആശുപത്രികളും പിന്നാക്കം പോയി. ഇതോടെ സർക്കാർ പണം കൊടുത്തു വാങ്ങിയ വാക്സീൻ ചെലവാകാതെ കിടന്നു.\nഈ സാഹചര്യത്തിലാണു കെഎംഎസ്‌സിഎൽ പോർട്ടൽ വഴി ‘സ്പോൺസർ എ ജാബ്’ എന്ന പദ്ധതി ആവിഷ്കരിക്കുന്നത്. വ്യക്തികൾ, സംഘടനകൾ, ബാങ്കുകൾ, ഓഫിസുകൾ, ക്ലബുകൾ, കമ്പനികൾ, കടകൾ തുടങ്ങിയവർക്കു വാക്സീൻ സ്പോൺസർ ചെയ്യാം. തദ്ദേശ സ്ഥാപനങ്ങൾക്ക് സ്പോൺസർമാരെ കണ്ടെത്താം. ജിഎസ്ടി ഉൾപ്പെടെ ഒരു ഡോസ് വാക്സീന് 782 രൂപ സ്പോൺസർഷിപ്പായി നൽകണം. ഈ വാക്സീൻ മുൻഗണന വിഭാഗങ്ങളിലുള്ളവർക്കു സൗജന്യമായി വിതരണം ചെയ്യാനാണു ലക്ഷ്യം.


INTRO H - ദക്ഷിണേഷ്യൻ ഉപഭൂഖണ്ഡ ചരിത്രത്തെകുറിച്ചുള്ള ഒരു അനുഭാവ്യചിത്രീകരണം by VED from VICTORIA INSTITUTIONS\n8. An impressionistic history of the South Asian subcontinent ദക്ഷിണേഷ്യൻ ഉപഭൂഖണ്ഡ ചരിത്രത്തെകുറിച്ചുള്ള ഒരു അനുഭാവ്യചിത്രീകരണം\nഇനി മറ്റൊരു ഉദാഹരണം എടുക്കാം. ഇത് മലയാളവും (വടക്കേ മലബാറിലെ) മലബാറിയും തമ്മിലുള്ള ഒരു നിസ്സാരമായ വാക്ക്-കോഡ് താരതമ്യപ്പെടുത്തലാണ്.\nമലയാളത്തിൽ YOU എന്ന പ്രയോഗം സാറ്, അങ്ങുന്ന്, നിങ്ങൾ, താൻ, ഇയാള്, നീ തുടങ്ങി പലവാക്കുകളാലും ആണ്.\nമലബാറിയിൽ, YOU എന്ന പ്രയോഗത്തിന് നിങ്ങൾ/ ഇങ്ങൾ, ഇഞ്ഞി എന്ന രണ്ട് പ്രയോഗങ്ങളേ ഉള്ളു (നിങ്ങളും ഇങ്ങളും തമ്മിൽ ചെറിയൊരു വ്യത്യാസം ഉണ്ട്. അത് ഇവിടെ ചർച്ചക്ക് ഇപ്പോൾ എടുക്കുന്നില്ല).\nനിങ്ങൾ/ ഇങ്ങൾ വളരെ ഉയരത്തിലും, ഇഞ്ഞി വളരെ താഴെയും ആണ്.\nഇതേ പോലെ, HE എന്ന വാക്ക് മലയാളത്തിൽ, സാറ്, അദ്ദേഹം, അങ്ങുന്ന്, അങ്ങേര്, അയാൾ, പുള്ളി, പുള്ളിക്കാരൻ, അവൻ തുടങ്ങിയ വാക്കുകളാണ്. (വേറെയും വാക്കുകൾ ഉണ്ട്)\nമലബാറിയിൽ, HE എന്ന പ്രയോഗത്തിന് ഓര്/ ഓല്, മൂപ്പര്, അയാൾ, ഓൻ എന്ന പ്രയോഗങ്ങൾ ഉണ്ട്.\nSHE എന്ന വാക്ക് മലയാളത്തിൽ സാറ്, മാഢം, മേഢം, അവര്, അയാൾ, പുള്ളി, പുള്ളിക്കാരി, അവൾ തുടങ്ങിയ പ്രയോഗങ്ങളാണ്. (വേറെയും വാക്കുകൾ ഉണ്ട്).\nമലബാറിയിൽ, SHE എന്ന പ്രയോഗത്തിന് ഓര്/ ഓല്, ഓള് എന്ന രണ്ട് വ്യത്യസ്ത നിലവാരങ്ങളുള്ള പ്രയോഗങ്ങളാണ് മുഖ്യമായി ഉപയോഗിച്ചുവരുന്നത്.\nഇവിടെ ചർച്ചക്ക് ഈ SHE എന്ന വാക്ക് മാത്രം എടുക്കാം.\nമലയാളത്തിൽ തൊഴിലിനുവരുന്ന സ്ത്രീയെക്കുറിച്ചും, ആ ആളോടും പലപ്പോഴും, അയാൾ, പുള്ളി, പുള്ളിക്കാരി, നിങ്ങൾ തുടങ്ങിയ വാക്കുകളാണ് തിരുവിതാംകൂറിൽ ഉപയോഗിക്കുക. ഇതിൽ 'അവൾ' എന്ന പ്രയോഗം പലപ്പോഴും ഉപയോഗിക്കില്ല.\nഅതേ അവസരത്തിൽ മലബാറിൽ, ബഹുമാനിക്കപ്പെടുന്ന സ്ത്രീയെ നിങ്ങൾ/ഇങ്ങൾ എന്ന് സംബോധന ചെയ്യുകയും, 'ഓര്/ഓല്' എന്ന് സൂചിപ്പിച്ച് സംസാരിക്കുകയും ചെയ്യും. എന്നാൽ ചെറിയതോതിൽ ഇത്രമാത്രം ബഹുമാനം നൽകാൻ പറ്റാത്ത ഏത് സ്ത്രീയേയും, വടക്കെ മലബാറിൽ 'ഇഞ്ഞി' എന്ന് സംബോധന ചെയ്യുകയും, 'ഓള്' എന്ന് പരാമർശിച്ച് സംസാരിക്കുകയും ചെയ്യും.\nഇത് മലബാറിന്റെ സാമൂഹികാന്തരീക്ഷത്തെത്തന്നെ വികലപ്പെടുത്തിയിട്ടുണ്ട്. പല ഉൾനാടൻ പ്രദേശങ്ങളിൽ കുറച്ച് സാമൂഹിക മഹിമയുള്ള വീടുകളിലെ സ്ത്രീകൾ തൊട്ടടുത്തുള്ള അങ്ങാടിയിൽ സാധനം വാങ്ങിക്കാൻപോകാൻ പോലും ഇഷ്ടപ്പെടില്ല.\nപല സ്ത്രീകളും 'ഓള്', 'ഇഞ്ഞി' പ്രയോഗത്തിന്റെ പ്രഹരത്താൽ, അവരുടെ മേൽ ആധിപത്യം ഉള്ള ആളുകളുടെ മുന്നിൽ ഒരു അമിതവിനയം കാട്ടിനടക്കാൻ ശ്രമിക്കും. എന്നാൽ, ഏതെങ്കിലും രീതിയിൽ ഒരു അദ്ധ്യാപികയോ മറ്റോ ആവാൻ പറ്റിയാൽ, ഈ ഭാഷാ കെടുതിയിൽ നിന്നും രക്ഷനേടും. അങ്ങാടിയിൽ പോകാനുള്ള വൈമനസ്യം നന്നായിത്തന്നെ മാറിക്കിട്ടും. ആളുടെ പെരുമാറ്റവും സ്വഭാവവും ശരിക്കും കുത്തനെ മാറിമറിയാനും മതി.\nഈ വിഷയം ഇവിടെ നിർത്തുകയാണ്. എന്നാൽ, വായനക്കാരന് ചിന്തിക്കാനുള്ള ഒരു കാര്യം നൽകാം.\nമലബാറിയിൽ, പുരുഷന് 'ഓൻ' എന്ന നിലവരത്തിൽനിന്നും 'അയാൾ' എന്ന നിലവാരത്തിലേക്ക് ഉയരാൻ പറ്റും. എന്നാൽ 'ഓര്' എന്ന നിലവാരത്തിലേക്ക് ഉയരാൻ അത്ര എളുപ്പമല്ല, പലർക്കും.\nഅതേസമയം, അയാളുടെ ഭാര്യക്ക് കുറച്ച് സാമൂഹിക മഹിമ ലഭിച്ചാൽ, നേരേ ഉയരുന്നത് 'ഓര്' എന്ന നിലവാരത്തിലാണ്.\nമലയാളത്തിൽ, കാര്യങ്ങൾ വേറെ വിധത്തിലാണ്.\nഇതിനെക്കുറിച്ച് വായനക്കാരന് സ്വയമായി ചിന്തിക്കാവുന്നതാണ്. ഭാഷാ കോഡുകളുടെ ഒരു ചെറിയ ചിത്രീകരണം മാത്രമാണ് ഇവിടെ നൽകിയിട്ടുള്ളത്.\nഇതു മാതിരി, ആയിരക്കണക്കിന് വാക്ക്-കോഡുകൾ ഓരോ ഭാഷയിലും ഉണ്ട്. കലർപ്പില്ലാത്ത ഇങ്ഗ്ളിഷിൽ മാത്രം, ഇത് മാതിരിയുള്ള അതീവ സങ്കീർണ്ണതകൾ ഉള്ള വാക്ക്-കോഡുകൾ ഇല്ലതന്നെ. ഇത് ഇങ്ഗ്ളിഷിന്റെ ഒരു പരാജയമായി ഫ്യൂഡൽ ഭാഷക്കാർ ചിത്രീകരിക്കപ്പെടുന്നത് കണ്ടിട്ടുണ്ട്.


ജോലിക്ക് പോകാന് നിര്‍ബന്ധിച്ചു; ഭാര്യയെ കുത്തിക്കൊന്ന് യുവാവ് ജീവനൊടുക്കി » Newsthen\nജബല്‍പുര്: ജോലിക്ക് പോകാന് നിര്‍ബന്ധിച്ച ഭാര്യയെ കുത്തിക്കൊന്ന് പിന്നാലെ യുവാവും ആത്മഹത്യചെയ്തു. മധ്യപ്രദേശിലെ ജബല്‍പുര് സ്വദേശി വിഭ്ഹോര് സാഹു(30)വാണ് ഭാര്യ റിതു(23)വിനെ കൊലപ്പെടുത്തി ജീവനൊടുക്കിയത്. കഴിഞ്ഞദിവസമായിരുന്നു സംഭവം.\nവിഭ്ഹോര് സാഹു ജോലിക്കു പോകാതായതോടെ ദമ്പതിമാര് തമ്മില് തര്‍ക്കം ഉടലെടുക്കുകയും കത്രിക കൊണ്ട് യുവാവ് ഭാര്യയെ കുത്തിക്കൊലപ്പെടുത്തിയെന്നുമാണ് പോലീസ് പറയുന്നത്. ഡ്രൈവറായ വിഭ്ഹോര് സാഹു കഴിഞ്ഞ 15 ദിവസമായി ജോലിക്ക് പോയിരുന്നില്ല. ഇതേത്തുടര്‍ന്ന് ഭാര്യ ഏറെ അസ്വസ്ഥയായിരുന്നു.\nജോലിക്ക് പോകാന് ഇവര് ഭര്‍ത്താവിനെ നിരന്തരം നിര്‍ബന്ധിക്കുകയും ചെയ്തു. കഴിഞ്ഞദിവസവും ഭാര്യ ഇക്കാര്യം ആവര്‍ത്തിച്ചു. തുടര്‍ന്നുണ്ടായ തര്‍ക്കം കൊലപാതകത്തില് കലാശിക്കുകയായിരുന്നു. സംഭവത്തിന് ശേഷം യുവാവ് ജീവനൊടുക്കുകയും ചെയ്തു.\nഅമ്മയ്ക്കും സഹോദരനും ഒപ്പമാണ് വിഭ്ഹോര് സാഹുവും സഹോദരനും ജബല്‍പുരിലെ വീട്ടില് താമസിച്ചിരുന്നത്. സംഭവസമയത്ത് അമ്മയും സഹോദരനും ഒരു മതചടങ്ങില് പങ്കെടുക്കാന് പോയതായിരുന്നു. ഇവര് വീട്ടില് തിരിച്ചെത്തിയപ്പോളാണ് രണ്ടുപേരെയും മരിച്ചനിലയില് കണ്ടതെന്നും പോലീസ് പറഞ്ഞു.


തിങ്കളാഴ്‌ച മുതല് മുഴുവന് അധ്യാപകരും വിദ്യാലയങ്ങളിലേക്ക് എത്തിയതോടെ ഓണ്‍ലൈന് ക്ലാസുകളുടെ താളംതെറ്റി - Media Malayalam (മീഡിയ മലയാളം)\nതിങ്കളാഴ്‌ച മുതല് മുഴുവന് അധ്യാപകരും വിദ്യാലയങ്ങളിലേക്ക് എത്തിയതോടെ ഓണ്‍ലൈന് ക്ലാസുകളുടെ താളംതെറ്റി\nതിരുവനന്തപുരം : തിങ്കളാഴ്‌ച മുതല് മുഴുവന് അധ്യാപകരും വിദ്യാലയങ്ങളിലേക്ക് എത്തിയതോടെ ഓണ്‍ലൈന് ക്ലാസുകളുടെ താളംതെറ്റി. വിക്‌ടേഴ്‌സ് ചാനല് വഴിയുള്ള ക്ലാസുകള് മാത്രമാണു പലയിടത്തും ആശ്വാസം.\nഗതാഗത സംവിധാനങ്ങള് പൂര്‍ണസജ്‌ജമാകാത്തതും കനത്ത മഴയും അധ്യാപകരെയും വലയ്‌ക്കുന്നു. സമയത്ത് സ്‌കൂളില് എത്താന് പലര്‍ക്കും കഴിയുന്നില്ല. തിരികെ വീട്ടിലെത്തി ഓണ്‍ലൈന് ക്ലാസുകള് എടുക്കാനും തടസം.\nതിങ്കളാഴ്‌ച മുതല് മുഴുവന് പൊതുവിദ്യാലയങ്ങളിലും മുഴുവന് അധ്യാപകരും എത്തണമെന്ന് പൊതുവിദ്യാഭ്യാസ വകുപ്പ് നിര്‍ദേശിച്ചിരുന്നു. പിന്നാലെ, 1.80 ലക്ഷം അധ്യാപകരാണ് സ്‌കൂളുകളിലെത്തി തുടങ്ങിയത്. ഇവരില് യാത്രയ്‌ക്കു ട്രെയിനുകളെ ആശ്രയിക്കുന്നവരാണ് ഏറെ വലയുന്നത്. പാസഞ്ചര് ഉള്‍പ്പെടെ മുഴുവന് ട്രെയിനുകളും ഓടിത്തുടങ്ങാത്തതും സീസണ് ടിക്കറ്റുകള് നല്‍കിത്തുടങ്ങാത്തതും പൊല്ലാപ്പായി. ആവശ്യത്തിനു ബസുകളുമില്ല.\nസ്‌കൂളില് വരാന് സാധിക്കാത്തവര്‍ക്കുള്ള പഠന, അനുബന്ധ പ്രവര്‍ത്തനങ്ങള് തയാറാക്കണമെന്നാണ് പൊതുവിദ്യാഭ്യാസ വകുപ്പ് നല്‍കിയിരിക്കുന്ന പ്രധാന നിര്‍ദേശം. കുട്ടികള് പാലിക്കേണ്ട കോവിഡ് പെരുമാറ്റ രീതി മുന്‍കൂട്ടി തയാറാക്കി രക്ഷിതാക്കള്‍ക്ക് നല്‍കണം. ഒന്നാം തീയതി സ്‌കൂളിലെത്താന് ആത്മവിശ്വാസം പകരണം. ഇതിനു പുറമേയാണ് ഓഫ്‌ലൈന്, ഓണ്‍ലൈന് സമ്മിശ്ര രീതിക്കു ക്രമീകരണം ഏര്‍പ്പെടുത്തണമെന്ന നിര്‍ദേശവും.\nമുഴുവന് അധ്യാപകരെയും ഒരേസമയം സ്‌കൂളില് വിളിച്ചുവരുത്താതെ ഊഴം അനുസരിച്ചു വരുത്തിയാല് ഇപ്പോള് നടന്നുവരുന്ന ഓണ്‍ലൈന് ക്ലാസുകള് മുടക്കമില്ലാതെ നടത്താനാകുമെന്നാണ് അധ്യാപകരും രക്ഷിതാക്കളും പറയുന്നത്.\nOnline classes have been disrupted\nsince Monday as all teachers\nPrevious articleസംസ്‌ഥാനത്തു കനത്തമഴ തുടര്‍ന്നാല് വീണ്ടും പ്രളയസാധ്യതയെന്നു കേന്ദ്ര ജല കമ്മിഷന്റെ മുന്നറിയിപ്പ്\nNext articleതിരുവനന്തപുരം രാജ്യാന്തര വിമാനത്താവളത്തിന്റെ നടത്തിപ്പു ചുമതല അദാനി ഗ്രൂപ്പ് നാളെ എയര്‍പോര്‍ട്ട് അതോറിറ്റിയില് നിന്ന് ഏറ്റെടുക്കും


ഏഴാമത്തെ ഗര്‍ഭവും കുഞ്ഞുമാണിത്, ഇതിനു മുന്‍പുണ്ടായതെല്ലാം ഇതേ പോലെ മാസം തികയാതെ പ്രസവിച്ചതാണ് | life experience of pediatric icu nurse\nMay 4, 2020, 11:20 AM IST\nരണ്ടു മണിക്കൂര് ഇടവിട്ട് കുഞ്ഞിന് വേണ്ടി ബ്രെസ്റ്റ് പമ്പ് വച്ച് പാല് പിഴിഞ്ഞെടുക്കുമ്പോള് വേദനകൊണ്ടവള് പുളയും. എന്നാലും നിര്‍ത്തു എന്നൊരിക്കല് പോലും പറഞ്ഞില്ല..കുട്ടികളുടെ ഐ.സി.യുവിന് മുന്നിലെ കാഴ്ചകളും അനുഭവങ്ങളും പങ്കുവയ്ക്കുകയാണ് നഴ്‌സ് ലിസ് ലോന.\nപിറന്നയുടനെ അമ്മയ്‌ക്കോ അച്ഛനോ ഒന്ന് താലോലിക്കാന് പോലും കിട്ടാതെ ഐ.സി.യുവിലേയ്ക്ക് മാറ്റപ്പെടുന്ന കുഞ്ഞുങ്ങളെ പറ്റി ഓര്‍ത്തിട്ടുണ്ടോ. അവരെ ഒന്ന് കാണാന് വേണ്ടി കണ്ണീരോടെ കെഞ്ചുന്ന മാതാപിതാക്കള്, പ്രസവത്തിന് ശേഷമുള്ള അസ്വസ്ഥതകള്‍പോലും മറന്ന് കുഞ്ഞിന് വേണ്ടി ഉറക്കംപോലുമില്ലാതെ കാത്തിരിക്കുന്ന അമ്മമാര്. കുട്ടികളുടെ ഐ.സി.യുവിന് മുന്നിലെ കാഴ്ചകളും അനുഭവങ്ങളും പങ്കുവയ്ക്കുകയാണ് നഴ്‌സ് ലിസ് ലോന. മംഗലാപുരത്തെ മെഡിക്കല് കോളേജില് താന് ജോലി ചെയ്തപ്പോഴുണ്ടായ അനുഭവം ദി മലയാളി ക്ലബ് എന്ന ഫേസ്ബുക്ക് ഗ്രൂപ്പിലൂടെയാണ് ലിസ് ലോന പങ്കുവയ്ക്കുന്നത്\nമംഗലാപുരത്തെ വളരെ പ്രശസ്തമായ ഒരു മെഡിക്കല് കോളേജിലെ കുട്ടികളുടെ ഐ സി യുവില് അത്യാവശ്യം തിരക്കുള്ള ഒരു രാത്രി ഡ്യൂട്ടിക്കിടയിലാണ് ഞാന്...\nവെന്റിലേറ്ററിലും ഇന്‍ക്യൂബേറ്ററിലും സാധാരണ ഒബ്‌സെര്‍വഷനിലുമായി ഒന്‍പത് കുഞ്ഞുമക്കള്.. നവജാതശിശുക്കളുടെ ഐ.സി.യു ആയതുകൊണ്ട് തന്നെ വളരെയധികം ശ്രദ്ധയും പ്രവര്‍ത്തിപരിചയവും ഉള്ളവരെ മാത്രമേ അവിടെ ഡ്യൂട്ടിയിലിടൂ..\nകുഞ്ഞുങ്ങളോടുള്ള ഇഷ്ടം കൊണ്ട് തന്നെ എന്നെ സംബന്ധിച്ചിടത്തോളം ഒരേസമയം സന്തോഷവും സങ്കടവും തരുന്ന സ്ഥലം...\nഒരുപാട് വയറുകള്‍ക്കും ഫ്‌ലൂയിഡ് ലൈനുകള്‍ക്കുമിടയില് തളര്‍ന്നു കിടന്ന് ഉറങ്ങുമ്പോഴും ആ കുഞ്ഞുമുഖങ്ങളില് വിരിയുന്ന പുഞ്ചിരി കാണുമ്പോള് സന്തോഷം കൊണ്ട് പലപ്പോഴുമെന്റെ കണ്ണുകളീറനണിയും...\nഐ.സി.യുവിന്റെ വാതിലുകള് തുറക്കുന്നതും നോക്കി ഗ്ലാസ് ഡോറിനപ്പുറം ഒരുപാട് പ്രതീക്ഷകളോടെ പ്രാര്‍ത്ഥനകളുമായി ഇരിക്കുന്ന ബന്ധുക്കളുണ്ടാകും...നൊന്തുപെറ്റ ശേഷം അത്യാസന്നനിലയില് കിടക്കുന്ന കുഞ്ഞിനെ ഒന്നു കാണാന് പോലുമാകാതെ നെഞ്ച് തകര്‍ന്നിരിക്കുന്ന അമ്മമാരും.... എഴുതികൊടുക്കുന്ന മരുന്നുകള് വാങ്ങിക്കൊണ്ടു തരുമ്പോള് ഒന്നു കുഞ്ഞിനെ കാണിച്ചു തരാന് പറ്റുമോയെന്ന് കെഞ്ചി ചോദിക്കുന്ന അച്ഛന്മാരും... എന്നും കരളുരുകുന്ന കാഴ്ചകള് തന്നെ...\nകുറെ വേദനകള്‍ക്കൊടുവില് ആരോഗ്യത്തോടെ വാര്‍ഡിലേക്ക് മാറ്റുന്ന കുഞ്ഞുങ്ങളെ ഏറ്റുവാങ്ങാന് നേരം ആ അച്ഛന്റെയും അമ്മയുടെയും കണ്ണുകളില് മാത്രം കാണുന്ന സന്തോഷം ചിലപ്പോള് നമ്മളെ ചേര്‍ത്തുപിടിച്ചുള്ള ഒരാലിംഗനം വരെയെത്തിക്കും... കാരണം ചിലപ്പോഴൊക്കെ ആ കുഞ്ഞുങ്ങള് മാസങ്ങളോളം അവിടെ കിടക്കും.. അത്രയും നാള് അവരെ സ്‌നേഹത്തോടെ നോക്കി പരിപാലിച്ച ഞങ്ങള്‍ക്ക് ആ കുടുംബവുമായും അപ്പോഴേക്കും അത്രയും അടുപ്പമായിട്ടുണ്ടാകും.\nഅന്ന് രാത്രി കുഞ്ഞുങ്ങള്‍ക്ക് മരുന്നുകളെല്ലാം കൊടുത്ത് വൈറ്റല് സൈന്‍സ് എല്ലാം ഒന്നുകൂടെ ഉറപ്പ് വരുത്തി..എല്ലാ കുഞ്ഞുങ്ങളും ശാന്തരായി ഉറങ്ങുന്നതും നോക്കി ഞാനും എന്റെ കൂടെയുള്ള ഒരു കുട്ടിയും കൂടി റെക്കോര്‍ഡുകള് എഴുതാനിരുന്നു. സിസേറിയന് ചെയ്ത് പുറത്തെടുക്കുന്ന കുഞ്ഞുങ്ങളെ അമ്മയോടൊപ്പമേ വാര്‍ഡിലേക്ക് മാറ്റുകയുള്ളു അത് വരെ ഇവിടെ തന്നെ ആണ് കിടത്തുന്നത് ഞങ്ങളില് ബാക്കിയുള്ള ഒരാള് ഉണ്ടായിരുന്നത് ആ കുഞ്ഞുങ്ങള്‍ക്ക് ഫോര്‍മുല മില്‍ക്കിന്റെ ഫീഡ് കൊടുക്കുന്നുണ്ട്. ഇതിനിടയിലൊരു ഫോണ്... പീഡിയാട്രീഷ്യന്റെയാണ് സാധാരണ വെന്റിലേറ്ററില് കിടക്കുന്ന കുഞ്ഞുങ്ങളുടെ കാര്യമറിയാന് ആ കുഞ്ഞുങ്ങളെ നോക്കുന്ന അതാത് ഡോക്ടര്‍മാര് വിളിക്കാറുണ്ട് അല്ലെങ്കില് ഇത്രമണിക്ക് അവരെ വിളിക്കണമെന്നും പറയാറുണ്ട്...\nനവജാതശിശുക്കളുടെ ഡിപ്പാര്‍ട്‌മെന്റ്‌റ് ഹെഡ് ആണ് വിളിക്കുന്നത്. ഹൊന്നാവറിലെ ഒരു ചെറിയ ഹോസ്പിറ്റലില് നിന്നും ഇവിടേക്ക് റെഫര് ചെയ്ത ഒരു കുഞ്ഞിനെ കൊണ്ട് വരുന്നുണ്ട്. കണ്ടിഷന് വളരെ മോശമാണ്. വെന്റിലേറ്റര് ഒരുക്കിയിടണം. വാര്‍മെര് തയ്യാറാക്കി ഇടണം. കുഞ്ഞിനേയും കൊണ്ട് അവരെത്തും മുന്‍പേ ഡോക്ടറുമിങ്ങെത്തും. സമാധാനത്തോടെ ജോലിയെല്ലാം തീര്‍ത്തിരുന്ന ഞങ്ങള് എല്ലാം തയ്യാറാക്കി ആ കുഞ്ഞിനുവേണ്ടിയുള്ള കാത്തിരിപ്പായി. മണിക്കൂറൊന്നു കഴിഞ്ഞു അത്യാഹിതവിഭാഗത്തിലേക്ക് പലതവണ വിളിച്ചിട്ടും അവിടെ അങ്ങനെയാരും എത്തിയിട്ടില്ല. ഏകദേശം ഒന്നരമണിക്കൂറെങ്കിലും ഞങ്ങളെയും ഡോക്ടറിനെയും കാത്തിരുപ്പിച്ചു അവരെത്തി...\nആംബുലന്‍സില് അല്ല വന്നത് അത്രെയും ദൂരം ഒരു ഓട്ടോയിലാണ് വന്നതെന്ന് കേട്ടപ്പോള് എന്ത് ബുദ്ധിയില്ലാത്തവരെന്നാണ് ചിന്തിച്ചത്. പക്ഷേ അവര്‍ക്ക് കിട്ടിയ സൗകര്യം അന്നതായിരുന്നു. കട്ടിയുള്ള സ്വെറ്റര് ധരിച്ചു ചെവിയടക്കം മൂടിയ ഒരു തൊപ്പിയും ഇട്ട് ആയമ്മയെത്തി. ഒരു കുഞ്ഞു പഴംതുണികെട്ട് മാറോട് ചേര്‍ത്ത് പിടിച്ചിട്ടുണ്ട്. കുഞ്ഞിന്റെ അച്ഛന് മാത്രമേ കൂടെയുള്ളൂ. തുണിക്കെട്ടു തുറന്നതും ഞങ്ങള് നെഞ്ചില് കൈ വച്ചു കൈപ്പത്തിയേക്കാള് ഇത്തിരികൂടി വലുപ്പത്തില് ഒരു കുഞ്ഞുജീവന്. 27ആഴ്ചകള് മാത്രമെത്തിയ അവനു 720ഗ്രാം ഭാരമേയുള്ളു. തൊലിയെല്ലാം ചുക്കിച്ചുളിഞ്ഞ് വയസ്സനെപോലെ തോന്നിക്കുന്ന ഒരു കുഞ്ഞു പുതുജീവന്. താന് നേരത്തെ തന്നെ ഈ സുന്ദരമായ ഭൂമിയിലേക്ക് വന്നെന്ന ഒരഹങ്കാരവുമില്ലാതെ കണ്ണുകളടച്ചു തളര്‍ന്നു കിടക്കുന്നു.\nപൊതിഞ്ഞു വച്ച തുണികള് മാറ്റിയപ്പോള് അതുവരെയുള്ള ചൂട് മാറി തണുപ്പായതുകൊണ്ട് അവനൊന്നു കൂടി ചുളിഞ്ഞു. വെളിച്ചമടിച്ചപ്പോള് കണ്ണുകള് തുറക്കാന് ശ്രമം നടത്തുന്നുണ്ടെന്നത് അടഞ്ഞ കണ്‍പോളകള്‍ക്കുള്ളില് ധൃതിയില് ചലിക്കുന്ന കൃഷ്ണമണികള് പറയുന്നുണ്ട്. പാല് കൊടുക്കാനായി മൂക്കില് കൂടി ഇട്ടിരുന്ന ട്യൂബ് ആരോ അശ്രദ്ധമായി വലിച്ചൂരിയത് കൊണ്ടാകണം കുഞ്ഞു മൂക്കിന് മുകളില് പ്ലാസ്റ്റര് ഒട്ടിച്ചയിടത്തെ തൊലി പറിഞ്ഞു പോന്നിരിക്കുന്നു. ഇളം പപ്പായത്തണ്ടിന്റെ കനത്തിലുള്ള കൈകളില് ഇനി സൂചി കുത്താനുള്ള സ്ഥലമില്ലാത്തതു പോലെ നിറയെ സൂചിപാടുകള്. തിരക്കിട്ട് വന്ന ഭൂമിയില് നിന്നും ഒരു ദിവസത്തിനുള്ളില് സഹിക്കാവുന്ന വേദന മുഴുവന് അവന് സഹിച്ചിട്ടുണ്ട്...\nശിശുരോഗവിദഗ്ദ്ധന് വിശദമായി കുഞ്ഞിനെ പരിശോധിച്ച ശേഷം സെന്‍ട്രല് ലൈന് ഇട്ട് ഫ്‌ലൂയിഡ് തുടങ്ങി. പെട്ടെന്ന് തന്നെ അവനെ ശ്വാസോച്ഛാസം സപ്പോര്‍ട്ട് ചെയ്യാനുള്ള ഉപകരണത്തിലേക്ക് മാറ്റി. ദിവസങ്ങള് കടന്ന് പോയതോടെ ഞങ്ങളെല്ലാം ആ അമ്മയുമായി സൗഹൃദത്തിലായി. കല്യാണം കഴിഞ്ഞു വര്‍ഷം കുറെ ആയി. ഏഴാമത്തെ ഗര്‍ഭവും കുഞ്ഞുമാണിത്. ഇതിനു മുന്‍പുണ്ടായതെല്ലാം ഇതേ പോലെ മാസം തികയാതെ പ്രസവിച്ചതാണ്. ഒന്നുപോലും ജീവനോടെയില്ല. മക്കള് വാഴാത്തവളെന്നു പറഞ്ഞ് ഭര്‍ത്താവിന്റെ കുടുംബക്കാരെല്ലാം അകല്‍ച്ചയിലാണ്. ഈ കുഞ്ഞിന്റെ അവസ്ഥയും ഇങ്ങനെ ആയതോടെ അവരെല്ലാം ആസ്പത്രിയില് വന്ന് അവള്‍ക്ക് നേരെ ശാപവാക്കുകള് ചൊരിഞ്ഞു ഇറങ്ങിപ്പോയി.\nപൂച്ചയെപ്പോലെ കുഞ്ഞുങ്ങളെ പെറ്റിടുന്നുണ്ടല്ലോ. ഒന്നിനെപോലും കുടുംബം നിലനിര്‍ത്താന് ഭര്‍ത്താവിന് കൊടുക്കാന് കഴിയാത്ത നിനക്ക് അവന്റെ ജീവിതത്തില് നിന്നും ഇറങ്ങിപോയ്ക്കൂടെയെന്ന അമ്മായിയമ്മയുടെ രോഷപ്രകടനം പറഞ്ഞു കഴിഞ്ഞപ്പോഴേക്കും സങ്കടം തിങ്ങിനിറഞ്ഞു അവള്‍ക്ക് വാക്കുകള് കിട്ടാതായി. ആരെയും കാണിക്കാനോ ശപിച്ചവര്‍ക്ക് നേരെ വെല്ലുവിളിക്കാനോ അല്ല. കൊതിതീരാതെ സ്‌നേഹിച്ചു കൊഞ്ചിക്കാന് എനിക്കെന്റെ കുഞ്ഞിനെ തന്നുകൂടെ ദൈവമേയെന്ന് പറഞ്ഞു ഇരുകൈ കൊണ്ടും അവള് മുഖം പൊത്തി. ഇത്തരം സാഹചര്യങ്ങളും കരച്ചിലുമെല്ലാം ഇതിനു മുന്‍പ് എത്ര തവണ വന്നിട്ടുണ്ടോ അപ്പോഴൊക്കെയുള്ള അനുഭവം. ജോലിക്ക് ചേരാത്തവിധം എന്റെ കണ്ണുകളും നിറഞ്ഞൊഴുകാന് തുടങ്ങി. തൊണ്ടക്കുഴിയിലെല്ലാം ഒരു തടസ്സം.\nരണ്ടു മണിക്കൂര് ഇടവിട്ട് കുഞ്ഞിന് വേണ്ടി ബ്രെസ്റ്റ് പമ്പ് വച്ച് പാല് പിഴിഞ്ഞെടുക്കുമ്പോള് വേദനകൊണ്ടവള് പുളയും. എന്നാലും നിര്‍ത്തു എന്നൊരിക്കല് പോലും പറഞ്ഞില്ല.. പമ്പ് വച്ചു പിഴിഞ്ഞിട്ടും പാല് ശരിക്ക് വരാതാകുമ്പോള് കല്ലു പോലെ ഉറച്ചിരിക്കുന്ന മുലകള് വിരലുകള് കൊണ്ടമര്‍ത്തി പാലു വരുത്തും... ആ സമയം സഹിക്കാന് വയ്യാത്ത വേദന തടയാനെന്നോണം രണ്ടു കാലുകളും പിണച്ചു വച്ച് പല്ല് കടിച്ചു പിടിച്ചു ചിരിച്ചു കൊണ്ട് ഞങ്ങളെയൊരു നോട്ടമുണ്ട്.. ആ നോട്ടത്തിലെ തീക്ഷ്ണതയില് കാലിന്റെ പെരുവിരലില് തുടങ്ങി ശരീരം മുഴുവന് പൊട്ടിത്തരിച്ചുകയറുന്ന ആ വേദന എന്നില്‍കൂടിയും കടന്നു പോകും.\nഒരുതവണ പോലും അവളെ വിളിച്ചുണര്‍ത്തികൊണ്ട് വരേണ്ട ആവശ്യം ഉണ്ടായിട്ടില്ല.ഐ.സി. യുവില് നിന്നുള്ള വിളിക്ക് കാതോര്‍ത്തു അവള് പുറത്തു നില്‍ക്കുന്നുണ്ടാകും.ഒരു ദിവസം പോലും വിശ്രമമില്ലാതെ പ്രാര്ഥനയോടെയുള്ള കാത്തിരുപ്പ്. ഓരോ തവണയും അവന്റെ തൂക്കം കൂടിയതിനെ പറ്റിയും ഉണര്‍ന്ന് കിടന്ന് കളിക്കുന്നുണ്ടെന്നും പറയുമ്പോള് പൂനിലാവ് പൊഴിയും പോലെ ആ കണ്ണുകളില് വാത്സല്യം തെളിഞ്ഞു നില്‍ക്കുന്നുണ്ടാകും.\nകുറെ ദിവസങ്ങള്‍ക്ക് ശേഷം അവന് ഒന്ന് സ്റ്റേബിള് ആയപ്പോള് ഡോക്ടര് പറഞ്ഞത് പ്രകാരം അവളെ ഗൗണ് ഒക്കെ അണിയിച്ചു ഞാന് അകത്തേക്ക് കയറ്റി. നിറയെ ട്യൂബുകള് അപ്പോഴുമുണ്ടെങ്കിലും ശ്രദ്ധയോടെ അവനെ പതിയെ അവളുടെ നെഞ്ചിലേക്ക് വച്ചു കൊടുക്കുമ്പോള് എനിക്ക് തോന്നി അവളുടെ കൈകളൊക്കെ വിറക്കുന്നുണ്ടെന്ന്. അമ്മയും കുഞ്ഞും മാത്രം സംവദിക്കേണ്ട ആ ലോകത്തില് ഞാനൊരു അധികപ്പറ്റാണെന്നറിയാം എങ്കിലുമെന്റെ ജോലിയാണ് എനിക്കവിടെ നിന്നേ പറ്റുകയുള്ളു എന്നത് കൊണ്ട് ഞാനും ഒരു മൂലയില് നിലയുറപ്പിച്ചു. ചിരിച്ചും കരഞ്ഞും അവള് അവനോട് എന്തെല്ലാമോ പരിഭവം പറയുന്നുണ്ട്. മറുപടിയായി കുഞ്ഞു കുഞ്ഞു വിരലുകള് കൊണ്ട് അവന് അമ്മയുടെ വിരലില് മുറുകെപിടിച്ചിട്ടുണ്ട്.\nകസേരയിലേക്ക് ചെരിഞ്ഞിരുന്നു അവനെ പൂര്‍ണമായും നെഞ്ചിലേക്ക് കിടത്തി അവന്റെ തലയിലേക്ക് ചുണ്ടുകള് വച്ചാണ് അവളിരുന്നത്. കണ്ണുകള് നിറഞ്ഞൊഴുകി കുഞ്ഞിന് മേലെ കണ്ണുനീര് വീഴാന് തുടങ്ങിയപ്പോള് അവളോട് പറയാന് പാടില്ലെങ്കിലും ഞാന് അരുതെന്ന് തലയാട്ടി. മാസങ്ങളോളം നീണ്ടു നിന്ന പതിവ് കാഴ്ച്ചയായിരുന്നു അത്. കൊണ്ടു വരുമ്പോഴുള്ള തൂക്കം ഇരട്ടി ആയപ്പോഴേക്കും അവന് നല്ല മിടുക്കനായി. മരുന്നുകള്‍ക്കുമപ്പുറം അവന്റ അമ്മയുടെ അഭൗമമായ സ്‌നേഹമായിരിക്കാം ഈ ഭൂമി വിട്ടുപോകേണ്ട എന്നവന് തീരുമാനമെടുത്തതെന്ന് കണ്ട പല സന്ദര്‍ഭങ്ങള് അതിനിടയില്.\nവാര്‍ഡിലേക്ക് മാറ്റുന്ന അന്ന് അവനെ എപ്പോഴും കാണാമെന്ന സന്തോഷത്തില് അവള് കരയുമ്പോള് ഇനി അവനെ കാണാന് പറ്റില്ലല്ലോ എന്ന സങ്കടത്തെ ചവിട്ടി താഴ്ത്തി ഇനിയൊരിക്കലും അവനിവിടെ വരാതിരിക്കട്ടെ എന്ന് ഈറന് കണ്ണുകളോടെ ഞങ്ങളും ചിരിച്ചു. പിന്നെയും ദിവസങ്ങള് കഴിഞ്ഞപ്പോള് അവര് വന്ന് യാത്ര പറഞ്ഞു വീട്ടിലേക്ക് പോയി. മാസങ്ങള് കഴിഞ്ഞു അവര് കുഞ്ഞിനെ ഡോക്ടറെ കാണിക്കാന് വന്നിരുന്നെങ്കിലും ലീവിലായതുകൊണ്ട് എനിക്ക് കാണാന് സാധിച്ചില്ല. ഒരു വര്‍ഷം കഴിഞ്ഞു ഒരു ദിവസം അവരെന്നെ കാണാന് വന്നു. അവളുടെ മുഖം തിരിച്ചറിയാന് എനിക്ക് കുറച്ചു ബുദ്ധിമുട്ടേണ്ടി വന്നു. നല്ല വണ്ണം വച്ചു സുന്ദരി ആയിരിക്കുന്നു. സമാധാനവും സന്തോഷവും അതിലുപരി അമ്മയാണെന്നതിന്റെ ആത്മനിര്‍വൃതിയും എനിക്കവളുടെ മുഖത്തു നിന്നും വായിച്ചെടുക്കാം.\nമകന് പുറത്തു അച്ഛനോടൊപ്പമാണ്. ഞാനുണ്ടോയെന്ന് ഉറപ്പ് വരുത്തി പുറത്തേക്ക് വിളിച്ചു കൊണ്ടുപോകാന് വന്നതാണ് അവള്. ഐ.സി.യു.വിന് പുറത്തേക്ക് അതിനുള്ളിലിടുന്ന വസ്ത്രങ്ങള് അനുവദിക്കാത്തതുകൊണ്ട് ഞാന് പോയി ഡ്രസ്സ് മാറി വന്നു..അവനൊത്തിരി മിടുക്കനായെന്നും വികൃതിയാണെന്നും അവള് വാ തോരാതെ പറഞ്ഞതാകാം എനിക്കും അവനെ കാണാന് ധൃതിയായി..\nപുറത്തെത്തിയതും അവന്റെ അച്ഛന് അവനെയും കൊണ്ട് എനിക്കരികിലേക്ക് വന്നു...അതേ മിടുക്കനാണവന്..ഇത്തിരിക്കുഞ്ഞന് മാറി തക്കുടുമുണ്ടന് ആയിരിക്കുന്നു.. കൈ നീട്ടുമ്പോഴേക്കും അവനെന്റെ മേലേക്ക് ചാടി വീണു.. ചോദിക്കാതെ തന്നെ എന്റെ മുഖം അവനുമ്മകള് കൊണ്ട് മൂടി. ഒരുപാട് ദിവസങ്ങള് ഞാനും അവനെ നെഞ്ചിലേറ്റിയിരുന്നല്ലോ അതാകാം അവനുമെന്നോടൊരു മനസ്സറിയാത്ത ഇഷ്ടം...\nകുറച്ചു നേരം അവരോട് സംസാരിച്ചു കളിച്ചു ചിരിച്ചു നില്‍ക്കുമ്പോഴേക്കും ഐ സി യു വിലെ ഒരു ജൂനിയര് ഡോക്ടര് കൂടെ എനിക്കൊപ്പം ചേര്‍ന്നു. അവസാനം അവനു കുറെ പഞ്ചാരയുമ്മകള് കൊടുത്തു അവരോട് യാത്ര പറഞ്ഞു അകത്തേക്ക് പിന്‍തിരിഞ്ഞു നടക്കുമ്പോള് മനസ്സിലെന്തോ അസ്വസ്ഥത. സംശയത്തോടെ ഞാന് തിരിഞ്ഞു നോക്കുന്നത് കൊണ്ടാകാം ഡോക്ടറെന്നോട് പറഞ്ഞു.. അതേ ആ കുഞ്ഞിനു മെന്റല് റീടാര്‍ഡേഷനുണ്ട്. അവര്‍ക്കും അത് അറിയാമിപ്പോള്.\nഅറിയാതെ ഞാനെന്റെ അടിവയറില് കൈവച്ചു നാലുമാസം കൂടി കഴിഞ്ഞാല് ഞാനുമൊരമ്മയാകാന് പോകുകയാണ്. അവനെ കണ്ടപ്പോള് മുതലുള്ള അസ്വസ്ഥത...അങ്ങിനെ ആകരുതേ എന്ന് പ്രാര്‍ത്ഥിച്ചിട്ടും അത് കേട്ടപ്പോള് മനസ്സാകെ തകര്‍ന്നുപോയി. പക്ഷേ അതറിയാമായിരുന്നിട്ടും ഒരു നോക്ക് കൊണ്ട് പോലും സങ്കടം പറയാതെ ആ അച്ഛനും അമ്മയും ആഘോഷിക്കുകയാണ്. അവര്‍ക്ക് പ്രതീക്ഷിക്കാതെ കിട്ടിയ സൗഭാഗ്യത്തെ അഭിമാനത്തോടെ അതിലേറെ പ്രാണനായി മാറോട് ചേര്‍ത്തുപിടിച്ചുകൊണ്ട് തന്നെ ...\n'അമ്മ ' ലോകത്തിലേക്കേറ്റവും മഹനീയപദവി.. അതൊരനുഭൂതി തന്നെയാണ്. മക്കളെങ്ങനെയിരുന്നാലും അവരെ സ്‌നേഹിച്ചുകൊണ്ടേയിരിക്കുന്ന അമ്മമാരെ കൂടുതല് കണ്ടിരുന്ന ഞാനും ഞെട്ടലിലാണ്... ഈയിടെ വരുന്ന വാര്‍ത്തകളില്...\nപ്രാര്‍ത്ഥനകളും വഴിപാടുകളുമായി എത്രെയോ പേര് ഒരു കുഞ്ഞിക്കാലു കാണാനായി ആറ്റുനോറ്റിരിക്കുന്നു..അവര്‍ക്കൊന്നും കൊടുക്കാതെ 'അമ്മ എന്ന വാക്കിന്റെ മഹത്വമറിയാത്തവര്‍ക്ക് എന്തിന് ദൈവമേ നീ മക്കളെ കൊടുക്കുന്നു എന്നറിയാതെ ചോദിച്ചു പോകുന്നു...\n'അമ്മ എന്ന വിളിക്ക് പോലും അവര്‍ഹരല്ല എങ്കിലും അവര് നല്‍കുന്ന ഓരോ നോവിലും ആ കുഞ്ഞു അമ്മേയെന്നു തന്നെയല്ലേ വിളിച്ചു കേണിരിക്കുക...\nവര്‍ഷങ്ങള് കഴിഞ്ഞെങ്കിലും സുവര്‍ണ നായ്ക്ക് എന്ന അവളും മഞ്ജുനാഥ് എന്ന അവനും ഇന്നുമെന്റെ ജീവിതത്തിന്റെ ഭാഗമാണ്... വികൃതി കാണിക്കുന്ന മക്കള്‍ക്ക് നേരെ മുഖം കടുപ്പിക്കുമ്പോഴേക്കും ഈ അമ്മയും മകനുമെന്റെ മനസ്സിലോടിയെത്തും..\nസ്വന്തം കുഞ്ഞിനെ അടിച്ചും ചവിട്ടിയും കുടല്‍മാല പഴുപ്പിച്ച സ്ത്രീയുടെ ക്രൂരതകള് വായിച്ചു ഞെട്ടിയിരിക്കുമ്പോഴും മനസ്സിലൊരു കുളിര് തെന്നലായി സുവര്‍ണയുണ്ട്...സ്വന്തം മക്കളെ മാത്രമല്ല ഏത് കുഞ്ഞിനേയും സ്‌നേഹം കൊണ്ട് മൂടുന്ന അമ്മമാരുണ്ട്...\nContent Highlights: life experience of pediatric icu nurse


‘ആടുജീവിതം’ പുനരാരംഭിക്കുന്നു; ബ്ലെസിയും സംഘവും ഫെബ്രുവരി 15 ന് അല്‍ജീരിയയിലേയ്ക്ക് » Newsthen\n‘ആടുജീവിതം’ പുനരാരംഭിക്കുന്നു; ബ്ലെസിയും സംഘവും ഫെബ്രുവരി 15 ന് അല്‍ജീരിയയിലേയ്ക്ക്\nNews ThenDecember 28, 2021\nബ്ലെസി സംവിധാനം ചെയ്യുന്ന ആടുജീവിതത്തിന്റെ നാലാം ഷെഡ്യൂളിനുള്ള ഒരുക്കങ്ങള് തുടങ്ങി. ഇതിന്റെ ഭാഗമായി ഫെബ്രുവരി 15 ന് സംവിധായകന് ബ്ലെസിയും ക്യാമറാമാന് സുനിലും കലാസംവിധായകന് പ്രശാന്ത് മാധവും അല്‍ജീരിയയിലേയ്ക്ക് പുറപ്പെടും. ലൊക്കേഷന് തിരഞ്ഞ് കണ്ടുപിടിക്കുകയാണ് പ്രധാന ദൗത്യം. തുടര്‍ന്ന് ജോര്‍ദ്ദാനിലേയ്ക്ക് വരും. ജോര്‍ദ്ദാനില് മുമ്പ് ഷൂട്ട് ചെയ്ത സെറ്റ് ഇപ്പോഴും സൂക്ഷിക്കപ്പെടുന്നുണ്ട്. അതിനായി പ്രത്യേക സെക്യൂരിറ്റികളെയും ചുമതലപ്പെടുത്തിയിരുന്നു. അവിടെത്തന്നെയാണ് തുടര്‍ന്നുള്ള ഭാഗങ്ങളും ഷൂട്ട് ചെയ്യുന്നത്.\nഫെബ്രുവരി അവസാനത്തോടെ സിനിമാ ക്രൂസ് മുഴുവനും ജോര്‍ദ്ദാനിലേയ്ക്ക് തിരിക്കും. മാര്‍ച്ച് ആദ്യം ഷൂട്ടിംഗ് തുടങ്ങും. അപ്പോഴേയ്ക്കും പൃഥ്വിരാജും ജോയിന് ചെയ്യും. തുടര്‍ന്ന് ഒറ്റ ഷെഡ്യൂളില് ഷൂട്ടിംഗ് പൂര്‍ത്തിയാക്കാനാണ് ഉദ്ദേശിക്കുന്നത്. 90 ദിവസത്തെ വര്‍ക്കുകള് ഇനിയും അവശേഷിക്കുന്നുണ്ട്.\nആടുകള്‍ക്കൊപ്പമുള്ള നജീബിന്റെ ഏറ്റവും കഠിനമായ ജീവിത കാലഘട്ടങ്ങളാണ് ഇനി ചിത്രീകരിക്കാനുള്ളത്. ഇതിനുവേണ്ടി ശരീരഭാരം കുറയ്ക്കാനുള്ള ശ്രമങ്ങള് പൃഥ്വിയും ആരംഭിച്ചിട്ടുണ്ട്. ഇപ്പോള് കടുവയുടെ ഷൂട്ടിംഗ് തിരക്കിലാണ് പൃഥ്വി. ജനുവരി പകുതിയോടെ കടുവയുടെ ചിത്രീകരണം പൂര്‍ത്തിയാകും. കടുവയ്ക്കുശേഷം മറ്റ് പ്രൊജക്ടുകളൊന്നും പൃഥ്വി കമ്മിറ്റ് ചെയ്തിട്ടില്ല. കമ്മിറ്റ് ചെയ്തിരുന്ന മോഹന്‍ലാല് ചിത്രത്തില്‍നിന്ന് പൃഥ്വിരാജ് പിന്മാറാനുള്ള കാരണവും ആടുജീവിതമാണ്. ആടുജീവിതത്തിലേയ്ക്ക് ശാരീരികമായും മാനസികമായും കടക്കാനുള്ള ദിനങ്ങളാണ് ഇനി പൃഥ്വിക്ക് മുന്നിലുള്ളത്.\nadujeevitham Benyamin blessy kerala prithviraj\n12 കോടിയുടെ ഹൈടെക് സുരക്ഷ: മോദിയുടെ പുതിയ കാറിൽ മിസൈലും വീഴില്ല


Lekshmi Ammal-kochaniyan-marriage | ഭർത്താവ് ആഗ്രഹിച്ചതു പോലെ വാർദ്ധക്യത്തിന്റെ ഒറ്റപ്പെടലിൽ ലക്ഷ്മി അമ്മാൾക്ക് കൂട്ടായി കൊച്ചനിയൻ മേനോൻ എത്തും; തൃശ്ശൂർ കോർപറേഷൻ വൃദ്ധസദനത്തിൽ ഇനി കല്ല്യാണ മേളം: ഡിസംബർ 30ന് 67 വയസ്സായ കൊച്ചനിയൻ മേനോൻ 66 വയസ്സായ പി.വി.ലക്ഷ്മി അമ്മാളുടെ കഴുത്തിൽ താലികെട്ടും - MarunadanMalayalee.com\nDecember 16, 2019 | 05:56 AM IST | Permalink\nതൃശൂർ: പഴകും തോറും സ്വാദു കൂടുന്ന വീഞ്ഞു പോലെയാണ് പ്രണയം. കാലമെത്ര കഴിഞ്ഞാലും അതിന്റെ മധുരം കൂടുന്നതല്ലാതെ തെല്ലും കുറയില്ല. പ്രത്യേകിച്ചും രണ്ടുപേരും വൃദ്ധസദനത്തിലെ അന്തേവാസികളായി കഴിയുമ്പോൾ. 22 വർഷം മുൻപ് ജി.കെ.കൃഷ്ണയ്യർ മരിക്കുമ്പോൾ ഭാര്യ ലക്ഷ്മി അമ്മാളിനെയും അനുചരൻ കൊച്ചനിയൻ മേനോനെയും അടുത്തു വിളിച്ചു, 'കാലശേഷം നീ അമ്മാളിനെ നോക്കണം' എന്ന് ആവശ്യപ്പെടുകയും കൈപിടിച്ച് ഏൽപ്പിക്കുകയും ചെയ്തു. എന്നാൽ കൃഷ്ണയ്യർ മരിച്ചതോടെ അമ്മാൾ തനിച്ചാകുകയും താമസം രാമവർമപുരത്തെ കോർപറേഷൻ വൃദ്ധമന്ദിരത്തിലേക്കു താമസം മാറുകയും ചെയ്തു.\nകൊച്ചനിയൻ പാചകവുമായി നാടു ചുറ്റി. സദ്യയും പലഹാരമുണ്ടാക്കലുമായി അഗ്രഹാരങ്ങളിൽനിന്നു അഗ്രഹാരങ്ങളിലേക്കുള്ള യാത്ര. മനസ്സിലെ സ്‌നേഹം എന്തുകൊണ്ടോ ഇരുവരും തുറന്നു പറഞ്ഞില്ല. ഗുരുവായൂരിൽവച്ചു കൊച്ചനിയൻ പക്ഷാഘാതം വന്നു തളർന്നുവീണു. പിന്നീടു വയനാട്ടിലെ ഒരു സന്നദ്ധ സംഘടന അങ്ങോട്ടു കൊണ്ടുപോയി. അവിടെവച്ചു കൊച്ചനിയൻ തന്റെ മനസ്സിൽ അമ്മാളിനോടുള്ള പ്രണയം ഉദ്യോഗസ്ഥരോടു പറഞ്ഞു.\nഅവർ കൊച്ചനിയനെ തൃശൂർ സാമുഹിക നീതി വകുപ്പ് വൃദ്ധ സദനത്തിലേക്കു മാറ്റി . അപ്പോഴേക്കും അമ്മാളും കോർപറേഷൻ വൃദ്ധസദനത്തിൽനിന്നു അവിടെയെത്തിയിരുന്നു. ശരീരം തളർന്നു ഒരു കാലും കയ്യും അനക്കാൻ പ്രയാസപ്പെടുന്ന സമയമായതിനാൽ അമ്മാൾ കൊച്ചനിയനു താങ്ങാകാൻ തീരുമാനിച്ചു ചികിത്സയിലൂടെ കൊച്ചനിയന്റെ കൈകാലുകളുടെ ചലന ശേഷി ഭാഗികമായി തിരിച്ചു കിട്ടിത്തുടങ്ങിയിട്ടുണ്ട്.\nഈ മാസം 30നു ഇവരുടെ വിവാഹം നടത്താൻ വൃദ്ധസദനം മാനേജുമെന്റ് കമ്മറ്റി തീരുമാനിച്ചു. ആദ്യ വിവാഹത്തിന്റെ അൻപതാം വർഷം അമ്മാളിന്റെ രണ്ടാം വിവാഹം. 'മനസ്സിൽ സ്‌നേഹം കെട്ടിവച്ചിട്ടുകാര്യമില്ല. അദ്ദേഹത്തിനു വയ്യാതായി. ഇപ്പോൾ കൂടെ നിന്നില്ലെങ്കിൽ പിന്നെ എപ്പോൾ നിൽക്കാനാ'.അമ്മാൾ ചോദിക്കുന്നു. 67 വയസ്സായി കൊച്ചനിയൻ മേനോന്. ലക്ഷ്മി അണ്മാൾക്ക് പ്രായം 66ഉം. നഗരത്തിലെ നല്ല ബ്രാഹ്മണ പാചകത്തിന്റെ ആളായിരുന്നു ലക്ഷമി അമ്മാളുടെ ഭർത്താവ്. അദ്ദേഹത്തിന്റെ നിഴലായി നിന്നിരുന്നയാളാണ് ഇരിങ്ങാലക്കുടക്കാരൻ കൊച്ചനിയൻ.